
PERSONERNE: 

Konsul Bernick. 
Fru Bernick, hans hustru. 
Olaf, deres san, 13 år gammel. 
Fraken Bernick, konsulens søster. 
Johan Tønnesen, fru Bemicks yngre broder. 
• Fraken Hessel, hendes ældre halvsøster. 
Hilmar Tønnesen, fru Bemicks fætter. 
Adjunkt Rørlund. 
Grosserer Rummel. 
Købmand Vigeland. 
Købmand Sandstad. 
Dina Dorf, en ung pige. i konsulens hus. 
Fuldmægtig Krap. 
Skibsbygger Aune. 
Grosserer Rummels frue. 
Postmester Holts frue. 
Doktor Lynges frue. 
Frøken Rummel. 
Frøken Holt. 

Byens borgere og andre indvånere, fremmede 
søfolk, dampskibspassagerer osv. 

Handlingen foregår i konsol Bemicks hus i en mindre, norsk kystby. 



FØRSTE AKT. 



i <£n rammelig havesal i konsul Bernicke hus. I forgrunden til- 

! yenstre fører en dør ind til konsulens værelse;, længere tilbage, p& 

samme væg, er en lignende dør. Midt på den modsatte væg er en 
større indgangsdør. Væggen i baggrunden er næsten helt af spejl- 
glas med en åben dør ud til en bred havetrappe, hvorover er spændt 
et solsejl. Nedenfor trappen ses en del af haven, der indhegnes 
af et gitter med en liden indgangsport. Udenfor og langsmed 
gitteret løber en gade, der på den modsatte side er bebygget med 
små lysmalte træhuse. Det er sommer og varmt solskin. Enkelte 
mennesker går nu og da forbi henne i gaden; man standser og 
samtaler; der handles i en på. hjørnet liggende krambod o. s. v.) 

(Inde i havesalen sidder omkring et bord en forsamling af damer. 
Midt for bordet sidder fru Bernick. Yed hendes venstre side 
sidder fru Holt med datter; dernæst fru Bummel og 
frøken Bummel. Til højre for fru Bernick sidder fru 
Lynge, frøken Bernick og Dina Dorf. Alle damerne er 
beskæftigede med håndarbejde. På bordet ligger store bunker af 
halvfærdigt og tilklippet linned samt andre beklædningsgenstande. 
Længere tilbage, ved et lidet bord, hvorpå to blomsterpotter og et 
glas sukkervand , sidder adjunkt Børlund og forelæser af 
en bog i guldsnit, dog således at kun enkelte ord bliver hørlige 
for tilskuerne. Ude i haven løber Olaf Bernick omkring og 

skyder tilmåls med en bue.) 

(En liden stund efter kommer skibsbygger Aune stilfærdigt 
ind gennem døren tilhøjre. Der indtræder nogen forstyrrelse i 
læsningen; fru Bernick nikker til ham og peger mod døren til- 
venstre. Aune går sagte hen og banker et par gange sagte og 
med mellemrum på konsulens dør. Fuldmægtig Krap, med 
hat i hånden og papirer under armen, kommer ud fira værelset.) 

Fuldmægtig Krap. 
Nå, er det Dem, som banker? 

Skibsbygger Aune. 
Konsulen har havt bud efter mig. 

Fuldmægtig Krap. 
Har så; men kan ikke modtage Dem; har 
overdraget til mig at — 

Skibsbygger Aune. 
Tii Dem? Jeg vilde nok helst ^- 

Fuldmægtig Krap. 
— overdraget til mig at sige Dem det. De 
må holde op med disse lørdags -foredrag for 
arbejderne. 

Skibsbygger Aune. 
Så? Jeg tænkte dog, jeg måtte bruge min 
fritid — 

Fuldmægtig Krap. 
De må ikke bruge Deres fritid til at gøre 
folkene ubrugelige i arbejdstiden. Sidst lørdag 
har De talt om den skade, arbejderne skal have 
af vore nye maskiner og af den nye arbejdsmåde 
på værftet. Hvorfor gør De det? 

Skibsbygger Aune. 
Det gør jeg for at støtte samfundet. 

Fuldmægtig Krap. 
Det var mærkeligt I Konsulen siger, at det 
er samfundsopløsende. 



Skibsbygger Aune. 

Mit samfund er ikke konsulens samfund, 
herr fuldmægtig I Som formand i arbejder- 
samfundet må jeg — 

Fuldmægtig Krap. 

De er først og fremst formand på konsul 
Bernicks værft. De har først og fremst at gøre 
Deres skyldighed imod det samfund, som kaldes 
konsul Bernicks firma; for det er det, vi alle- 
sammen lever af — Ja, nu ved De, hvad kon- 
sulen havde at sige Dem. 

Skibsbygger Aune. 

Konsulen vilde ikke have sagt det på den 
måde, herr fuldmægtig! Men jeg skønner nok, 
hvem jeg har at takke for dette her. Det er 
den fordømte amerikanske havarist. De folk vil, 
at arbejdet skal gå, som de er vant til det der- 
over, og det — 

Fuldmægtig Krap. 

Ja, ja, ja; jeg kan ikke indlade mig på 
vidtløftigheder. Nu kender De konsulens mening; 
altså bastal Vil De så gå ned på værftet igen; 
det kan visst behøves; jeg kommer selv derned 
om lidt. — Om forladelse, mine damer I 

(Han hilser og går ud gennem haven og nedad gaden. Skibs- 

^Y S S^^ Aune går stille ud tilhøjre. Adjunkten , der under den 

foregående dæmpede samtale har fortsat læsningen, er straks efter 

færdig med bogen og klapper den sammen.) 

Adjunkt Rørlund. 
Se så, mine kære tilhørerinder, dermed er 
det ude. 

Fru Rummel. 
Ak, hvilken lærerig fortælling 1 

Fru Holt. 
Og så moralsk! 

Fru Bernick. 
En sådan bog gir virkelig meget at tænke på. 

Adjunkt Rørlund. 

o 

A ja; den danner et velgørende modstykke 
til hvad vi desværre daglig kan se, både af 
aviser og af tidsskrifter. Denne forgyldte og 
sminkede yderside, som de store samfuhd bærer 
tilskue, — hvad dølger den egentlig? Hulhed 
og rådenskab, om jeg så må sige. Ingen moralsk 
grundvold under fødderne. Med et ord, — de 
er kalkede grave, disse store samfund nutildags. 

Fru Holt. 
Ja, det er visst og sandt. 

Fru Rummel. 
Vi behøver jo bare at se hen til det ameri- 
kanske skibsmandskab, som ligger her i denne tid. 

Adjunkt Rørlund. 
Nå, slige udskud af menneskeheden vil jeg 
sle tikke tale om. Men selv i de højere kredse, — 
hvorledes står det til der? Tvivl og gærende 

uro på alle kanter ; ufred i sindene og usikkerhed 
i alle forholde. Hvorledes er ikke familjelivet 
undergravet derude? Hvorledes ytrer' sig ikke 
frække omstyrtningslyster lige over for de alvor- 
ligste sandheder? 

Dina 

(uden at se op). 

Men sker der ikke også mange store gerninger? 

Adjunkt Rørlund. 
Store gerninger — ? Jeg forstår ikke — 

Fru Holt 

(forbauset). 

Men, Gud, Dina — ! 

Fru Rummel 

(på samme tid). 

Men, Dina, hvor kan Du dog — ? 

Adjunkt Rørlund. 
Jeg tror ikke det vilde være sundt, om 
den slags gerninger fik indpas hos os. Nej, da 
bør nok vi herhjemme takke Gud, åt vi har det, 
som vi har det. Vel vokser her ugræs mellem 
hveden her også, desværre; men det stræber vi 
da redeligt at luge op så godt vi formår. Det 
gælder at holde samfundet rent, mine damer, 
— at holde ude alt dette uprøvede, som en 
utålmodig tid vil påtvinge os. 

Fru Holt. 
Og sligt findes der desværre mere end nok af. 

Fru Rummel. 
Ja, ifjor var det jo på et hængende hår^ at vi 
skulde fåt jernbane til byen. 

Fru Bernick. 
Nå, det fik da Karsten forhindret. 

Adjunkt Rørlund. 
Forsynet, fru Bernick. De kan være for- 
visset om, at Deres mand var et redskab i en 
højeres hånd, da han nægted at tage sig af 
det påfund. 

Fru Bernick. 
Og alligevel fik han høre så meget ondt i 
aviserne. Men vi glemmer rent at takke Dem, 
herr adjunkt. Det er virkelig mere end venligt 
af Dem, at De ofrer så megen tid på os. 

Adjunkt Rørlund. 

o 

A hvad; nu i skoleferierne — 

Fru Bernick. 
Ja, ja, det er dog et offer alligevel, herr 
adjunkt. 

Adjunkt Rørlund 

(flytter sin stol nærmere). 

Tal aldrig om det, bedste frue. Bringer De 
ikke allesammen et offer for en god sags skyld? 
Og bringer De det ikke gerne og gladeligen? 
Disse moralsk fordærvede, hvis forbedring vi 
arbejder for, er at betragte som sårede soldater 
på en slagmark; De, mine damer, er diakonisserne. 

de barmhjertige søstre, der plukker charpi til 
disse ulykkelige tilskadekomne, lægger for- 
bindingen lindt om sårene, læger og heler dem — 

Fru Bernick. 
Det må være en stor nådensgave at kunne 
se alt i et så smukt lys. 

Adjunkt Rørlund. 
Meget er medfødt i så henseende; men 
meget kan også erhverves. Det gælder kun at 
se tingene i lys af en alvorlig livsopgave. Ja, 
hvad siger nu De, frøken Bernick? Finder ikke 
De, at De har fat ligesom et tryggere grundlag 
at stå på, siden De ofred Dem for skolegerningen? 

Frøken Bernick. 
Ak, jeg ved ikke hvad jeg skal sige. Tidt, 
når jeg går dernede i skolestuen, ønsker jeg, at 
jeg var langt ude på det vilde hav. 

Adjunkt Rørlund. 
Ja se, det er anfægtelserne, kære frøken. 
Men mod slige urolige gæster gælder det at 
stænge døren. Det vilde hav, — det mener De 
naturligvis ikke bog3taveligt ; De mener det store 
bølgende menneskesamfund, hvor så mange går 
tilgrunde. Og sætter De virkelig så megen pris 
på det liv, De hører summe og bruse hist udenfor? 
Se bare ned på gaden. Der går menneskene 
i solheden og sveder og tumler med sine små 
anliggender. Nej, da har vi det sandeligen bedre. 

vi, som sidder svalt herinde og vender ryggen 
til den kant, hvorfra forstyrrelsen kommer. 

Frøken Bernick. 
Ja, Gud, De har visst så fuldkommen ret — 

Adjunkt Rørlund. 
Og i et hus, som dette, — i et godt og 
rent hjem, hvor familjelivet kommer tilsyne i 
sin smukkeste skikkelse, — hvor fred og endræg- 
tighed hersker — — (tn fru Bemick.) Hvad lytter 
De efter, frue? 

Fru Bernick 

(vendt mod den forreste dør tilvenstre). 

Hvor højrøstede de blir derinde. 

Adjunkt Rørlund. 
Er der noget særdeles påfærde? 

Fru Bernick. 
Jeg ved ikke. Jeg hører, der er nogen inde 
hos min mand. 

(Hilmar Tønnesen, med cigar i munden , kommer ind ad 
døren tilhøjre, men standser ved synet af de mange damer.) 

Hilmar Tønnesen. 
A, om forladelse — 

(vil trække sig tilbage.) 

• 

Fru Bernick. 
Nej, Hilmar, kom kun nærmere; du for- 
styrrer ikke. Var det noget du vilde? 

Hilmar Tønnesen. 
Nej, jeg vilde kun se indom. — Godmorgen, 
mine damer, (tii fru Bemick.) Nå, hvad blir det så til? 

Fru Bernick. 
Med hvad? 

Hilmar Tønnesen. 
Bernick har jo trommet et møde sammen. 

Fru Bernick. 
Så? Men hvad er det da egentlig? 

Hilmar Tønnesen. 
A, det er jo dette jernbanevrøvl igen. 

Fru Rummel. 
Nej, kan det være muligt? 

Ftu Bernick. 
Stakkels Karsten, skal han have endnu flere 
ubehageligheder — 

Adjunkt Rørlund. 
Men hvorledes rimer vi dette sammen, herr 
Tønnesen? Konsul Bernick gav jo dog ifjor så 
tydeligt tilkende, at han ikke vilde have nogen 
jernbane. 

Hilmar Tønnesen. 
Ja, det synes jeg også; men jeg mødte fuld- 
mægtig Krap, og han fortalte, at jernbanesagen 
var tagen op igen og at Bernick holdt møde 
med tre af byens pengemænd. 

Fru Rummel. 
Ja, var det ikke det jeg syntes, at jeg hørte 
Rummels stemme. 

Hilmar Tønnesen. 
Jo, herr Rummel er naturligvis med, og så 
er det købmand Sandstad i bakken og Mikkel 
Vigeland, — »Hellig-Mikkel«, som de kalder ham. 

Adjunkt Rørlund. 
Hm — 

Hilmar Tønnesen. 
Om forladelse, hérr adjunkt. . 

Fru Bernick. 
Og nu var her så godt og fredeligt. 

Hilmar Tønnesen. 
]% jeg* for min part, skulde ikke have noget 
imod om de begyndte at kævle igen. Det blev 
ialfald en adspredelse. 

Adjunkt Rørlund. 
A, den slags adspredelser synes jeg man 
må kunne undvære. 

Hilmar Tønnesen. 
Det er nu som man er anlagt. Visse naturer 
trænger nu og da til oprivende kampe. Men 
sligt har småstadslivet desværre ikke meget at 
byde af, og det er ikke enhver givet at — 
(blader i adjunktens bog.) »Kvinden som samfundcts 
tjenerinde«. Hvad er det for noget sludder? 

Fru Bernick. 
Gud, Hilmar, det må du ikke sige. Du hai* 
visst ikke læst den bog. 

Hilmar Tønnesen. 
Nej ; og jeg agter heller ikke at læse den. 

Fru Bernick. 
Du er nok ikke rigtig vel tilpas idag. 

Hilmar Tønnesen. 
Nej, jeg er ikke. 

Fru Bernick. 
Har du kanske ikke sovet godt inat? 

Hilmar Tønnesen. 
Nej, jeg har sovet meget slet. Jeg gik en 
tur igåraftes for min sygdoms skyld. Så drev 
jeg op i klubben og læste en rejseberetning fra 
nordpolen. Det er noget stålsættende i dette at 
følge menneskene i deres kamp med elementerne. 

Fru Rummel. 
Men det bekom Dem da visst ikke godt, 
herr Tønnesen. 

Hilmar Tønnesen. 
Nej, det bekom mig meget slet; jeg lå hele 
natten og vælted mig i halvsøvne og drømte, 
at jeg blev forfulgt af en væmmelig hvalros. 

Olaf 

(som er kommen op på havetrappen). 

Har du været forfulgt af en hvalros, onkel? 

Hilmar Tønnesen. 
Jeg drømte det, din klodrian! Men går du 
^endnu her og leger med den latterlige bue? 
Hvorfor far du dog ikke fat på et rigtigt gevær? 

Henrik Ibsen: Samfundets støtter. ' 2 



i8 



Olaf. 
Jo, det vilde jeg gerne, men — 

Hilmar Tønnesen. 
For et sådant gevær, det er der da nogen 
mening i; der er altid noget nervespændende i 
det, når man skal fyre det af. 

Olaf. 
Og så kunde jeg skyde bjørne, onkel. Men 
jeg får ikke lov for far. 

Fru Bernick. 
Du må virkelig ikke sætte ham sådant i 
hodet, Hilmar. 

Hilmar Tønnesen. 
Hm, — jo, det er en slægt, der opdrages 
nutildagsl Der tales om idræt og idræt, — Gud 
bevares, — men altsammen så er det leg; aldrig 
en alvorlig drift til dette hærdende, som ligger 
i at træde faren mandigt under øjnene. Stå 
ikke og peg 'imod mig med buen, din klods; 
den kan gå løs. 

Olaf. 
Nej, onkel, der er ingen pil i. 

Hilmar Tønnesen. 
Det kan du ikke vide; der kan være en pil 
i alligevel. Tag*den væk, siger jeg! — Hvorfor 
pokker er du aldrig rejst over til Amerika med 
et af din faders skibe? Der kunde du få se en 
bøffeljagt eller en kamp med rødhuderne. 

Fru Bernick. 
Nej, men Hilmar — 

Olaf. 
Ja, det vilde jeg gerne, onkel; og så kanske 
jeg kunde træffe onkel Johan og tante Lona. 

Hilmar Tønnesen. 
Hm — ; sliddersladder. 

Fru Bernick. 
Nu kan du gå ned i haven igen, Olaf, 

Olaf. 
Mor, må jeg også gå ud på gaden? 

Fru Bernick. 

9 

Ja; men endelig ikke for langt. 

(Olaf løber ud gennem gitterporten.) 

Adjunkt Rørlund. 
De burde ikke sætte barnet slige nykker i 
hodet, herr Tønnesen. 

Hilmar Tønnesen. 
Nej, naturligvis, han bør gå her og blive en 
hjemmesidder, som så mange andre. 

Adjunkt Rørlund. 
Men hvorfor rejser De ikke selv over? 

Hilmar Tønnesen. 
Jeg? Med min sygdom? Nå, det forstår sig, 
den tar man jo ikke stort hensyn til her i byen. 

2* 

Men desuagtet, — man har dog visse forpligtelser 
mod det samfund, man står i. Her må dog ial- 
fald være nogen, som holder ideens fane højt. 
Uf, nu skriger han igenl 

Fruerne. 
Hvem skriger? 

Hilmar Tønnesen. 
Å nej, jeg ved ikke. De er lidt højrøstede 
derinde, og det gør mig så nervøs. 

Fru Rummel. 
Det er nok min mand, herr Tønnesen. Men 
jeg skal sige Dem, han er så vant til at tale i 
store forsamlinger — 

A'djunkt Rørlund. 
De andre er heller ikke lavmælte, synes mig. 

Hilmar Tønnesen. 
Nej, Gud bevars, når det gælder at værge 
for pengepungen, så — ; alting går jo op i 
smålige materielle beregninger her. Ufl 

Fru Bernick. 
Det er ialfald bedre end før, da alting gik 
op i forlystelser. 

Fru Lynge. 
Var her virkelig så slemt før? 

Fru Rummel. 
Ja, det kan De tro, fru Lynge. De kan 
prise Dem lykkelig, at De ikke bode her dengang. 

Fru Holt. 
Jo, her er rigtignok foregåt forandringer! 
Når jeg tænker tilbage på mine pigedage — 

Fru Rummel. 
A, tænk blot en fjorten — femten ar tilbage. 
Glid fri os vel, hvilket liv her varl Dengang 
bestod både balforeningen og musikforeningen — 

Frøken Bernick. 
Og den dramatiske forening. Den kan jeg 
godt huske. 

Fru Rummel. 
Ja, det var der Deres stykke blev opført, 
herr Tønnesen. 

Hilmar Tønnesen 

(op mod baggrunden). 

O 

A, hvad, hvad — ! 

Adjunkt Rørlund. 
Student Tønnesens stykke? 

Fru Rummel. 
Ja, det var længe før De kom hid, herr 
adjunkt. Det gik forresten bare en gang. 

Fru Lynge. 
Var det ikke i det stykke De fortalte mig, 
at De havde spillet elskerinde, fru Rummel? 

Fru Rummel 

(skotter efter adjunkten). 

Jeg? .Det kan jeg virkelig ikke huske, fru 
Lynge. Men jeg husker godt al den støjende 
selskabelighed i familjerne. 

Fru Holt. 
Ja, jeg ved såmæn de huse, hvor der blev 
givet to store middage i ugen. 

Fru Lynge. 
Og så var her jo et omrejsende skuespiller- 
selskab, har jeg hørt. 

Fru Rummel. 
Ja, det var nu det allerværste — 1 

Fru Holt 

(urolig). 

Hm, hm — 

Fru Rummel. 
Nå, skuespillere? Nej, det husker jegsletikke. 

Fru Lynge. 
Jo, de mennesker skal have gjort så mange 
gale streger, siges der. Hvorledes hænger det 
egentlig sammen med de historier? 

Fru Rummel. 

e 

A, det er igrunden ingenting, fru Lynge. 

Fru Holt. 
Søde Dina, ræk mig det linned der. 

Fru Bernick 

(på sainme tid). 

Kære Dina, gå ud og bed Katrine bringe 
os kaffeen. 

Frøken Bernick. 
Jeg skal gå med dig, Dina. 

(Dina og F r øk e n,Be mie k går ud gennem den øverste dør 
tilvenstre.) 

/ Fru Bernick 

(rejser sig). 

Og så får De undskylde mig et øjeblik, miae 
damer; jeg tænker vi drikker kaffeen derude. 

(Hun går ud på havetrappen og dækker et bord ; adjunkten står i 
døren og taler med hende. Hilmar Tønnesen sidder derude og ryger.) 

Fru Rummel 

(sagte). 

Gud, fru Lynge, hvor De gjorde mig for- 
skrækket! 

Fru Lynge. 

Jeg? 

Fru Holt. 
Ja, men det var rigtig Dem selv, som be- 
gyndte, fru Rummel. 

Fru Rummel. 
Jeg? Nej, hvor kan De dog sige det, fru 
Holt? Der kom da ikke et levende ord over 
min mund. 

Fru Lynge. 
Men hvad er det da? 

Fru Rummel. 
Hvor kunde De begynde at tale om — ! 
Tænk, — så De da ikke, at Dina var inde? 

Fru Lynge. 
Dina? Men bevares vel, er der noget på- 
færde med — ? 

Fru Holt. 
Og så her i huset! Ved De da ikke, at det 
var fruBernicks broder — ? 

Fru Lynge. 
Hvad han? Jeg ved jo slet ingen ting; jeg 
er jo ganske ny — 

Fru Rummel. 
Har De da ikke hørt at — ? Hm — (tii datteren) 
du kan gå ned i haven lidt, du Hilda. 

Fru Holt. 
Gå du også, Netta. Og vær rigtig venlig 
mod den stakkels Dina når hun kommer. 

(Frøken Rummel og frøken Holt går ud i haven.) 

Fru Lynge. 
Nå, hvad var det så med fru Bernicks broder? 

Fru Rummel. 
Ved de ikke, det var ham, som havde den 
fæle historie? 

Fru Lynge. 
Har student Tønnesen havt en fæl historie? 

Fru Rummel. 
Nej, Herregud, studenten er jo hendes fætter, 
fru Lynge. Jeg taler om broderen — 

Fru Holt. 

— den forlorne Tønnesen — 

Fru Rummel. 
Johan hed han. Han rømte over til Amerika. 

Fru Holt. 
Måtte rømme, kan De tænke Dem. 

Fru Lynge. 
Og han havde altså den fæle historie? 

Fru Rummel. 
Ja, det var noget sådant — ; hvad skal jeg 
kalde det? Det var noget sådant med Dinas 
moder. A, jeg husker det, som om det var idag. 
Johan Tønnesen var dengang på kontoret hos 
gamle fru Bernick; Karsten Bernick var nylig 
kommen hjem fra Paris, — ,var endnu ikke 
bleven forlovet — 

Fru Lynge. 
Nå, men den fæle historie? 

Fru Rummel. 
Jo, ser De, — den vinter var Møllers skue- 
spillerselskab her i byen — 

Fru Holt. 

— og ved det selskab var skuespiller Dorf 
og kone. Alle de unge mennesker var rent for- 
gabet i hende. 

Fru Rummel. 
Ja, Gud ved, hvor de kunde finde, at h u n 
var smuk. Men så kommer skuespiller Dorf 
hjem sent en aften — 

Fru Holt. 
— ganske uventet — 

Fru Rummel. 
— - og så finder han — ; nej, det lar sig 
virkelig ikke fortælle. 

Fru Holt. 
Nej, fru Rummel, han fandt ingenting, for 
døren var stængt på indsiden. 

Fru Rummel. 
Ja, det er jo det jeg siger; han fandt døren 
stængt. Og vil De tænke Dem, han, som er 
indenfor, må springe ud af vinduet. 

Fru Holt. 
Helt oppe fra et kvistvindu! 

Fru Lynge. 
Og det var fru Bernicks broder? 

Fru Rummel. 
Ja visst var det så. 

Fru Lynge. 
Og så var det han rømte til Amerika? 

Fru Holt. 
Ja, så måtte han jo rømme, kan De begribe. 

Fru Rummel. 
For bagefter blev der opdaget noget, som 
næsten var ligeså slemt; tænk Dem, han havde 
forgrebet sig på kassen — 

Fru Holt. 
Men det ved man jo ikke rigtig, fru Rummel ; 
kanske det bare var rygter. 

Fru Rummel. 
Nej, nu må jeg sige — 1 Var ikke det 
bekendt over hele byen? Var ikke gamle fru 
Bernick nær ved at gå fallit for den sags skyld? 
Det har jeg da fra Rummel selv. Men Gud 
bevare min mund. 

Fru Holt. 
Nå, til madam Dorf gik ialfald pengene ikke, 
for hun — 

Fru Lynge. 
Ja, hvorledes blev det mellem Dinas forældre 

I 

bagefter? 

Fru Rummel. 
Jo, Dorf rejste sin vej både fra kone og barn. 
Men madammen var såriiæn fræk nok til at blive 
her et helt år. Vise sig på theatret turde hun 
jo ikke mere; men sa ernærte hun sig med at 
vaske og sy for folk — 

Fru Holt. 
Og så prøved hun på at få en danseskole 
igang. 

Fru Rummel. 
Det gik naturligvis ikke. Hvilke forældre« 
vilde vel betro sine børn til en sådan en? 
Men det vared heller ikke længe med hende; 
den fine madam var nok ikke vant til at arbejde; 
det slog sig for brystet og så døde hun. 

Fru Lynge. 
Uh, dette var rigtignok fæle historier 1 

Fru Rummel. 
Ja, Dekan tro, det har været hårdt at døje 
for Bernicks. Det er den dunkle plet i deres 
lykkes sol, som Rummel engang udtrykte sig. 
Tal derfor aldrig om de ting her i huset, 
fru Lynge. 

Fru Holt. 
Og, for Guds skyld, heller ikke om halv- 
søsteren I 

Fru Lynge. 
Ja, fru Bernick har jo en halvsøster også? 

Fru Rummel. 
^ Har havt — lykkeligvis; for nu er nok 
slægtskabet ude mellem de to. Jo, det var en 
for sig selv! Vil De tænke Dem, hun klipped 
håret af sig, og så gik hun med mandfolkstøvler 
i regnvejr. 

Fru Holt. 
Og da halvbroderen — det forlorne subjekt 
— var rømt, og hele byen naturligvis var oprørt 



29 



over ham, — ved De, hvad hun så gør? Hun 
rejser over til haml 

Fru Rummel. 
Ja, men den skandale hun gjorde før hun 
rejste, fru Holt! 

Fru Holt. 
Hys, tal^ ikke om det. 

Fru Lynge. 
Gud, gjorde hun også skandale? 

Fru Rummel. 

Jo, nu skal De høre, fru Lynge. Bernick 

havde netop da forlovet sig med Betty Tønnesen ; 

og just som han kommer med hende under 

armen ind til hendes tante for at melde det — 

Fru Holt. 
Tønnesens var nemlig forældreløse, skal De 
vide — 

Fru Rummel. 
— så rejser Lona Hessel sig op fra den 
stol, hun sidder på, og gir den fine dannede 
Karsten Bernick en ørefigen, så det sang i ham. 

Fru Lynge. 
Nej, nu har jeg da aldrig — ! 

Fru Holt. 
Ja, det er aldeles visét. 



30 

Fru Rummel. 
Og så pakked hun sin koffert og rejste til 
Amerika. 

Fru Lynge. 
Men så må hun vel selv have havt et godt 
øje til ham. 

Fru Rummel. 
Ja, det kan De tro hun havde. Hun gik her 
og bildte sig ind, at der skulde blive et par af 
dem, når han kom hjem fra Paris. 

Fru Holt. 
Ja, tænk, at hun kunde tro nogfet sligt I 
Bernick, — den unge belevne verdensmand, — 
komplet kavallér, — alle damernes yndling — 

Fru Rummel. 
— og så anstændig alligevel, fru Holt; og 
så moralsk. 

Fru Lynge. 
Men hvad har denne frøken Hessel taget sig 
til i Amerika? 

Fru Rummel. 
Ja, ser De, derover hviler der, som Rummel 
engang udtrykte sig, et slør, derneppe bør løftes. 

Fru Lynge. 
Hvad vil det sige? 

Fru Rummel. 
Hun står jo ikke længere i forbindelse med 
familjen, kan De skønne ; men så meget ved da 
hele byen, at hun har sunget for penge i værts- 
husene derover — 

Fru Holt. 

— og at hun har holdt foredrag på salen^ — 

Fru Rummel. 

— og at hun har givet ud en ravgal bog. 

Fru Lynge. 
Nej tænk — ! 

Fru Rummel. 
A jo, Lona Hessel er nok også en af sol- 
pletterne i den Bernickske familjelykke. Men nu 
ved De altså besked, fru Lynge. Jeg har, ved 
Gud, bare talt om dette for at De skal tage 
Dem iagt. 

Fru Lynge, 
-j- Jo, det kan De være rolig for jeg skal. — 
Men den stakkels Dina Dorf ! Det gør mig rigtig 
ondt for hende. 

Fru Rummel. 
Nå, for hende var det jo en ren lykke. 
Tænk, om hun var bleven i forældrenes hænder 1 
Vi tog os naturligvis af hende, allesammen, og 
formaned hende, så godt vi kunde. Siden fik 
frøken Bernick sat igennem, at hun kom her 
i huset. 

Fru Holt. 
Men et vanskeligt barn har hun altid været. 
De kan tænke Dem, — alle de slette exempler. 
En sådan en er jo ikke som en af vore egne; 
hun må tages med det gode, fru Lynge. 

Fru Rummel. 
Hys , — der kommer hun. (højt.) Ja, den 
Dina, det er rigtig en flink pige. Nå, er du der, 
Dina? Vi sidder her og lægger tøjet fra os. 

Fru Holt. 
Ak, hvor din kaffe dufter dejligt, sødeDinaA 
En sådan kop formiddagskaffe — 

Fru Bernick 

(ude på havetrappen). 

Vær så god, mine damer! 

(Frøken Bernick og Dina har imidlertid hjulpet tjeneste- 
pigen at bringe kaftetøjet. Alle damerne tager plads derude; de 
taler overvættes venligt til Dina. Lidt efter går hun ind i salen 

og søger sit håndarbejde.) 

Fru Bernick 

(ude ved kaffebordet). 

Dina, vil ikke du også — ? 

Dina. 

Nej tak; jeg vil ikke. 

(Hun sætter sig ved sit sytøj. Fru Bernick og adjunkten veksler 
nogle ord; et øjeblik efter går han ind i salen.) 

Adjunkt Rørlund 

(gør elg et ærinde hen til bordet og siger dæmpet): 

Dina. 

Dina. 
Ja. 

Adjunkt Rørlund. 
Hvorfor vil De ikke være derude? 

Dina. 
Da jeg kom ind med kaffeen, kunde jeg se 
på den fremmede dame, at de havde talt om mig. 

Adjunkt Rørlund. 
Og så De da ikke også, hvor venlig hun var 

_ ■ 

imod Dem derude. 

Dina. 
Men det tåler jeg ikke! 

Adjunkt Rørlund. 
De har et stridigt sind, Dina. 

Dina. 
Ja. 

Adjunkt Rørlund. 
Men hvorfor har De det? 

Dina. 
Jeg er ikke aniderledes. 

Adjunkt Rørlund. 
Kunde De ikke prøve på at blive anderledes? 

Dina. 

Nej. 

Adjunkt Rørlund. 
Hvorfor ikke? 

Henrik Ibsen : Samfundets støtter. 3 

Dina 

(str på ham). 

Jeg hører jo til de moralsk fordærvede. 

Adjunkt Rørlund. 
Fy, Dina! 

Dina. 
Moder hørte også til de moralsk fordærvede. 

Adjunkt Rørlund. 
Hvem har talt til Dem om slige ting? 

Dina. 
'" Ingen; de taler aldrig. Hvorfor gør de ikke 
det I Allesammen så tar de så læmpeligt på 
mig, som om jeg vilde gå istykker, hvis — . 
Å, hvor jeg hader al denne godhjertethed. 

Adjunkt Rørlund. 
Kære Dina, jeg forstår så godt, at De føler 
Dem trykket her, men — 

Dina. 
Ja, kunde jeg blot komme langt bort. Jeg 
skulde nok hjælpe mig selv frem, når jeg bare 
ikke leved mellem mennesker, der var så — så — 

Adjunkt Rørlund. 
Hvorledes så? 

Dina. 

Så anstændige og så moralske. 

Adjunkt Rørlund. 
Men, Dina, det mener De ikke. 

I 

Dina. 
A, De skønner godt, hvorledes jeg mener 
det. Hver dag kommer Hilda og Netta her for 
at jeg skal tage dem til mønster. Jeg kan aldrig 
blive så skikkelig som de. Jeg vil ikke blive 
det. A, var jeg langt, borte, så skulde jeg nok 
blive brav. 

Adjunkt Rørlund. 
De er jo brav, kære Dina. 

Dina. 
Hvad hjælper det mig her? 

Adjunkt Rørlund. 
Altså rejse — . Tænker De alvorligt på det? 

Dina. 
Jeg vilde ikke blive her en dag længer, 
dersom ikke De var. 

Adjunkt Rørlund. 
Sig mig, Dina, — hvorfor er De egentlig 
så gerne sammen med mig. 

Dina. 
Fordi De lærer mig så meget smukt. 

Adjunkt Rørlund. 
Smukt? Kalder De det, jeg kan lære Dem, 
for noget smukt? 

Dina. 
Ja. Eller egentlig — De lærer mig ikke 
noget; men når jeg hører Dem tale, så kommer 
jeg til at se så meget smukt. 

3* 

Adjunkt Rørlund. 
Hvad forstår De da egentlig ved en 
smuk ting? 

Dina. 
Det har jeg aldrig tænkt over. 

'Adjunkt Rørlund. 
Så tænk over det nu. Hvad forstår De ved 
en smuk ting? 

Dina. 
En smuk ting er noget, som er stort — og 
langt borte. 

Adjunkt Rørlund. 
Hm. — Kære Dina, jeg er så inderlig be- 
kymret for Dem. 

Dina. 
Kun det? 

Adjunkt Rørlund. 
De ved dog visst godt, hvor usigelig kær 
De er mig. 

Dina. 
Dersom jeg var Hilda eller Netta, vilde De 
ikke være bange for at lade nogen mærke det. 

Adjunkt Rørlund. 
A, Dina, De kan så lidet dømme om de tusend 
hensyn — . Når en mand er sat til at være en 
moralsk støtte for det samfund, han lever i, 
så — ; man kan ikke være forsigtig nok. Dersom 
jeg blot var viss på, at man vilde forstå rigtig 

at udtyde mine bevæggrunde — . Men det får 
være det samme; De må og De skal hjælpes 
op. Dina, er det en aftale, at når jeg kommer 
— når forholdene tillader mig at komme — og 
jeg siger: her er min hånd, — da vil De tage 
den og være min hustru? — Lover De mig 
det, Dina? 

Dina. 
Ja. 

Adjunkt Rørlund. 
Tak, takl Thi også for mig — . Å, Dina, 
jeg har Dem dog så kær — . Hys; der kommer 
nogen. Dina, for min skyld, — gå ud til 
de andre. 

(Hun R&r nd til kaffebordet. I samme øjeblik kommer g r o 8 - 

Berer Rummel, købmand Sandstad og købmand 

Vigeland ud fra det forreste værelse tilvenstre , fulgt af 

konsul Bernick, der har en bunke papirer i hånden.) 

Konsul Bernick. 
Nå, så er sagen altså afgjort. 

Købmand Vigeland. 
Ja, i Guds navn, lad den så være. 

Grosserer Rummel. 
Den er afgjort, Bernick 1 Et Normands-ord 
står fast som Dovrefjelds klipper, det ved du I 

Konsul Bernick. 
Og ingen svigter; ingen falder fra, hvad 
modstand vi så end møder. 

Grosserer Rummel. 
Vi står og falder sammen, Bernickl 

Hilmar Tønnesen 

(der er kommen frem i havedøren). 

Falder? Med tilladelse, er det ikke jern- 
banen, som falder? 

Konsul Bernick. 
Nej tvertimod; den skal komme til at gå — 

Grosserer Rummel. 
— med damp, herr Tønnesen. 

Hilmar Tønnesen 

(nærmere). 

Så? 

Adjunkt Rørlund. 
Hvorledes? 

Fru Bernick 

(i havedøren). 

Men, kære Karsten, hvad er det egentlig — ? 

Konsul Bernick. 
Å, kære Betty, hvor kan nu det interessere 
dig? (til de tre herrer.) Mcn nu må vi udfærdige 
listerne, jo før jo heller. Det er en selvfølge, at 
vi fire tegner os først. Den stilling, vi indtager i 
samfundet, gør os det til pligt at strække os så 
langt som muligt. 

Købmand Sandstad. 
Forstår sig, herr konsul. 

Grosserer Rummel. 
Det skal gå, Bernick; det er svoret. 

Konsul Bernick. 

o 

A ja, jeg er slet ikke bange for udfaldet. 
Vi må se til at virke, hver i sin bekendtskabs- 
kreds; og kan vi først pege hen på en rigtig 
livlig deltagelse i alle samfundslag, så følger det 
af sig selv, at kommunen også må bidrage sit. 

Fru Bernick. 
Men, Karsten, du må endelig komme ud 
og fortælle os — 

Konsul Bernick. 

o 

A, kære Betty, det er noget, som damer 
ikke kan sætte sig ind i. 

Hilmar Tønnesen. 
Du vil altså virkelig tage dig af jernbane- 
sagen alligevel? 

Konsul Bernick. 
Ja, naturligvis. 

Adjunkt Rørlund. 
Men ifjor, herr konsul — ? 

Konsul Bernick. 
Ifjor var det en ganske anden sag. Den- 
gang var der tale om en kystlinje — 

Købmand Vigeland. 
— som vilde været ganske overflødig, herr 
adjunkt; for vi har jo dampskibe — 

Købmand Sandstad. 

— og som vilde faldet så urimelig kostbar — 

Grosserer Rummel. 

— ja, og som ligefrem havde skadet væsent- 
lige interesser her i byen. 

Konsul Bernick. 
Hovedsagen var, at den ikke vilde kommet 
det større samfund tilgode. Derfor satte jeg 
mig imod den, og så blev indlandslinjen vedtagen. 

Hilmar Tønnesen. 
Ja, men den kommer jo ikke til at berøre 
byerne heromkring. 

Konsul Bernick. 
Den kommer til at berøre vor by, min 
kære Hilmar; for nu lægger vi en sidebane 
herned. 

Hilmar Tønnesen. 
Aha; et nyt påfund altså. 

Grosserer Rummel. 
Ja, er ikke det et ypperligt påfund? Hvad? 

Adjunkt Rørlund. 
Hm — 

Købmand Vigeland. 
Nægtes kan det ikke, at forsynet ligesom 
har lagt terrænet tilrette for en sidebane. 

Adjunkt Rørlund. 
Siger De virkelig det, herr Vigeland? 

Konsul Bernick. 

Ja, jeg må tilstå, at jeg også betragter det 
som en styrelse, at jeg ivåres rejste opover i 
forretninger, og så tilfældigvis kom ind i et dal- 
føre, hvor jeg ikke tidligere havde været. Det 
slog mig som et lyn, at her måtte vi kunne 
lægge en sidebane ned til os. Jeg har ladet en 
ingeniør befare strøget; her har jeg de foreløbige 
beregninger og overslag; der er ingenting ivejen. 

Fru Bernick 

(fremdeles, tilligemed de øvrige damer, i havedøren). 

Men, kære Karsten, at du har holdt alt dette 
skjult for os. 

Konsul Bernick. 

o 

A, min gode Betty, I vilde jo dog ikke 
kunnet fatte den egentlige sammenhæng. Jeg 
har forresten ikke talt om det til noget levende 
menneske før idag. Men nu er det afgørende 
øjeblik kommet; nu skal her virkes åbenlyst og 
af al kraft. Ja, om jeg så skal sætte hele min 
tilværelse ind på den sag, så skal jeg drive den 
igennem. 

Grosserer Rummel. 
Vi med, Bernick; det kan du stole på. 

Adjunkt Rørlund. 

Lover De Dem da virkelig så meget af dette 
foretagende, mine herrer? 

Konsul Bernick. 
Ja, det skulde jeg mene. Hvilken løftestang 
vil det ikke blive for vort hele samfund? Tænk 
blot på de store skovtrakter, som vil gøres til- 
gængeb'ge; tænk på alle de righoldige malmlejer, 
som kan tages i drift; tænk på elven med det 
ene fossefald ovenfor det andet! Hvilken fabrik- 
virksomhed kan ikke der komme istand? 

Adjunkt Rørlund. 

Og De frygter ikke for, at et hyppigere 
samkvem med en fordærvet udenverden — ? 

Konsul Bernick. 

Nej, vær De ganske rolig, herr adjunkt. Vort 
lille stræbsomme sted hviler, Gud ske lov, nu- 
tildags på en sund moralsk jordbund; vi har jo 
allesammen hjulpet til at drænere den, om jeg 
så tør sige; og det vil vi gøre fremdeles, hver 
på sin vis. De, herr adjunkt, vedbliver Deres 
velsignelsesrige virksomhed i skolen og i hjemmet.. 
Vi, det praktiske arbejdes mænd, støtter sam- 
fundet ved at sprede velvære i så vid en kreds, 
som muligt; — og vore kvinder, — ja, kom 
kun nærmere, mine damer; De må gerne høre 
på det — ; vore kvinder, siger jeg, vore hustruer 
og døtre, — ja, virk De uforstyrret i veldædig- 
hedens tjeneste, mine damer, og vær forresten 
en hjælp og en hygge for Deres nærmeste, 
således, som min kære Betty og Marta er det 

for mig og Olaf — (ser sig om.) Ja, hvor er Olaf 
henne idag? 

Fru Bernick. 

o 

A, nu i ferierne er det ikke muligt at holde 
ham hjemme. 

Konsul Bernick. 
Så er han visst nede ved vandet igen! Du 
skal se, han ender ikke før der sker en ulykke. 

Hilmar Tønnesen. 
Bah — en liden leg med naturkræfterne — 

Fru Rummel. 
Hvor det er smukt af Dem, at De har så 
meget familjesind, herr Bernick. 

Konsul Bernick. 
Nå, familjen er jo dog samfundets kerne. Et 
godt hjem, hæderlige og trofaste venner, en liden 
tætsluttet kreds, hvor ingen forstyrrende elementer 
kaster sin skygge ind — 

(Fuldmægtig Krap kommer med breve og aviser fra højre.) 

Fuldmægtig Krap. 
Udenrigsposten, herr konsul; — og et tele- 
gram fra New- York. 

Konsul Bernick 

(tager det). 

Ah, fra rederiet for »Indian Girl«. 

Grosserer Rummel. 
Så posten er kommen? Ja, så må jeg an- 
befale mig. 

Købmand Vigeland. 
Ja, jeg ligeså. 

Købmand Sandstad. 
Farvel, herr konsul. 

Konsul Bernick. 
Farvel, farvel, mine herrer. Og husk altså, 
VI har møde i eftermiddag klokken fem. 

De tre herrer. 
Ja; ja vel; forstår sig. 

(de går ud til højre.) 

Konsul Bernick 

(der har læst telegrammet). 

Nej, dette er virkelig ægte amerikansk! 
Rentud oprørende — 

Fru Bernick. 
Gud, Karsten, hvad er det? 

Konsul Bernick. 
Se der, herr Krap; læs! 

Fuldmægtig Krap 

(læser): 

»Gør mindst muligt af reparationen; send 
»Indian Girl« over så snart flydefærdig; god 
årstid; svømmer i nødsfald på lasten.« Nå, det 
må jeg sige — 

Konsul Bernick. 
Svømmer på lasten! De herrer ved godt, 
at med den last går skibet tilbunds som en sten, 
dersom der tilstøder noget. 

Adjunkt Rørlund. 
Ja, der ser man hvorledes det står til i disse 
lovpriste store samfund. 

Konsul Bernick. 
Det har De ret i ; ingen agt for menneskeliv 
engang, så snart fordelen kommer med i spillet, 
(til Krap.) Kan »Indian Girl« gå tilsøs om en 
fire — fem dage? 

Fuldmægtig Krap. 
Ja, hvis købmand Vigeland finder sig i, at 
vi standser arbejdet på »Palmetræet« imens. 

Konsul Bernick. 
Hm, det gør han ikke. Nå, vil De kanske 
se posten igennem. Hør, så De ikke Olaf nede 
på bryggen? 

Fuldmægtig Krap. 
Nej, herr konsul. 

(han går ind i det forreste værelse tilvenetre.) 

Konsul Bernick 

(ser igen i telegrammet). 

Atten menneskeliv tager de herrer ikke i 
betænkning at sætte på spil — 

Hilmar Tønnesen. 
Nå, det er sømandens kald at trodse ele- 
menterne; der må være noget nervespændende i 
dette, således, med en tynd planke mellem sig 
og afgrunden — 

Konsul Bernick. 
J^> }^S S^^ se den reder hos os, som kunde 
bekvemme sig til sligt! Ikke en, ikke en eneste 
en — (får øje på Olaf.) Nå, Gud ske lov, han er 
da i behold. 

(Olaf, med et fiskesnøre i hånden, er kommen løbende opad 

gaden og ind gennem haveporten.) 

Olaf 

(endnu i haven). 

Onkel Hilmar, jeg har været nede og set 
på danipskibet. 

Konsul Bernick. 
Har du nu været på bryggen igen? 

Olaf. 
Nej, jeg var bare ude i en båd. Men tænk, 
onkel Hilmar, der kom et helt beriderselskab 
iland med heste og dyr; og så var der såmange 
passagerer. 

Fru Rummel. 
Nej, skal vi virkelig få se beridere 1 

Adjunkt Rørlund. 
Vi? Det antager jeg dog ikke. 

Fru Rummel. 
Nej naturligvis ikke vi, men — 

Dina. 
Jeg vilde gerne se beridere. 

Olaf. 
Ja, jeg også. 

Hilmar Tønnesen. 

Du er en klodrian. Er det noget at se på? 

Lutter dressur. Nej, da er det noget andet at 

se Gauchoen jage over Pampas på sin fnysende 

mustang. Men Gud bevars, her på småstæderne — 

Olaf 

(trækker i frøken Bernick). 

Tante Marta, se, se — der kommer de! 

Fru Holt. 
Ja, ved Gud, der har vi dem. 

Fru Lynge. 
Uf, de fæle mennesker! 

(M ange passagerer og en hel hob af byens folk kommer 

opover gaden.) 

Fru Rummel. 
Jo, det er nok gøglere af den rette sort. 
Vil De se hende i den grå kjole, fru Holt; hun 
bærer vadsækken på ryggen. 

Fru Holt. 
Ja, tænk, hun bærer den på parasolskaftet i 
Det er naturligvis direktørens madam. 

Fru Rummel. 
Og der har vi nok direktøren selv; han med 
skægget. Nå, han ser da rigtignok ud som en 
røver. Se ikke på ham, Hilda! 

Fru Holt. 
Ikke du heller. Nettal 

Olaf. 
Mor, direktøren hilser op til os. 

Konsul Bernick. 
Hvad for noget? 

Fru Bernick. 
Hvad siger du, barn? 

Fru Rummel. 
Ja, ved Gud, der hilser fruentimmeret også! 

Konsul Bernick. 
Nej, det er dog for grovti 

Frøken Bernick 

(med et uvilkårligt udråb). 

Ah —1 

Fru Bernick. 
Hvad ler det, Marta? 

Frøken Bernick. 
Å nej, intet; jeg syntes blot — 

Olaf 

(skriger af glæde). 

Se, se, der kommer de andre med hestene 
og dyrene ! Og der er Amerikanerne også I Alle 
matroserne på »Indian Girl« — 

(Man hører ^Yankee Doodle^ ledsaget af klarinet og tromme.) 

Hilmar Tønnesen 

(holder sig for ørerne). 

Uf, uf, ufl 

Adjunkt Rørlund. 
Jeg tror, vi skulde isolere os en liden smule, 
mine damer; dette er ikke noget for os. Lad 
os gå til vort arbejde igen. 

Fru Bernick. 
Skulde vi kanske trække forhængene for? 

Adjunkt Rørlund. 
Ja, det var just, hvad jeg mente. 

(Daiueme indtager sine pladse ved bordet; adjunkten lukker have- 
døren og drager forhængene for denne og for vinduerne ; det blir 

halvmørkt i salen.) 

Olaf 

(der kiger ud). 

Mor, nu står direktørens madam ved vand- 
springet og vasker sig i ansigtet. 

Fru Bernick. 
Hvad? Midt på torvet 1 

Fru Rummel 
Og det ved højlys dag I 

Hilmar Tønnesen. 
Nå, hvis jeg befandt mig på en ørkenrejse 
og stødte på en cisterne, så vilde jeg heller ikke 
tage i betænkning at — . Uf, den forfærdelige 
klarinet I 

Adjunkt Rørlund. 
Der var virkelig al opfordring for politiet 
til at skride ind. 

Henrik Ibsen: Samfundets støtter. 4 

Konsul Bern ick. 
A hvad ; med udlændinger må man ikke tage 
det så strængt; de folk har jo ikke denne rod- 
fæstede sømmelighedsfølelse, 'der holder o s inden- 
for de rette skranker. Lad dem kun skeje ud. 
Hvad gør det os? Alt dette uvæsen, som 
sætter sig op imod skik og gode sæder, det er 
lykkeligvis ikke i slægt med vort samfund, om 
jeg så tør sige. — Hvad for noget! 

(Den fremmede dame træder raskt ind gennem døren tilhøjre.) 

Fruerne 

(forskrækket men dæmpet). 

Beridersken I Direktør-madamen I 

Fru Bernick. 
Gud, hvad skal det sigel 

Frøken Bernick 

(springer op). 

Ah —I 

Damen. 
Goddag, kære Bettyl Goddag, Marta! 
Goddag, svoger I 

Fru Bernick 

(med et skrig). 

Lona — I 

Konsul Bernick 

(tumler et skridt tilbage). 

Så sandt jeg lever — I 

Fru Holt. 
Men Gud forbarme sig — ! 

Fru Rummel. 
Det kan da ikke være muligt — I 

Hilmar Tønnesen. 

Nål Uf! 

Fru Bernick. 
Lona — I Er det virkelig — ? 

Frøken Hessel. 
Om det er mig? Ja, så minsæl er det så; 
I kan gerne falde mig om halsen for den sags 

skyld. 

Hilmar Tønnesen. 
Uf; ufl 

Fru Bernick. 
Og nu kommer du her som — ? 

Konsul Bernick. 
— og vil virkelig optræde — ? 

Frøken Hessel. 
Optræde? Hvorledes optræde? 

Konsul Bernick. 
Ja, jeg mener — med beriderne — 

Frøken Hessel. 
Hahaha! Er du gal, svoger? Tror du, jeg 
hører til beriderne ? Nej ; rigtignok har jeg øvet 
mange slags kunster og gjort mig til nar på 
mange måder — 

Fru Rummel. 
Hm — 

4* 

Frøken Hessel. 
— men kunster på hesteryggen har jeg 
aldrig gjort. 

Konsul Bernick. 
Altså dog ikke — ^ 

Fru Bernick. 
Ah, Gud ske lov! 

Frøken Hessel. 
Nej, vi kom såmæn som andre skikkelige 
folk, — rigtignok på anden plads, men det er 
vi vant til. 

Fru Bernick. 
Vi, siger du? 

Konsul Bernick 

(et skridt nærmere). 

Hvilke vi? 

Frøken Hessel. 
Jeg og barnet, naturligvis. 

Fruerne 

(med et udråb). 

Barnet 1 

Hilmar Tønnesen. 
Hvad ! 



Adjunkt Rørlund. 
Nå, det må jeg sige — ! 

Fru Bernick. 
Men hvad mener du, Lona? 

Frøken Hessel. 
Jeg mener naturligvis John; jeg har da ikke 
noget andet barn end John, ved jeg, — eller 
Johan, som I kaldte ham. 

Fru Bernick. 
Johan — 1 

Fru Rummel 

(sagte til frn Jjynge). 

Den forlorne broderi 

Konsul Bernick 

(nølende). 

Er Johan med? 

Frøken Hessel. 
Ja vel; ja vel; jeg rejser da ikke uden ham. 
Men I ser så sørgelige ud. Og så sidder I her 
i tusmørke og syr på noget hvidt. Der er da 
ikke dødsfald i familjen? 

Adjunkt Rørlund. 
Min frøken, De befinder Dem her i foreningen 
for de moralsk fordærvede — 

Frøken Hessel 

(halv sagte). 

Hvad siger De? Disse pene stilfærdige 
damer skulde være — ? 

Fru Rummel. 
Nej nu må jeg sige — I 

Frøken Hessel. 
Ah, forstår, forstår I Men for pokker, det 
er jo fru Rummel I Og der sidder jo fru Holt 
også! Nå, vi tre er da ikke bleven yngre siden 
sidst. Men hør nu, I godtfolk; lad nu de moralsk 
fordærvede vente en dags tid; de blir da ikke 
værre for det. En glædesstund som denne — 

Adjunkt Rørlund. 
En hjemkomst er ikke altid en glædesstund. 

Frøken Hessel. 
Så? Hvorledes læser De Deres bibel, herr 
pastor? 

Adjunkt Rørlund. 
Jeg er ikke pastor. 

Frøken Hessel. 
Nå, så blir De det visst. — Men fy, fy, fy, — 
dette moralske lintøj lugter så fordærvet, — 
akkurat som ligsvøb. Jeg er vant til luften på 
prærierne, jeg, skal jeg sige. 

Konsul Bernick 

(tørrer panden). 

Ja, her er virkelig noget kvalmt herinde. 

Frøken Hessel. 
Vent, vent ; vi skal nok komme op af grav- 
kælderen, (trækker forhængene til side.) Fuldt dagslyS 

må her være, når gutten kommer. Ja, der skal 
I se en gut, som har vasket sig — 

Hilmar Tønnesen. 

Ufl 

Frøken Hessel 

(åbner dør og vinduer). 

— ja, det vil sige, når han får vasket sig 
— oppe i hotellet; for på dampskibet blev han 
skiden som et svin. 

Hilmar Tønnesen. 
Uf, uf! 

Frøken Hessel. 
Uf? Ja, så sandelig er det ikke — ! (peger 

på Hilmar og spørger de øvrige.) Går han her Og drivCr 

og siger uf endnu? 

Hilmar Tønnesen. 
Jeg driver ikke ; jeg går her for min sygdoms 
skyld. 

Adjunkt Rørlund. 
Hm, mine damer, jeg tror ikke — 

Frøken Hessel 

(der har fåt øje på Olaf)- 

Er det din, Betty? — Ræk mig labben, 
gut! Eller er du kanske ræd for din gamle 
stygge tante? 

Adjunkt Rørlund 

(idet han tager sin bog underarmen). 

Mine damer, jeg tror ikke her er stemning 
for at arbejde videre idag. Men imorgen kommer 
vi jo sammen igen? 

Frøken Hessel 

(idet de fremmede damer rejser sig for at tage afsked). 

Ja, lad os det. Jeg skal være på pletten. 

Adjunkt Rørlund. 
De? Med tilladelse, frøken, hvad vil De 
gøre i vor forening? 

Frøken Hessel. 
Jeg vil lufte ud, herr pastor. 



ANDEN AKT. 



(Haveealen i konsul Beruicks hus.) 

(Fru Bernick sidder alene ved arbejdsbordet med sit sytøj. 
Lidt efter kommer konsul Bernick med hat på hovedet samt 

handsker og stok ind fra højre.) 

Fru Bernick. 
Kommer du alt hjem, Karsten? 

Konsul Bernick. 
Ja. Der er nogen jeg har sat stævne. 

Fru Bernick 

(med et suk). 

A ja, Johan kommer vel herned igen, kan 
jeg tænke. 

Konsul Bernick. 
Det er en mand, siger jeg. (sætter hatten fra sig.) 
Hvor er alle damerne henne idag? 

Fru Bernick. 
Fru Rummel og Hilda havde ikke tid. 

Konsul Bernick. 
Så? Sendt afbud? 

Fru Bernick. 
Ja; de havde så meget at bestille i huset. 

Konsul Bernick. 
Forstår sig. Og de andre kommer natur- 
ligvis heller ikke? 

Fru Bernick. 
Nej, de har også forfald idag. 

' Konsul Bernick. 
Det kunde jeg have sagt på forhånd. Hvor 
er Olaf henne? 

Fru Bernick. 
Jeg lod ham gå lidt ud med Dina. 

Konsul Bernick. 
Hm; Dina, den forfløjne taske --. At hun 
straks igår kunde give sig så meget af med 
Johan — ! 

Fru Bernick. 
Men, kære Karsten, Dina ved jo slet ikke — 

Konsul Bernick. 
Nå, men så skulde Johan ialfald have havt 
den takt, ikke at vise hende nogen opmærksomhed. 
Jeg så nok de øjne, købmand Vigeland satte op. 

Fru Bernick 

(med sytøjet i skødet). 

Karsten, kan du begribe, hvad de vil her 
hjemme? 

Konsul Bernick. 
Hm ; han har jo en farm derover, som det 
nok ikke går synderlig godt med; og hun slog 
jo igår på, at de måtte rejse på anden plads — 

Fru Bernick. 
Ja, desværre, det må vel være noget sådant. 
Men at hun er fulgt medl Hun! Efter den 
blodige fornærmelse, hun har tilføjet dig — ! 

Konsul Bernick. 

o 

A, tænk ikke på disse gamle historier. 

Fru Bernick. 
Hvor kan jeg tænke på andet i denne tid? 
Han er jo dog min broder; — ja, det er ikke 
for hans skyld; men al den ubehagelighed, det 
vilde forvolde dig — . Karsten, jeg er så dødelig 
angst for at — 

Konsul Bernick. 
Hvad er du angst for? 

Fru Bernick. 
Kan man ikke falde på at sætte ham fast 
for de penge, som blev borte fOr din moder? 

Konsul Bernick. 
A, hvad snak! Hvem kan bevise, at der 
blev penge borte? 

Fru Bernick. 
Ak, Gud, det ved jo hele byen, desværre; 
og du har jo selv sagt — 

Konsul Bernick. 
Jeg har ingenting sagt. Byen ved ingen 
besked om de affærer; det var altsammen løse 
rygter. 

Fru Bernick. 
O, hvor du er højmodig, Karsten! 

Konsul Bernick. 
Lad være med disse mindelser, siger jeg! 
Du ved ikke hvor du piner mig ved at rippe op 

i alt dette, (hau går op og ued ad gulvet; derpå slænger haa 

stokken fra sig.) At de også skuldc komme hjem 
just nu, — nu, da jeg behøver en ublandet god 
stemning både i byen og i pressen. Der vil 
blive skrevet korrespondancer til aviserne i nabo- 
byerne. Tager jeg vel imod dem, eller tager 
jeg slet imod dem, så vil det blive drøftet og 
udtydet. Der vil blive rørt op i alt dette gamle, 
— ligesom du ^ør. I et samfund, som vort — . 

(kaster handskerne mod bordpladen.) Og ikke et menneske 

har jeg her, som jeg kan tale med og søge nogen 
støtte hos. 

Fru Bernick. 
Slet ingen, Karsten? 

Konsul Bernick. 
Nej, hvem skulde det være? — At få dem 
på halsen netop nul Det er ikke tvivl om, at de 
vil gøre skandale på en eller anden måde, — især 
hun. Er det da ikke også en ulykke at have 
slige mennesker i sin familje 1 

Fru Bernick. 
Ja, jeg kan da ikke hjælpe for at — 

Konsul Bernick. 
Hvad kan du ikke hjælpe for? At du er i 
slægt med dem? Nej, det er et meget sandt ord. 

Fru Bernick. 
Og jeg har heller ikke bedt dem komme hjem. 

Konsul Bernick. 
Se så; der har vi detl Jeg har ikke bedt 
dem komme hjem; jeg har ikke skrevet efter 
dem; jeg har ikke trukket dem hjem efter 
hårene I Å, jeg kan hele remsen udenad. 

Fru Bernick 

(brister i gråd). 

Men du er da også så ukærlig — 

Konsul Bernick. 
Ja, det er ret; giv dig til at græde, så byen 
også skal få det at snakke om. Lad være med 
det tosseri, Betty. Sæt dig udenfor; her kan 
komme nogen. Skal man kanske se madamen 
med røde øjne? Jo, det vilde være dejligt om 
det kom ud iblandt folk at — . Nå, der hører 
jeg nogen i gangen, (det banker.) Kom ind I 

(Fra Bernick går ud på havetrappen med sit sytøj. Skibs- 
bygger Aune kommer ind fra højre.) 

Skibsbygger Aune. 
Goddag, hel-r konsul. 

Konsul Bernick. 
Goddag. Nå, De kan vel gætte, hvad det 
€r, jeg vil Dem? 

Skibsbygger Aune. 
Fuldmægtigen talte igår om, at konsulen ikke 
skulde være fornøjet med — 

Konsul Bernick. 
Jeg er misfornøjet med det hele stel på 
værftet, Aune. De kommer jo ingen vej med 
havaristerne. »Palmetræet« burde have været 
under sejl for længe siden. Købmand Vigeland 
går her hver dag og plager mig; det er en 
vanskelig mand at have til medreder. 

Skibsbygger Aune. 
»Palmetræet« kan gå tilsjøs iovermorgen. 

Konsul Bernick. 
Nå endelig. Men Amerikaneren, »Indian 
Girl«, som har ligget her i fem uger og — 

Skibsbygger Aune. 
Amerikaneren? Jeg har forståt det, som om 
vi først og fremst skulde lægge al kraft på 
Deres eget skib. 

Konsul Bernick. 
Det har jeg ikke givet Dem nogen anledning 
til at tro. Der skulde gøres al mulig fortgang 
med Amerikaneren også; men det sker ikke. 

Skibsbygger Aune. 
Skuden er pilråden i bunden, herr konsul; 
jo mere vi lapper på den, jo værre blir det. 



63 



Konsul Bernick. 
Det er ikke derfra det skriver sig. Fuld- 
mægtig Krap har sagt mig hele sandheden. De 
forstår ikke at arbejde med de nye maskiner, 
som jeg har anskaffet, — eller rettere, De vil 
ikke arbejde med dem. 

Skibsbygger Aune. 
Herr konsul, jeg er nu oppe i de femti år; 
lige fra guttealderen har jeg været vant til den 
gamle arbejdsmåde — 

Konsul Bernick. 
Den kan vi ikke bruge nutildags. .De må 
ikke tro, Aune, at det er for fordelens skyld; 
den behøver jeg heldigvis ikke; men jeg har 
hensyn at tage til det samfund, jeg lever i, og 
til den forretning, jeg står i spidsen for. Det 
er fra mig fremskridtene må komme, ellers kommer 
de aldrig. 

Skibsbygger Aune. 
Jeg vil også gerne fremskridt, herr konsul. 

Konsul Bernick. 
Ja, for Deres indskrænkede kreds, for arbejder- 

o 

standen. A, jeg kender nok Deres agitationer; 
De holder taler; De vigler folkene op; men når 
et håndgribeligt fremskridt tilbyder sig, som nu 
med vore maskiner, så vil De ikke være med; 
så blir De ræd. 

Skibsbygger Aune. 
Ja, jeg blir virkelig ræd, herr konsul; jeg 
blir ræd på de manges vegne, som maskinerne 
tar brødet fra. Konsulen taler så ofte om at 
tage hensyn til samfundet; men jeg tænker, at 
samfundet har vel også sine pligter. Hvor tør 
lærdommen og kapitalen sætte de nye opfindelser 
ind i arbejdet, før samfundet far oplært en slægt, 
som kan bruge dem? 

Konsul Bernick. 
De læser og grubler formeget, Aune ; det 
har De ikke godt af; det er det, som gør Dem 
misfornøjet med Deres stilling. 

Skibsbygger Aune. 
Det er ikke det, herr konsul; men jeg kan 
ikke tåle at se den ene brave arbejder afskediges 
efter den anden og gøres brødløs for disse 
maskiners skyld. 

Konsul Bernick. 
Hm; da bogtrykkerkunsten blev opfunden, 
blev mange skriverkarle brødløse. 

Skibsbygger Aune. 
Vilde konsulen været så glad i den kunst, 
hvis De dengang havde været skriverkarl? 

Konsul Bernick. 
Jeg har ikke havt bud efter Dem for at 
disputere. Jeg har ladet Dem kalde for at sige 

Dem, at vor havarist »Indian Giri« skal være 
færdig til at gå under sejl iovermorgen. 

Skibsbygger Aune. 

Men, herr konsul — 

Konsul Bernick. 

Iovermorgen, hører De; på samme tid som 
vort eget skib; ikke en time senere. Jeg har 
mine gode grunde til at drive på den sag. Har 
De læst avisen for imorges? Nå, så ved De, at 
Amerikanerne har gjort optøjer igen. Dette 
ryggesløse pak sætter jo hele byen på ende; 
der går ingen nat hen uden at her er slagsmål i 
værtshusene og på gaderne; al den anden 
vederstyggelighed vil jeg nu ikke tale om. 

Skibsbygger Aune. 
Ja, det er visst nok, at de er slemme folk. 

Konsul Bernick. 
Og hvem er det, som får skylden for dette 
uvæsen? Det er migl Ja, det er mig, det går 
ud over. Disse avisskrivere skumler på en for- 
blommet måde over, at vi lægger hele arbejds- 
kraften på »Palmetræet«. Jeg, der har den 
opgave, ved exemplets magt at virke på mine 
medborgere, må lade mig kaste sligt i næsen. 
Det tåler jeg ikke. Jeg er ikke tjent med, at 
mit navn blir således tilsølet. 

Skibsbygger Aune. 
Å, konsulens navn er så godt, at det kan. 
bære både det og mere. 

Henrik Ibsen: Samfundets støtter. ^ 

Konsul Bernick. 
Ikke nu; just i denne tid har jeg brug for 
al den agtelse og velvilje, som mine medborgere 
kan skænke mig. Jeg har et stort foretagende 
igære, som De vel har hørt ; men lykkes det 
ildesindede mennesker at rokke den ubetingede 
tillid til min person, så kan det berede mig de 
største vanskeligheder. Derfor vil jeg for enhver 
pris undgå disse ondskabsfulde og skumlende 
avisskriverier, og derfor har jeg sat fristen til 
iovermorgen. 

Skibsbygger Aune. 
Herr konsul, De kunde ligeså gerne sætte 
fristen til i eftermiddag. 

Konsul Bernick. 
De mener, at jeg forlanger umuligheder? 

Skibsbygger Aune. 
Ja, med den arbejdsstok, vi nu har — 

Konsul Bernick. 
Godt, godt; — så får vi se os om andetsteds. 

Skibsbygger Aune. 
Vil De virkelig afskedige endnu flere af de 
gamle arbejdere? 

Konsul Bernick. 
Nej, det tænker jeg ikke på. 

Skibsbygger Aune. 
For jeg tror nok det vilde sætte ondt blod 
både i byen og i aviserne, om De gjorde det. 

Konsul Bernick. 
Ikke umuligt; derfor lar vi det også være. 
Men hvis ikke »Indian Girl« er udklareret iover- 
morgen, så afskediger jeg Dem. 

Skibsbygger Aune 

(med et ryk). 

Mig! (han ler.) Nu spøger De, herr konsul. 

Konsul Bernick. 
Det skulde De ikke stole på. 

Skibsbygger Aune. 
De kunde tænke på at afskedige mig? Mig, 
hvis far og farfar har været i værftets tjeneste 
alle sine levedage, og jeg selv ligeså — 

Konsul Bernick. 
Hvem er det, som tvinger mig til det? 

Skibsbygger Aune. 
De forlanger umulige ting, herr konsul. 

Konsul Bernick. 
Å, en god vilje kender ingen umuligheder, 
/a eller nej; svar mig bestemt, eller De har 
Deres afsked på stedet. 

Skibsbygger Aune 

(et skridt nærmere). 

Herr konsul, har De tænkt rigtig over, hvad 
det vil sige at give en gammel arbejder afsked. 
De mener, at han får se sig om efter noget 
andet? Å ja, det kan han nok; men er det 

5* 

dermed gjort? De skulde engang være tiktede 
i en slig afskediget arbejders hus den kveld han 
kommer hjem og sætter redskabskisten indenfor 
døren. • 

Konsul Bernick. 
Tror De jeg afskediger Dem med let hjerte? 
Har jeg ikke altid været en rimelig husbond? 

Skibsbygger Aune. 
Så meget værre, herr konsul. Just derfor 
vil de derhjemme ikke give Dem skylden; de 
vil ikke sige noget til mig, for det tør de ikke; 
men de vil se på mig, når jeg ikke mærker det 
og tænke som så: det må vel være fortjent. 
Ser De vel, det — det kan jeg ikke bære. Så 
ringe en mand jeg end er, har jeg dog altid 
været vant til at regnes for den første iblandt 
mine. Mit tarvelige hjem er også et lidet sam- 
fund, herr konsul. Dette lille samfund har jeg 
kunnet støtte og holde oppe, fordi min kone har 
troet på mig, og fordi mine børn har troet på 
™S- Og nu skal det hele falde sammen. 

Konsul Bernick. 
Ja, hvis ikke andet kan være, så må dét 
mindre falde for det større; det enkelte får i 
Guds navn ofres for det almindelige. Andet 
ved jeg ikke at svare Dem, og anderledes går 
det heller ikke her i verden. Men De er en 
halsstarrig mand, Aune! De står mig imod, ikke 
fordi De ikke kan andet, men fordi De ikke vil 

lægge for dagen maskinernes overlegenhed over 
håndkraften. 

Skibsbygger Aune. 
Og De holder så fast ved dette, herr konsul, 
fordi De ved, at hvis De jager mig bort, så får 
De derved ialfald bevist pressen Deres gode vilje. 

Konsul Bernick. 
Og om så var? De hører jo hvad det gælder 
for mig, — enten at få pressen på halsen eller 
få den velvilligt stemt for mig i det øjeblik jeg 
arbejder for en stor sag til almenvellets fremme. 
Hvad så? Kan jeg da handle anderledes, end 
jeg gør? Jeg kan sige Dem, at her drejer spørgs- 
målet sig om, enten at holde Deres hjem oppe, 
som De kalder det, eller kanske at holde hun- 
dreder af nye hjem nede, hundreder af hjem, 
som aldrig vil kunne grundes, aldrig vil kunne 
få en rygende skorsten, hvis det ikke lykkes mig 
at sætte igennem, hvad jeg nu virker for. Derfor 
er det, at jeg har givet Dem valget. 

Skibsbygger Aune. 
Ja, når så er, så har jeg ikke mere at sige. 

Konsul Bernick. 
Hm — ; min kære Aune, det gør mig oprigtig 
ondt, at vi må skilles. 

Skibsbygger Aune. 
Vi skilles ikke, herr konsul. 

Konsul Bernick. 
Hvorledes? 

Skibsbygger Aune. 
En simpel mand har også noget at hævde 
her i verden. 

Konsul Bernick. 
Ja vel, ja vel; — og De tror altså, at De 
tør love — ? 

Skibsbygger Aune. 
»Indian Girl« kan udklareres iovermorgen. 

(han hilser og g&r ud tilhøjre.) 

Konsul Bernick. 
Aha, der fik jeg dog bugt med den stivnakke. 
Det tager jeg som et godt varsel — 

(Hilmar Tønnesen, med cigar i munden, kommer gennem 

haveporten.) 

Hilmar Tønnesen 

(på havetrappen). 

Goddag, Bettyl Goddag, Bernick! 

Fru Bernick. 
Goddag. 

Hilmar Tønnesen. 
Nå, Du har grædt, ser jeg. Du ved det altså ? 

Fru Bernick. 
Hvad ved jeg? 

Hilmar Tønnesen. 
At skandalen er i fuld gang? Uf! 

Konsul Bernie k. 
Hvad skal det sige? 

Hilmar Tønnesen 

(kommer iudenfcr). 

Jo, de to amerikanske går omkring i gaderne 
og viser sig i selskab med Dina Dorf. 

Fru Bernick 

(følger efter). 

Men, Hilmar, kan det være muligt — ? 

Hilmar Tønnesen. 
Jo, desværre, det er fuld sandhed. Lona 
var endog så taktløs at råbe efter mig; men jeg 
lod naturligvis som jeg ikke hørte det. 

Konsul Bernick. 
Og det er vel ikke gåt ubemærket for sig. 

Hilmar Tønnesen. 
Nej, det kan du nok vide. Folk stod stille 
og så efter dem. Det lod til at være gåt som 
en løbeild over byen, — omtrent s6m en brand 
på de vestlige prærier. I alle huse stod der 
mennesker ved vinduerne og vented på, at toget 
skulde komme forbi; hoved ved hoved bag gar- 
dinerne — uf I Ja, du må undskylde, Betty; jeg 
siger uf; for dette gør mig nervøs; — skal det 
vare ved, så blir jeg nødt til at tænke på at 
foretage en længere rejse. 

Fru Bernick. 
Men du skulde dog talt til ham og fore- 
stillet ham — 

HHmar Tønnesen. 
På åben gade? Nej, du må virkelig und- 
skylde. Men at det menneske overhovedet vover 
at vise sig her i byen I Nå, vi får se om ikke 
pressen sætter en stopper på ham; ja, undskyld, 
Betty; men — 

Konsul Bernick. 
Pressen, siger du? Har du hørt antydninger 
til noget sligt? 

Hilmar Tønnesen. 
Jo, det er ikke så ganske frit for. Da jeg 
gik fra jer igåraftes, drev jeg op i klubben for 
min sygdoms skyld. Jeg mærked godt på den 
taushed, der blev, at de to amerikanske havde 
været på bane. Så kommer den uforskammede 
redaktør Hammer ind og gratulerer mig ganske 
højt med min rige fætters hjemkomst. 

Konsul Bernick. 
Rige — ? 

Hilmar Tønnesen. 
Ja, så udtrykte han sig. Jeg målte • ham 
naturligvis med et vel fortjent blik og lod ham 
forstå, at jeg ikke kendte noget til Johan Tønnesens 
rigdom. »Så«, siger han, »det var da besynder- 
ligt; i Amerika plejer man dog at slå sig op. 

når man har noget at begynde med, og Deres 
fætter rejste jo ikke tomhændet derover«. 

Konsul Bernick. 
Hm, gør mig nu den tjeneste — 

Fru Bernick 

(bekymret). 

Der kan du se, Karsten — 

Hilmar Tønnesen. 
Ja, jeg har ialfald havt en søvnløs nat for 
den persons skyld. Og så går han endda omkring 
i gaderne med et ansigt, som om^ ingenting var 
ivejen med ham. Hvorfor blev han ikke borte 
med engang? Det er da også utåleligt, hvor 
enkelte mennesker kan være sejglivet. 

■ 

Fru Bernick. 
Gud, Hilmar, hvad er det du siger? 

Hilmar Tønnesen. 

o 

A, jeg siger ingenting. Men der slipper han 
helskindet fra jernbaneulykker og fra overfald af 
kaliforniske bjørne og af Sortefod-Indianere; ikke 
skalperet engang — . Uf, der har vi dem. 

Konsul Bernick 

(ser opad f?aden). 

Olaf er også medl 

Hilmar Tønnesen. 
Ja naturligvis; de vil da minde folk om, at 
de hører til byens første familje. Se, se, der 

kommer alle dagdriverne ud fra apotheket og 
glor efter dem og gør sine anmærkninger. Dette 
er virkelig ikke for mine nerver; hvorledes en 
mand under slige omstændigheder skal kunne 
holde ideens fane højt, det — 

Konsul Bernick. 
De styrer lige hid. Hør nu, Betty, det er 
mit bestemte ønske, at du viser dem al mulig 
venlighed. 

Fru Bernick. 
Tillader du det, Karsten? 

Konsul Bernick. 
Ja visst; ja visst; og du også, Hilmar. De 
blir her forhåbentlig ikke så længe; og når vi 
er iblandt os selv — ; ingen hentydninger; vi 
bør på ingen måde støde dem. 

Fru Bernick. 
O, Karsten, hvor du er højmodig. 

Konsul Bernick. 
Nå, nå, lad nu det være. 

Fru Bernick. 
Nej, lad mig takke dig; og tilgiv, at jeg før 
kunde blive så hæftig. O, du havde jo al grund 
til at — 

Konsul Bernick. 
Lad være; lad være, siger jeg! 

(J ohan Tønnesen og Dina, derefter frøken Hessel og 

Olaf kommer gennem haven.) 

Frøken Hessel. 
Goddag, goddag, I kære mennesker. 

Johan Tønnesen. 
Nu har vi været ude og set os om på 
gamle tomter, Karsten. 

Konsul Bernick. 
Ja, jeg hører det. Mange forandringer; 
ikke sandt? 

Frøken Hessel. 
Konsul Bernicks store og gode gerninger 
overalt. Vi har været oppe i anlæggene, som 
du har skænket byen — 

Konsul Bernick. 
Nå der? 

Frøken Hessel. 
»Karsten Bernicks gave«, som der står over 
indgangen. Jo, du er nok manden for det 
hele her. 

Johan Tønnesen. 
Og prægtige skibe har du også. Jeg traf 
kaptejnen på »Palmetræet« , min gamle skole- 
kammerat — 

Frøken Hessel. 
Ja, et nyt skolehus har du jo også bygget; 
og både gasledningen og vandledningen skyldes 
jo dig, hører jeg. 

Konsul Bernick. 
Nå, man må dog virke for det samfund, 
man lever i. 

Frøken Hessel. 
Ja, det er vakkert, svoger; men det er også 
en glæde at se, hvorledes folk skønner på dig. 
Jeg er ikke forfængelig, tror jeg ; men jeg kunde 
ikke lade være at minde en og anden, vi talte 
med, om at vi hørte til familjen. 

Hilmar Tønnesen. 
Uf—! 

Frøken Hessel. 
Siger du uf til det? 

Hilmar Tønnesen. 
Nej, jeg sagde hm — 

Frøken Hessel. 
Nå, det skal du få lov til, stakker. Men 
idag er I nok ganske alene? 

Fru Bernick. 
Ja, idag er vi alene. 

Frøken Hessel. 
Ja, vi mødte såmæn et par af de moralske 
oppe på torvet; de lod til at have svært travlt. 



Men vi har jo sletikke fåt snakke ordentligt 
sammen endnu; igår var jo disse tre banebryderne 
her, og så havde vi denne pastoren — 

Hilmar Tønnesen. 
Adjunkten. 

Frøken Hessel. 
Jeg kalder ham pastoren. Men hvad synes 
I nu om mit værk i disse femten år? Er han 
ikke bleven en stout gut? Hvem skulde kende 
igen galningen, som løb hjemmefra? 

Hilmar Tønnesen. 
Hm —I 

Johan Tønnesen. 
A, Lona, brout nu ikke formeget. 

Frøken Hessel. 
Jo, det er jeg rigtignok kry af. Herregud, 
det er jo det eneste, jeg har udrettet her i verden; 
men det gir mig da et slags ret til at være til. 
Ja, Johan, når jeg tænker på, hvorledes vi to 
begyndte derover med vore fire bare næver — 

Hilmar Tønnesen. 
Hænder. 

Frøken Hessel. 
Jeg siger næver; for skidne var de — 

Hilmar Tønnesen. 

Ufl 

Frøken Hessel. 
— og tomme var de også. 

Hilmar Tønnesen. 
Tomme? Nej, nu må jeg sige — 1 

Frøken Hessel. 
Hvad må du sige? 

Konsul Bernick. 
Hm I 

Hilmar Tønnesen. 
Nu må jeg sige — uf I 

(han går ud p& havetrappen.) 

Frøken Hessel. 
Hvad går der af mennesket? 

Konsul Bernick. 
A bryd dig ikke om ham; han er noget 
nervøs i denne tid. Men vil du ikke se dig lidt 
om i haven? Dernede har du jo ikke været 
endnu, og jeg har just en times tid fri. 

Frøken Hessel. 
Jo, det vil jeg gerne; I kan tro, jeg har tidt 
og ofte været med mine tanker her i haven hos jer. 

Fru Bernick. 
Der er sket store forandringer der også, 
skal du fa se. 

(Konsulen, fruen og frøken Hessel g&r ned i haven, hvor 
man af og til ser dem under det følgende.) 

Olaf 

(i havedøren). 

Onkel Hilmar, ved du, hvad Onkel Johan 
spurgte mig om? Han spurgte, om jeg vilde 
være med ham til Amerika. 

Hilmar Tønnesen. 
Du, din klodrian, som går her og hænger i 
din moders skørter — 

Olaf. 
Ja, men det vil jeg ikke længer. Du skal 
få se, når jeg blir stor — 

Hilmar Tønnesen. 
A visvas; du har ikke nogen alvorlig trang 
til dette stålsættende, som ligger i at — 

(de går ned i haven.) 

Johan Tønnesen 

(til Dina, Bom har taget hatten af og står i døren tilhøjre og 

ryster støvet af sin kjole). 

De er bleven dygtig varm efter turen. 

Dina. 
Ja, det var en dejlig tur; så dejlig tur har 
jeg aldrig havt før. 

Johan Tønnesen. 
Plejer De kanske ikke ofte gå formiddagsture ? 

Dina. 
Jo; men det er bare med Olaf 

Johan Tønnesen. 
Så. — Har De kanske større lyst til at gå 
ned i haven end til at blive her? 

Dina. 
Nej, jeg har større lyst til at blive her. 

Johan Tønnesen. 
Jeg også. Og så er det jo en aftale, at vi 
hver morgen går en slig tur sammen. 

Dina. 

• 

Nej, herr Tønnesen, det skulde De ikke gøre. 

Johan Tønnesen. 
Hvad skulde jeg ikke? De loved det jo. 

Dina. 
Ja, men når jeg nu tænker over det, så — . 
De skal ikke gå ud med mig. 

Johan Tønnesen. 
Men hvorfor ikke det? 

Dina. 
Ja, De er fremmed ; De kan ikke forstå uiet ; 
men jeg skal sige Dem — 

Johan Tønnesen. 
Nå? 

Dina. 
Nej, jeg vil helst ikke tale om det. 

Johan Tønnesen. 
Å jo vis^; til mig kan De da tale om hvad 
det skal være. 

Dina. 
Ja, jeg skal sige Dem, jeg er ikke som de 
andre unge piger ; der er noget — noget sådant 
ved mig. Derfor skal De ikke gøre det. 

Johan Tønnesen. 
Men alt dette forstår jeg slet ikke. De har 
da ikke gjort noget ondt? 

Dina. 
Nej, ikke jeg, men — ; nej, nu vil jeg ikke 
tale mere om det. De far det nok at vide af 
de andre. 

Johan Tønnesen. 
Hm. 

Dina. 
Men der var noget andet, jeg gerne vilde 
spørge Dem om. 

Johan Tønnesen. 
. Og hvad var det? 

Dina. 
Det skal jo være så let at blive til noget 
dygtigt derover i Amerika? 

Johan Tønnesen. 
Nå, så let er det just ikke altid; man må 
ofte slide ondt og arbejde strængt i førstningen. 

Dina. 
Ja, det vilde jeg gerne — 

Henrik Ibsen: Samfandets støtter. ^ 

Johan Tønnesen. 
De? 

Dina. 
Jeg kan nok arbejde; jeg er stærk og sund, 
og tante Marta har læst meget med mig. 

Johan Tønnesen. 
Men for pokker, så kom og rejs med os. 

Dina. 
Å, nu spøger De bare; det sagde De til 
Olaf også. Men det var det jeg vilde vide, om 
menneskene er meget — meget sådan moralske 
derover? 

Johan Tønnesen. 
Moralske? 

Dina. 
Ja, jeg mener, om de er sådan — anstændige 
og skikkelige, ligesom her. 

Johan Tønnesen. 
Nå, de er ialfald ikke så slemme, som man 
her tror. Det skulde De ikke være bange for. 

Dina. 
De forstår mig ikke. Jeg vilde just gerne, 
at de ikke skulde være så meget anstændige og 
moralske. 

Johan Tønnesen. 
Ikke det? Hvordan vilde De så de skulde 
være ? 

Dina. 
Jeg vilde, de skulde være naturlige. 

Johan Tønnesen. 
Ja, ja, det er kanske netop det, de er. 

Dina. 
For så vilde det være godt for mig, om jeg 
kunde komme derover. 

Johan -Tønnesen. 
Ja visst vilde det så; derfor skal De rejse 
med os. 

Dina. 
Nej, med Dem vilde jeg ikke rejse; jeg 
måtte rejse alene. Å, jeg skulde nok drive det 
til noget; jeg skulde nok blive brav — 

Konsul Bernick 

(nedenfor havetrappen hos begge damerne). 

Bliv, bliv; jeg skal hente det, kære Betty. 
Du kunde så let forkøle dig, 

(han kommer ind i salen og søger fruens shawl.) 

Fru Bernick 

(ude i haven). 

Du må også komme med, Johan; vi skal 
ned i grotten. 

Konsul Bernick. 

Nej, nu må Johan blive her. Se her, Dina; 

tag min kones shawl og gå med. Johan blir 

h^r hos mig, kære Betty. Jeg må da høre lidt 

om forholdene derover. 

6* 

Fru Bernick. 
Ja, ja; men kom så efter; du ved jo, hvor 
du skal finde os. 

(Fru Bernick, frøken Hessel og Dina går ned gennem 

haven tilvenstre.) 

Konsul Bernick 

(ser et øjeblik efter dem, g£ur så hen og lakker den øverste dør 
tilvenstre, derpå går han hen til Johan, griber begge hans hænder, 

ryster og trykker dem). 

Johan, nu er vi alene; må jeg nu fa lov at 
takke dig. 

Johan Tønnesen. 
Å hvad! 

Konsul Bernick. 
Mit hus og hjem, min familjelykke , min 
hele bbrgerlige stilling i samfundet, — alt skylder 
jeg dig. 

Johan Tønnesen. ^ 

Nå, det glæder mig, kære Karsten ; så kom 
der dog noget godt ud af den gale historie. 

Konsul Bernick 

(ryster igen hans hænder). 

Tak, tak alligevel! Ikke en blandt ti tusinde 
havde gjort, hvad du dengang gjorde for mig. 

Johan Tønnesen. 
Snak om en ting! Var vi ikke beggeto 
unge og letlivede? En af os måtte jo dog tage 
skylden på sig — 

Konsul Bernick. 
Men hvem var nærmere til det, end den 
skyldige? 

Johan Tønnesen. 
Stop! Dengang var den uskyldige nærmest 
til dét. Jeg var jo frank og fri, forældreløs; 
dette slid på kontoret var det en ren lykke at 
komme bort fra. Du derimod havde din gamle 
moder ilive, og dertil var du jo netop bleven 
hemmelig forlovet med Betty, som holdt så 
'meget af dig. Hvorledes vilde det gåt med 
hende, hvis hun havde fåt at vide — ? 

Konsul Bernick. 
Sandt, sandt, sandt; men — 

Johan Tønnesen. 
Og var det ikke just for Bettys skyld, at du 
afbrød dette maskepi med madam Dorf? Det 
var jo netop for at bryde overtvert, at du var 
deroppe hos hende den aften — 

Konsul Bernick. 
Ja, den ulyksalige aften, da det fordrukne 
menneske kommer hjem — 1 Ja, Johan, det var 
for Bettys skyld ; men alligevel, — at du så høj- 
modig kunde vende skinnet imod dig selv og 
rejse væk — 

Johan Tønnesen. 
Ingen skrupler, kære Karsten. Vi blev jo 
enige om, at så skulde det være; reddes måtte 
du jo, og du var jo min ven. Jo, det venskab 
var jeg rigtignok kry af! Her gik jeg og sled 
som en stakkers hjemfødning; og så kommer du 



86 



tilbage, fin og fornem, fira din store udenlands- 
rejse ; havde været både i London og i Paris. Og 
så kårer du mig til din omgangsven, skønt jeg 
var fire år yngre end du ; — ja, det var nu, fordi 
du gik og kured til Betty; nu forstår jeg det 
nok. Men hvor kry jeg var af det I Og hvem 
vilde ikke have været det? Hvem vilde ikke 
gerne have ofret sig for dig, især når det ikke 
galdt andet end en måneds bysladder, og en så 
med det samme kunde løbe ud i den vide verden. 

Konsul Bernick. 
Hm, min kære Johan, jeg vil oprigtig sige 
dig, at historien endnu ikke er så ganske glemt. 

Johan Tønnesen. 
Ikke det? Nå, hvad rager det mig, når jeg 
igen sidder derover på min farm — 

4 

Konsul Bernick. 
Du rejser altså tilbage? 

Johan Tønnesen. 
Forstår sig. 

Konsul Bernick. 
Men dog ikke så snart, håber jeg? 

Johan Tønnesen. 
Så snart som muligt. Det var jo kun for 
at føje Lona, at jeg tog med herover. 

Konsul Bernick. 
Så? Hvorledes det? 

Johan Tønnesen. 
Jo, ser du, Lona er jo ikke ung længer, og 
i den sidste tid begyndte længselen efter hjemmet 
at mane og drage hende; men hun vilde aldrig 
vedgå det; (smiier) hvor turde hun vove at lade 
mig letsindige krop alene tilbage, mig, som alt i 
nittenårsalderen havde givet mig af med — 

Konsul Bernick. 
Og så? 

Johan Tønnesen. 
Ja, Karsten, nu kommer jeg med et skriftemål, 
som jeg skammer mig over. 

Konsul Bernick. 
Du har da ikke betroet hende sammen- 
hængen? 

Johan Tønnesen, 
fo. Det var urigtigt af mig; men jeg kunde 
ikke andet. Du gør dig ingen forestilling om 
hvad Lona har været for mig. Du har aldrig 
kunnet udstå hende ; men for mig har hun været 
som én moder. I de første år, da vi havde det 
så trangt derover, — hvorledes arbejded hun 
ikke? Og da jeg så lå syg en lang tid, og 
ingenting kunde fortjene, og ikke kunde for- 
hindre det, så gav hun sig til at synge viser i 
kaffehusene, — holde foredrag, som folk gjorde 
løjer med; og så skrev hun en bog, som hun 
siden både lo og græd over, — altsammen for 
at holde livet i mig. Kunde jeg så se på, at 



% 



88 



hun i vinter gik der og tærtes hen, hun, som 
havde slidt og slæbt for mig? Nej, det kunde 
jeg ikke, Karsten. Og så sagde jeg: rejs du, 
Lona; du skal ikke være ræd for mig; jeg er 
ikke så letsindig, som du tænker. Og så — så 
fik hun det at vide. 

Konsul Bernick. 
Og hvorledes tog hun det? 

Johan Tønnesen. 
Nå, hun mente, som sandt var, at når jeg 
vidste mig uskyldig, så kunde det ikke være mig 
imod at gøre en trip med herover. Men vær 
du rolig; Lona røber intet, og jeg skal nok 
vogte min mund anden gang. 

Konsul Bernick. 

Ja, ja, det stoler jeg på. 

Johan Tønnesen. 
Her er min hånd. Og så vil vi ikke tale 
mere om den gamle historie; lykkeligvis er det 
den eneste gale streg, nogen af os har gjort sig 
skyldig i, tænker jeg. Nu vil jeg rigtig nyde 
de få dage, jeg blir her. Du kan ikke tro, 
hvilken prægtig tur vi havde iformiddag. Hvem 
skulde troet, at den lille tøsunge, som løb her 
og spilled engle på theatret — ! Men sig mig, 
du, — - hvorledes gik det siden med hendes 
forældre ? 

Konsul Bernick. 

o 

A, kære, jeg ved ikke mere at fortælle, end 
hvad jeg skrev dig til straks efter du var rejst. 
Ja, du fik dog vel de to breve? 

Johan Tønnesen. 
Ja vel, ja vel; jeg har dem begge to. Det 
fordrukne menneske løb jo fra hende? 

Konsul Bernick. 
Og slog sig^ siden ihjæl i fuldskab. 

Johan Tønnesen. 
Hun døde jo også kort efter? Men du 
gjorde vel for hende, hvad du sådan i stilhed 
kunde? 

Konsul Bernick. 
Hun var stolt; hun forrådte intet og hun 
vilde intet modtage. 

Johan Tønnesen. 
Nå, det var ialfald rigtigt af dig, at du tog 
Dina i huset. 

Konsul Bernick. 
Javisstvar det så. Forresten var det egentlig 
Marta, som drev den sag igennem. 

Johan Tønnesen. 
Så det var Marta? Ja, Marta — det er 
sandt — hvor er hun henne idag? 

Konsul Bernick. 

o 

A h u n, — når hun ikke har skolen at passe, 
så har hun sine syge. 

Johan Tønnesen. 
Det er altså Marta, som har taget sig af 
hende. 

Konsul Bernick. 
Ja, Marta har jo altid havt en viss svaghed 
for opdragelsesvæsnet. Derfor har hun også 
taget en post ved almueskolen. Det var en 
kapital dumhed af hende. 

Johan Tønnesen. 
Ja, hun så svært medtaget ud igår; jeg 
frygter også for, at hun ikke har helbred til det. 

Konsul Bernick. 

o 

A, hvad helbreden angår, så kunde hun vel 
altid stå i det. Men det er ubehageligt for mig; 
det ser ud som om jeg, hendes broder, ikke var 
villig til at underholde hende. 

Johan Tønnesen. 
Underholde? Jeg trode, hun havde såvidt 
formue selv — 

Konsul Bernick. 
Ikke en skilling. Du husker nok, hvilken 
kneben tid det var for moder, da du rejste. Hun 
fortsatte da en stund med bistand af mig; men 
det kunde jeg naturligvis ikke i længden være 
tjent med. Så lod jeg mig optage i firmaet; 
men det gik heller ikke på den måde. Jeg 
måtte derfor overtage det hele, og da vi opgjorde 
vor status, viste det sig, at der sågodtsom intet 

blev tilovers på moders part. Da så moder kort 
efter døde, stod naturligvis også Marta på en 
bar bakke. 

Johan Tønnesen. 
Den stakkers Marta 1 

Kansul Bernick. 
Stakkers? Hvorfor det? Du tror da vel 
ikke, at jeg lader hende savne noget? Å nej, 
det tør jeg dog sige, at jeg er en god broder. 
Hun bor naturligvis sammen med os og spiser 
ved vort bord; lærerinde-gagen kan hun runde- 
ligt klæde sig for, og et enligt fruentimmer, — 
hvad skal hun med mere? 

Johan Tønnesen. 
' Hm; på den vis tænker vi ikke i Amerika. 

Konsul Bernick. 
Nej, det tror jeg nok; i et opagiteret sam- 
fund, som det amerikanske. Men her i vor lille 
kreds, hvor. Gud ske lov, fordærvelsen til dato 
ialfald ikke har fat indpas, her nøjes kvinderne 
med at indtage en sømmelig om end beskeden 
stilling. Det er forresten Martas egen skyld; 
hun kunde såmæn have været forsørget for længe 
siden, hvis hun selv havde villet. 

Johan Tønnesen. 
Du mener, hun kunde have giftet sig? 

Konsul Bernick. 
Ja, hun kunde været meget favorabelt an- 
bragt endogså; hun har havt flere gode tilbud; 
besynderlig nok; en ubemidlet pige, ikke længer 
ung, og derhos ganske ubetydelig. 

Johan Tønnesen. 
Ubetydelig? 

Konsul Bernick. 
Nå, jeg lægger hende det slet ikke til last. 
Jeg ønsker hende overhovedet ikke ander- 
ledes. Du kan vide, — i et stort hus, som vort, 
— det er altid godt at have et sådant jævnt 
menneske, som man kan sætte til hvad der 
forefalder. 

Johan Tønnesen. 
Ja, men hun — ? 

Konsul Bernick. 
Hun? Hvorledes? Nå ja, hun har natur- 
ligvis nok at interessere sig for ; hun har jo mig 
og Betty og Olaf og mig. Menneskene bør da 
ikke i første række tænke på sig selv, og aller- 
mindst kvinderne. Vi har jo dog alle et større 
eller mindre samfund at støtte og at virke for. 

Således gør jeg ialfald. (tyder mod fuldmægtig 
Krap, som kommer fra højre.) Ja, der har du Straks et 

bevis. Tror du, det er mine egne affærer, som op- 
tager mig? På ingen måde. (hurtigt tu Krap.) Nå? 

Fuldmægtig Krap 

(sagte, viser en bunke papirer). 

Alle købekontrakterne i orden. 

Konsul Bernick. 
Ypperligt! Fortræffeligt 1 — Ja nu, svoger, 
må du sandelig have mig undskyldt sålænge. 

(dæmpet og med et håndtryk.) Tak, tak, Johan; Og Vær 

overbevist om, at alt, hvad jeg kan tjene dig i, — 
nå, du forstår mig nok. — Kom, herr Krap. 

(do går ind i konsulens værelse.) 

Johan Tønnesen 

(sQx en stund efter ham). 

Hm — 

(Han vil gå ned i haven. I det samme kommer frøken Ber- 
nick med en lid«n kurv på armen ind fra højre.) 

Johan Tønnesen. 
Nej se, Marta I 

Frøken Bernick. 
Ah — Johan, — er det dig? 

Johan Tønnesen. 
Så tidligt på farten du også. 

Frøken Bernick. 
Ja. Vent lidt; nu kommer visst de andre 
straks. 

(vil gå ud til venstre.) 

Johan Tønnesen. 
Hør, Marta, har du altid sådant hastværk? 

Jeg? 



Johan Tønnesen. 
Igår gik du ligesom af vejen, så jeg ikke 
fik tale et ord med dig, og idag — 

Frøken Bernick. 
Ja, men — 

Johan Tønnesen. 
Før var vi dog altid sammen, — vi to 
gamle legekammerater. 

Frøken Bernick. 
Ak, Johan, det er mange, mange år siden. 

Johan Tønnesen. 
Nå, Herregud, det er femten år siden, hverken 
mere eller mindre. Synes du kanske, jeg har 
forandret mig så meget? 

Frøken Bernick. 
Du? Å ja, du også, endskønt — 

Johan Tønnesen. 
Hvad mener du? 

Frøken Bernick. 
Å, det var ingenting. 

Johan Tønnesen. 
Du lader ikke til at være bleven meget op- 
livet ved at se mig igen. 

Frøken Bernick. 
Jeg har ventet så længe, Johan, — for længe. 

Johan Tønnesen. 
Ventet? At jeg vilde komme? 

Frøken Bernick. 
Ja. 

Johan Tønnesen. 
Og hvorfor, mente du, jeg vilde komme? 

Frøken Bernick. 
For at sone, hvad du har forbrudt. 

Johan Tønnesen. 
Jeg? 

Frøken Bernick. 
Har du glemt, at en kvinde døde i nød og 
skam for din skyld? Har du glemt, at for din 
skyld blev et opvoksende barns bedste år for- 
bittret? 

Johan Tønnesen. 
Og dette må jeg høre af dig? Marta, har 
da aldrig din broder — ? 

Frøken Bernick. 
Hvad han? 

Johan Tønnesen. 
Har han aldrig — ; nu ja, jeg mener, har 
han aldrig havt så meget som et undskyldende 
ord for mig? 

Frøken Bernick. 
Ak, Johan, du kender jo Karstens strænge 
grundsætninger. 

Johan Tønnesen. 
Hm — , ja visst, ja visst, jeg kender nok 
min gamle ven Karstens strænge grundsætninger. 
— Men dette er jo — 1 Nå. Jeg talte nylig 
med ham. Jeg synes, at han har forandret sig 
adskilligt. 

Frøken Bernick. 
Hvor kan du sige det? Karsten har da 
altid været en udmærket mand. 

• Johan Tønnesen. 
Ja, det var just ikke således ment; men lad 
gå. — Hm; nu skønner jeg altså, hvad lys du 
har set mig i; det er den forlornes hjemkomst, 
du har gåt og ventet på. 

Frøken Bernick. 
Hør, Johan, jeg vil sige dig, hvad lys jeg 
har set dig i. (peger ned i haven.) Ser du hende, 
som leger dernede i græsset med Olaf? Det er 
Dina. Erindrer du det forvirrede brev, du skrev 
mig til, da du rejste? Du skrev, at jeg skulde 
tro på dig. Jeg har troet på dig, Johan. Alt 
det onde, som her bagefter gik rygter om, må 
være sket i Torvildelse, uden tanke, uden overlæg — 

Johan Tønnesen. 
Hvad mener du? 

Frøken Bernick. 
O, du forstår mig jo nok; — ikke et ord 
mere om det. Men bort måtte du jo, begynde 
forfra — et nyt liv. Ser du, Johan, jeg har 
været din stedfortræder herhjemme, jeg, din 
gamle legekammerat. De pligter, du ikke husked 
på at varetage her, eller ikke kunde varetage, 
dem har jeg varetaget for dig. Jeg siger dig 
dette, for at du ikke skal have også det at be- 
brejde dig. Det forurettede barn har jeg været 
en moder for, har opdraget hende, så godt jeg 

kunde — 

Johan Tønnesen. 

Og spildt hele dit liv for den sag — 

Frøken Bernick. 
Det har ikke væiret spildt. Men du kom 
sent, Johan. 

Johan Tønnesen. 
Marta, — dersom jeg kundp sige dig — . 
Nå, lad mig da ialfald takke dig for dit trofaste 
venskab. 

Frøken Bernick 

(smiler tungt). 

Hm — . Ja, nu har vi altså udtalt, Johan. 
Hys; der kommer nogen. Farvel; jeg kan 
ikke nu — 

<Hun går ud.geunem deu bagerste dør tilvenstre. Frøken Hes- 
sel kommer fra haven, fulgt af f r a Bernick.) 

. Fru Bernick 

(enduu i haven). 

Men for Guds skyld, Lona, hvad tænker du pål 

Henrik Ibsen : Samfundets støtter. y 

Frøken Hessel. 
Lad mig være, siger jeg; jeg vil og må tale 
med ham. 

Fru Bernick. 
Men det vilde jo være den største skandale I 
Ah, Johan, er du endnu her? 

Frøken Hessel. 
Ud med dig, gut; stå ikke her og hæng i 
stueluften; gå ned i haven og snak med Dina. 

Johan Tønnesen. 
Ja, det tænkte jeg netop på. 

Fru Bernick. 
Men — 

Frøken Hessel. 
Hør du, John, har du set rigtig på Dina? 

Johan Tønnesen. 
Ja, det tror jeg nok. 

Frøken Hessel. 
Ja, du skulde se rigtig tilgavns på hende, 
gut. Det var noget for dig! 

Fru Bernick. 
Men, Lona — I 

Johan Tønnesen. 
Noget for mig? 

Frøken Hessel. 
Ja, at se på, mener jeg. Gå nu! 



99 



Johan Tønnesen. 
Ja, ja, jeg går mere end gerne. 

f (han går ned i haven.) 

Fru Bernick. 
Lona, jeg er som forstenet over dig. Dette 
kan dog umuligt være dit alvor. 

Frøken Hessel. 
Jo så minsæl er det s|. Er hun ikke frisk 
og sund og sand? Det er netop en kone for 
John. Det er slig en, han trænger til derover; 
det vil være noget andet end en gammel halv- 
søster. 

Fru Bernick. 
Dina! Dina Dorfl Betænk dog — 

Frøken Hessel. 
Jeg betænker først og fremst guttens lykke. 
For hjælpe til, det må jeg; selv er han ikke 
videre fremmelig i sligt; småpiger og fruentimmer 
har han aldrig havt noget rigtigt syn for. 

Fru Bernick. 
Han? Johan 1 Nå, jeg synes rigtignok, vi 
har havt sørgelige beviser for — 

Frøken Hessel. 
A pokker i vold med den dumme historie! 
Hvor er Bernick henne? Jeg vil tale med ham. 

Fru Bernick. 
Lona, du gør det ikke, siger jeg! 

Frøken Hessel. 
Jeg gør det. Synes gutten om hende, — 
og hun om ham, — så skal de også have hver- , 
andre. Bernick er jo slig en klog mand; han 
' må finde på en udvej — 

Fru Bernick. 
Og du kan tænke dig, at disse amerikanske 
usømmeligheder skulde blive tålt her — 



Frøken Hessel. 
Sniksnak, Betty — 

Fru Bernick. 
— at en mand, som Karsten, med hans 
strænge moralske tænkemåde — 

Frøken Hessel. 
Å pyt, den er vel ikke så urimelig stræng. 

Fru Bernick. 
Hvad er det, du vover at sige? 

Frøken Hessel. 
Jeg vover at sige, at Bernick er vel ikke 
synderlig mere moralsk end andre mandfolk. 

Fru Bernick. 
Så dybt sidder altså hadet til ham endnu! 
Men hvad vil du da her, når du aldrig har kunnet 
glemme at — ? Jeg begriber ikke, at du turde 
træde ham under øjnene efter den skammelige 
fornærmelse, som du dengang tilføjed ham. 

Frøken Hessel. 
Ja, Betty, dengang forløb jeg mig stygt. 

Fru Bernick. 
Og hvor højmodigt har han ikke tilgivet 
dig, han, som dog aldrig havde forbrudt noget 1 
Thi han kunde dog ikke for, at du gik her og 
gjorde dig forhåbninger. Men siden den tid har 
du hadet mig også. (bri8ter i gråd.) Du har aldrig 
undt mig min lykke. Og nu kommer Du her 
for at vælte alt dette over mig, — for at vise 
byen, hvilken familje jeg har bragt Karstenf*ind 
i. Ja, det er mig, det går ud over, og det er 
det, du vil. O, det er afskyeligt af dig! 

(hun går grædende bort gennem den øverste dør tilvenstre.) 

Frøken Hessel 

(ser efter hende). 

Stakkels Betty. 

(Konsul Bernick kommer ud fra sit værelse.) 

Konsul Bernick 

(endnu i døren). 

Ja, ja, det er godt, herr Krap; det er ud- 
mærket. Send 4CX) kroner til bespisning af de 
fattige, (vender sig.) Lona 1 (nærmere) Du er alene? 
Kommer ikke Betty her? 

Frøken Hessel. 
Nej. Skal jeg kanske hente hende? 

Konsul Bernick. 
Nej, nej, nej, lad værel O, Lona, du ved 
ikke, hvor jeg har brændt efter at fa tale åbent 

med dig, — efter at få trygle om din til- 
givelse. 

Frøken Hessel. 
Hør nu, Karsten, lad os ikke blive senti- 
mentale; det klæder os ikke. 

Konsul Bernick. 
Du m å høre mig, Lona. Jeg ved jo, hvor- 
ledes jeg har skinnet imod mig nu, da du har 
erfaret dette med Dinas moder. Men jeg sværger 
dig til, det var kun en kortvarig forvildelse; jeg 
har virkelig, sandt og oprigtigt, holdt af dig 
engang. 

Frøken Hessel. 
Hvorfor tror du jeg er kommen herhjem? 

Konsul Bernick. 
Hvad du end har isinde, så bønfalder jeg 
dig om, ikke at foretage noget, før jeg har ret- 
færdiggjort mig. Jeg kan det, Lona; jeg kan 
ialfald undskylde mig. 

Frøken Hessel. 
Nu er du ræd. — Du har engang holdt af 
mig, siger du. Ja, det forsikred du mig tidt 
nok i dine breve; og kanske det også var sandt 
— på en måde, sålænge du leved derude i en 
stor og frigjort verden, som gav dig mod til selv 
at tænke frit og stort. Du fandt kanske hos 
mig lidt mere karakter og vilje og selvstændighed, 
end hos de fleste herhjemme. Og så var det jo 

en hemmelighed mellem os to; der var ingen, 
som kunde gøre sig lystig over din slette smag. 

Konsul Bernick. 
Lona, hvor kan du dog tro — ? 

Frøken Hessel. 
Men da du så kom tilbage; da du hørte 
spottegloserne, som hagled ned over mig; da du 
fornam latteren over alt det, som de her kaldte 
mine forkertheder — 

Konsul Bernick. 
Du var hensynsløs dengang. 

Frøken Hessel. 
Mest for at ærgre disse skørteklædte og 
bukseklædte snærper, som sjokked om i byen. 
Og da du så traf den unge forlokkende skue- 
spillerinde — 

Konsul Bernick. 
Det var en lapsestreg; intet videre; jeg 
sværger dig til, ikke tiendedelen var sandt af de 
rygter og den sladder, som kom i omløb. 

Frøken Hessel. 
Lad gå; men da så Betty kom hjem, smuk, 
opblomstrende, forgudet af alle, — og da det 
blev bekendt, at hun skulde arve alle pengene 
efter tante og at jeg ingenting vilde fa — 

Konsul Bernick. 
Ja, der er vi ved sagen, Lona; og nu skal 
du høre det uden omsvøb. Jeg elsked ikke Betty 

dengang; jeg brød ikke med dig for nogen ny- 
tilbøjelighed. Det var for pengenes skyld lige- 
frem; jeg var nødt til det; jeg måtte sikkre 
mig dem. 

Frøken Hessel. 
Og det siger du mig lige i øjnene? 

Konsul Bernick. 
Ja, jeg gør. Hør mig, Lona — 

Frøken Hessel. 

Og dog skrev du mig til, at en ubetvingelig 

kærlighed til Betty havde grebet dig, påkaldte 

min højmodighed, besvor mig for Bettys skyld 

at tie med det, som havde været imellem os — 

Konsul Bernick. 
Jeg måtte det, siger jeg. 

Frøken Hessel. 
Nu, ved den levende Gud, da angrer jeg 
ikke på, at jeg dengang forløb mig, som jeg 
gjorde. 

Kpnsul Bernick. 
Lad .mig koldt og rolig sige dig , hvorledes 
stillingen var i de dage. Min Moder stod, som 
du husker, i spidsen for forretningen; men hun 
var aldeles uden forretningssans. Jeg blev skynd- 
somt kaldt hjem fra Paris; tiderne var kritiske; 
jeg skulde bringe affærerne påfode. Hvad fandt 
jeg? Jeg fandt, hvad der måtte holdes i den 
dybeste hemmelighed, et sågodtsom ruineret hus. 

Ja, det var sågodtsom ruineret, dette gamle an- 
sete hus, der havde stat i tre generationer. Hvad 
havde jeg, sønnen, dep eneste søn, andet at gøre 
end at se mig om efter et redningsmiddel? 

Frøken Hessel. 
Og så redded du huset Bernick på en kvindes 
bekostning. 

Konsul Bernick. 
Du ved godt, at Betty elsked mig. 

Frøken Hessel. 
Men jeg? 

Konsul Bernick. 
Tro mig, Lona, -^ du var aldrig bleven 
lykkelig med mig. 

Frøken Hessel. 
Var det af omsorg for min lykke, at du gav 
mig til pris? 

Konsul Bernick. 
Tror kanske du, at jeg af egennyttige bevæg- 
grunde handleid som jeg gjorde? Havde jeg den- 
gang stat alene, så skulde jeg med frejdigt mod 
begyndt forfra. Men du skønner ikke, hvorledes 
en forretningsmand vokser sammen, under et 
umådeligt ansvar, med den forretning, han tager 
i arv. Ved du, at hundreders, ja tusenders vel 
og ve afhænger af ham? Betænker du ikke, at 
hele det samfund, som både du og jeg kalder 
vort hjem, vilde på den føleligste måde være 

blevet berørt deraf, om huset Bernick havde gåt 
tilgrunde? 

Frøken Hessel. 
Er det også for samfundets skyld, at du i 
disse femten år er bleven stående i løgnen? 

Konsul Bernick. 
I løgnen? 

Frøken Hessel. 
Hvad ved Betty om alt det, som ligger under 
og forud for hendes forbindelse med dig? 

Konsul Bernick. 
Kan du tro, at jeg til ingen nytte vilde såre 
hende ved at blotte de ting? 

Frøken Hessel. 
Til ingen nytte, siger du? Ja, ja, du er jo 
forretningsmand; du må jo forstå dig på det 
nyttige. — Men hør nu, Karsten, nu vil jeg 
også tale koldt og roligt. Sig mig, — er du nu 
også rigtig lykkelig? 

Konsul Bernick.- 
I familjen, mener du? 

Frøken Hessel. 
Ja vel. 

Konsul Bernick. 

o 

Det er jeg, Lona. A, du har ikke forgæves 
været en så opofrende veninde for mig. Jeg tør 
sige, at jeg er bleven lykkeligere år for år. Betty 

er både god og føjelig. Og hvorledes hun i 
årenes løb har lært at bøje sit væsen efter det, 
som er ejendommeligt hos mig — 

Frøken Hessel. ^ 
Hm. 

Konsul Bernick. 
Før havde hun jo en hel del overspændte 
forestillinger om kærligheden; hun kunde ikke 
forlige sig med den tanke, at den lidt efter lidt 
skulde gå over til en mild venskabsflamme. 

Frøken Hessel. 
Men nu finder hun sig tilrette i det? 

Konsul Bernick. 
Fuldstændig. Du kan vide, at den daglige 
omgang med mig ikke er bleven uden modnende 
indflydelse på hende. Menneskene må gensidig 
lære at nedstemme sine fordringer, hvis man skal 
gøre fyldest i det samfund, hvori man er sat. 
Det har Betty også efterhånden lært at indse, 
og derfor er vort hus nu et mønster for vore 
medborgere. 

Frøken Hessel. 
Men disse medborgere ved ingenting om 
løgnen? 

Konsul Bernick. 
Om løgnen? 

Frøken Hessel. 
Ja, om løgnen, som du nu i femten år har 
stat i. 

Konsul Bernick. 
Og det kalder du — ? 

Frøken Hessel. 
Løgnen kalder jeg det. Den trefoldige løgn. 
Først løgnen mod mig; så løgnen mod Betty; 
så løgnen mod Johan. 

Konsul Bernick. 
Betty har aldrig krævet, at jeg skulde tale. 

Frøken Hessel. 
Fordi hun ingenting har vidst. 

Konsul Bernick. 
Og du vil ikke kræve det; — af hensyn til 
hende vil du det ikke. 

Frøken Hessel. 

o 

A nej, jeg skal nok vide at bære latter- 
salverne; jeg har en bred ryg. 

Konsul Bernick. 
Og Johan vil heller ikke kræve det; det har 
han tilsagt mig. 

Frøken Hessel. 
Men du selv, Karsten? Er der ikke noget 
indeni dig, som kræver at komme ud af løgnen? 

Kon.sul Bernick. 
Jeg skulde frivilligt ofre min familjelykke og 
min stilling i samfundet! 

Frøken Hessel. 
Hvad ret har du til at stå der du står? 

Konsul Bernick. 
I femten år har jeg daglig tilkøbt mig en 
smule ret -^ ved min vandel, og ved det, jeg 
har virket og fremmet. 

Frøken Hessel. 
Ja, du har virket og fremmet meget, både 
for dig selv og for andre. Du er byens rigeste 
og mægtigste mand; under din vilje tør de ikke 
andet end bøje sig, alle, fordi du gælder for at 
være uden plet og lyde; dit hjem gælder for et 
mønsterhjem, din færd for en mønsterfærd. Men 
al denne herlighed, og du selv med, står som 
på en gyngende myr. Et øjeblik kan komme, 
et ord kan blive udtalt, — og både du og hele 
herligheden går tilbunds, hvis du ikke berger 
dig itide. 

Konsul Bernick. 
Lona, — hvad er det, du vil herover? 

Frøken Hessel. 
Jeg vil hjælpe dig til fast grund under 
fødderne, Karsten. 

Konsul Bernick. 
Hævnl Du vil hævne dig? Jeg an te det 
nok. Men det lykkes dig ikke ! Her er kun 
en, som kan tale med myndighed, og han 
er taus. 

Frøken Hessel. 
Johan ? 

Konsul Bernick. 
Ja, Johan. Vil nogen anden anklage mig, 
så nægter jeg alt. Vil man tilintetgøre mig, så 
strider jeg på livet. Men det skal aldrig lykkes 
dig, siger jeg! Han, som kunde fælde mig, han 
tier — og han rejser igen. 

(Grosserer Bummel og købmand Vigeland kommer 

fra højre.) 

Grosserer Rummel. 
Goddag, goddag, kære Bernick; du må 
komme med os op i handelsforeningen ; vi har 
møde i jernbanesagen, ved du. 

Konsul Bernick. 
Jeg kan ikke. Umuligt nu. 

Købmand Vigeland. 
De må sandeligen, herr konsul — 

Grosserer Rummel. 
Du må, Bernick. Der er folk, som arbejder 
imod os. Redaktør Hammer og de andre, som 
holdt på kystlinjen, påstår, at der stikker private 
interesser bag det nye forslag. 

Konsul Bernick. 
Nå, så forklar dem da — 

Købmand Vigeland. 
Det hjælper ikke, hvad vi forklarer, herr 
konsul — 

Grosserer Rummel. 
Nej, nej, du må komme selv; dig vil jo 
naturligvis ingen vove at mistænke for sligt. 

Frøken Hessel. 
Nej, det skulde jeg mene. 

Konsul Bernick. 
Jeg kan ikke, siger jeg; jeg er uvel; — eller 
ialfald, bi — lad mig samle mig. 

(Adjunkt Kørland kommer fra højre.) 

Adjunkt Rørlund. 
Undskyld, herr konsul; De ser mig her i 
det heftigste oprør — 

Konsul Bernick. 
Ja, ja, hvad fejler Dem? 

Adjunkt Rørlund. 

Jeg må gøre Dem et spørgsmål, herr konsul. 

Er det med Deres minde, at den unge pige, som 

har fundet et asyl under Deres tag, viser sig på 

offentlig gade i selskab med et menneske, som — 

Frøken Hessel. 
Hvilket menneske, herr pastor? 

Adjunkt Rørlund. 
Med det menneske, som hun, blandt alle 
mennesker i verden, burde holdes længst borte fra 

Frøken Hessel. 
Håhål 

Adjunkt Rørlund. 
Er det med Deres minde, herr konsul? 

Konsul Bernick 

(der søger hat og handsker). 

Jeg ved ikke af noget. Undskyld; jeg har 
hastværk; jeg skal op i handelsforeningen. 

Hilmar Tønnesen 

(kommer fra haven og går hen til den øverste dør tilvenstre). 

Betty, Betty, hør her! 

Fru Bernick 

(i døren). 

Hvad er det? 

Hilmar Tønnesen. 
Du bør gå ned i haven og gøre en ende 
på det lefleri, som en viss person driver med 
denne Dina Dorf. Jeg er bleven ganske nervøs 
af at høre på det. 

Frøken Hessel. 
Så? Hvad har da personen sagt? 

Hilmar Tønnesen. 
A, ikke andet end at han vil, hun skal følge 
med ham til Amerika. Uf! 

Adjunkt Rørlund. 
Kan sligt være muligt I 

Fru Bernick. 
Hvad siger dul 

Frøken Hessel. 
Men det vilde jo være prægtigt. 

Konsul Bernick. 
Umuligt! Du har hørt fejl. 

Hilmar Tønnesen. 
Så spørg ham selv. Der kommer parret. 
Men lad bare mig blive udenfor. 

Konsul Bernick 

(til Bummel og Vigeland). 

Jeg kommer 'efter, — om et øjeblik — 

{Grosserer Hummel og købmand Vigeland går ud til 
højre. Johan Tønnesen og Dina kommer fra haven.) 

Johan Tønnesen. 
Hurra, Lona, hun følger med os I 

Fru Bernick. 
Men, Johan, — du ubesindige — I 

Adjunkt Rørlund. 
Er dette virkeligt 1 En så topmålt skandale; 
Ved hvilke forførelseskunster har De — ? 

Johan Tønnesen. 
Nå nå, mand; hvad er det De siger? 

Adjunkt Rørlund. 
Svar mig, Dina; er dette Deres agt, — er 
det Deres fulde fri beslutning? 

Dina. 
Jeg må bort herfra. 

Henrik Ibsen: Samfundets støtter. o 

Adjunkt Rørlund. 
Men med ham — med ham! 

Dina. 
Nævn mig nogen anden her, som havde 
mod til at tage mig med. 

Adjunkt Rørlund. 
Nu, så skal De også fa at vide, hvem han er. 

Johan Tønnesen. 
Tal ikke! 

Konsul Bernick. 
Ikke et ord mere I 

Adjunkt Rørlund. 
Da tjente jeg dårligt det samfund, hvis 
moral og sæder jeg er sat til at være en vogter 
for ; og uforsvarligt håndled jeg mod denne unge 
pige, i hvis opdragelse også jeg har havt en 
væsentlig del og som er mig -^ 

Johan Tønnesen. 
Vogt Dem for hvad De gør! 

Adjunkt Rørlund. 
Hun skal vide det! Dina, det er denne 
mand, som voldte al Deres moders ulykke og 
skam. 

Konsul Bernick. 
Herr adjunkt — i 

Dina. 

Hanl (til Johan Tønnesen.) Er dcttC Sandt? 

Johan Tønnesen. 
Karsten, svar du. 

Konsul Bernick. 
Ikke et ord mere I Idag skal her ties. 

Dina. 

Sandt altså. 

Adjunkt Rørlund. 
Sandt, sandt. Og mere end det. Dette 
menneske, som De sætter lid til, løb ikke tom- 
hændet hjemmefra; — enkefru Bernicks kasse — ; 
konsulen kan bevidne det! 

Frøken Hessel. 
Løgner 1 

Konsul Bernick. 
Ah — ! 

Fru Bernick. 
O Gud, o Gud! 

Johan Tønnesen 

(imod ham med løftet arm). 

Og det vover du — 1 

Frøken Hessel 

(afbødende). 

Slå ham ikke, Johan 1 

Adjunkt Rørlund. 
Jo, forgrib Dem kun på mig. Men sand- 
heden skal frem; og det er sandhed; konsul 

8» 

Bernick har selv sagt det, og hele byen ved det. 
— Nu, Dina, nu kender De ham. 

(Kort stilhed.) 

Johan Tønnesen 

(sagte, griber Bcmick om armen). 

Karsten, Karsten, hvad har du gjort I 

Fru Bernick 

(dæmpet og i gr&d). 

O, Karsten, at jeg skulde bringe dig ind i 
al denne skændsel. 

Købmand Sandstad 

(kommer hurtigt fra højre og råber med hånden på dørklinken) : 

Nu må De endelig komme, herr konsul I 
Hele jernbanen hænger i en tråd. 

Konsul Bernick 

(åndsfraværende). 

Hvad er det? Hvad skal jeg — ? 
Frøken Hessel 

(alvorligt og med eftertryk). 

Du skal op og støtte samfundet, svoger. 

Købmand Sandstad. 
Ja kom, kom; vi behøver al Deres moralske 
overvægt. 

Johan Tønnesen 

(tæt ved ham). 

Bernick, — vi to tales ved imorgen. 

Han går ud gennnem haven ; konsulBernick gåx som viljeløs 
ud til højre med købmand Sandstad.) 

(Havesalen i konsul Bernicks hus.) 

(Konsul Bernie k, med et spanskrør i hånden, kommer i hæftig 
yrede ud fra det bagerste værelse tilveustre og lader døren stå 

halvt åben efter sig.) 

Konsul Bernick. 
Se så; nu er <ier da endelig engang bleven 
alvor af det; den. lusing tænker jeg han skal 

huske, (til nogen inde i værelset.) Hvad siger du ? 

Og jeg siger, du er en uforstandig moder 1 Du 
undskylder ham, gir ham medhold i alle hans 
slyngelstreger. — Ikke slyngelstreger? Hvad kalder 
du det da? At liste sig ud af huset ved nattetid, 
gå tilhavs med fiskerbåden, blive borte til langt 
ud på dagen og sætte mig i slig dødelig angst, 
mig, som har så meget andet at stå i. Og så 
vover den knægt at true med, at han vil løbe 
sin vej I Ja, lad ham prøve på det! — Du? 
Nej, det tror jeg nok; du bekymrer dig ikke 
stort om hans ve og vel. Jeg tror gerne, at om 
han satte livet til — ! — Så? Ja, men jeg har 
en gerning at efterlade mig her i verden ; jeg er 

ikke tjent med at blive barnløs. — Ingen ind- 
vendinger, Betty; det blir, som jeg har sagt; 
han har husarrest — aytter) Hys ; lad ingen mærke 
noget. 

(Fuldmægtig Krap kommer fra højre.) 

Fuldmægtig Krap. 
Har De tid et øjeblik, herr konsul? 

Konsul Bernick 

(kaster spanskrørot fra sig). 

Ja vel, ja vel. - Kommer De fra værftet? 

Fuldmægtig Krap. 
Nu netop. Hm — 

Konsul Bernick. 
Nå? Der er dog ikke noget ivejen med 
»Palmetræet« ? 

Fuldmægtig Krap. 
»Palmetræetc kan sejle imorgen, men — 

Konsul Bernick. 
»Indian Girl« altså? Aned det mig ikke, at 
den stivnakke — 

Fuldmægtig Krap. 
»Indian Girl« kan også sejle imorgen; men 
— den kommer visst ikke langt. 

Konsul Bernick. 
Hvad mener De? 

Fuldmægtig Krap. 
Undskyld, herr konsul; den dør står på klem 
og jeg tror, der er nogen derinde — 

Konsul Bernick 

(lukker døren). 

Se så. Men hvad er det dog for noget, som 
ingen må høre? 

Fuldmægtig Krap. 
Det er det, at bygmester Aune nok har 
isinde at lade »Indian Girl« gå tilbunds med 
mand og mus. 

Konsul Beirnick.* 
Men Gud forbarme sig, hvor kan De tro — ? 

Fuldmægtig Krap. 
Kan ikke forklare mig det på anden måde, 
herr konsul. 

Konsul Bernick. 
Nå, så sig mig dog i få ord — * 

Fuldmægtig Krap. 
Skal så. De ved selv hvor sendrægtigt det 
er gåt på værftet, siden vi fik de nye maskiner 
og de nye uvagte arbejdere. 

Konsul Bernick. 
Ja, ja. 

Fuldmægtig Krap. 
Men imorges, da jeg kom derned, mærked 
jeg, at reparationen på Amerikaneren var skredet 

påfaldende vidt frem; det store spunds i bunden, 
— De ved, det pilrådne sted — 

Konsul Bernick. 
Ja, ja, hvad det? 

Fuldmægtig Krap. 
Fuldstændig repareret, — tilsyneladende da; 
forhudet; så ganske ud som njrt; hørte, at Aune 
selv havde arbejdet med lys dernede hele natten. 

Konsul Bernick. 
Ja ja, og så — ? 

Fuldmægtig Krap. 
Gik og funderte på dette ; folkene hvilte just 
til frokost, og så fandt jeg anledning til ube- 
mærket at se mig om både udenbords og inden- 
bords; havde svært for at komme ned i den 
lastede skude; men fik troen i hænderne. Der 
sker underfundigheder, herr konsul. 

Konsul Bernick. 
Jeg kan ikke tro Dem, herr Krap. Jeg kan 
ikke, jeg vil ikke tro sligt om Aune 

Fuldmægtig Kr^p. 
Gør mig ondt, — men er den skære sandhed. 
Sker underfundigheder, siger jeg. Intet nyt 
tømmer indsat, så vidt jeg kunde skønne; bare 
dyttet og drevet og overklinket med plader og 
pressenninger og sådant noget. Rent fusk I »Indian 

Gifl« når aldrig New- York; går tilbunds som en 
sprukken gryde. 

Konsul Bernick. 
Dette er jo forfærdeligt I Men hvad tror 
De, han kan have til hensigt? 

Fuldmægtig Krap. 
Vil rimeligvis bringe maskinerne i miskredit; 
vil hævne sig; vil have den gamle arbejdsstok 
tagen til nåde igen. 

Konsul Bernick. 
Og så ofrer han kanske alle de mange 
menneskeliv. 

Fuldmægtig Krap. 
Han sagde nylig: der findes ikke mennesker 
ombord i »Indian Girl«, — bare udyr. 

Konsul Bernick. 
Ja, ja, lad så være; men agter han da ikke 
den store kapital, som går tabt? 

Fuldmægtig Krap. 
Aune har ikke noget godt øje til den store 
kapital, herr konsul. 

Konsul Bernick. 
Sandt nok; han er en opvigler og en urostifter; 
men en så samvittighedsløs handling — . Hør, 
herr Krap; denne sag må undersøges to gange. 
Ikke et ord derom til nogen. Vort værft er 
blameret, hvis folk far sligt at vide. 

Fuldmægtig Krap. 
Forstår sig, men — 

Konsul Bernick. 
Under middagshvilen må De se til at komme 
derned igen; fuld visshed må jeg have. 

Fuldmægtig Krap. 
Skal få den, herr konsul; men tillad mig, 
hvad vil De så gøre? 

Konsul Bernick. 
Naturligvis anmelde sagen. Vi kan dog ikke 
gøre os til niedskyldige i en ligefrem forbrydelse. 
Jeg må have min samvittighed ubelastet. Det 
vil desuden gøre et godt indtryk både i pressen 
og i samfundet idethele, når man ser, at jeg skyder 
alle personlige interesser tilside og lader retfærdig- 
heden have sin gang. 

Fuldmægtig Krap. 
Meget sandt, herr konsul. 

Konsul Bernick. 
Men først og fremst fuld visshed. Og taushed 
sålænge — 

Fuldmægtig Krap. 
Ikke et ord, herr konsul; og vissheden, den 
skal De få. 

(Han g&r ud gennem haven og nedad gaden.) 

Konsul Bernick 

(halvhøjt.) 

oprørende! Men nej, det er jo umuligt, — 
utænkeligt! 

(Idet han vil gå ind i sit værelse kommer Hilmar Tønnesen 

fra højre.) 

Hilmar Tønnesen. 
Goddag, Bernick! Nå, jeg gratulerer med 
sejren i handelsforeningen igår. 

Konsul Bernick. 
A tak. 

Hilmår Tønnesen. 
Det var jo en glimrende sejr, hører jeg, det 
intelligente borgersinds sejr over egennytten og 
fordommen, — omtrent som en fransk razzia mod 
Kabylerne. Mærkeligt, at du efter de ubehage- 
lige optrin her — 

Konsul Bernick. 
Ja, ja, lad det være. 

Hilmar Tønnesen. 
Men hovedslaget er jo ikke slat endnu. 

Konsul Bernick. 
I jernbanesagen, mener du? 

Hilmar Tønnesen. 
Ja, du ved da vel, hvad redaktør Hammer 
går og brygger sammen? 

Konsul Bernick 

(spændt). 

Nejl Hvad er det? 

Hilmar Tønnesen. 
Han har jo hængt sig fast i det rygte, som 
går, og det vil han lave en avisartikel af. 

Konsul Bernick. 
Hvilket rygte? 

Hilmar Tønnesen. 
Naturligvis det om de store ejendomskøb 
langs sidebanen. 

Konsul Bernick. 
Hvad siger du? Går her et sådant rygte? 

Hilmar Tønnesen. 
Ja, det er over hele byen. Jeg hørte det i 
klubben, hvor jeg drev indom. En af vore sag- 
førere skal i al stilhed per kommission have ind- 
købt alle skovejendommene, alle malmlejerne, 
alle vandfaldene —- 

Konsul Bernick. 
Og siges der ikke, for hvem? 

Hilmar Tønnesen. 
I klubben mente man, det måtte være for 
et udenbys selskab, som havde fat nys om hvad 
du havde igære, og som havde skyndet sig før 
ejendomspriserne steg — . Er det ikke neder- 
drægtigt — uf I 

Konsul Bernick. , 
Nederdrægtigt? 

Hilmar Tønnesen. 
Ja, at fremmede således trænger sig ind på 
vore enemærker. Og at en af byens egne sag- 
førere kan låne sig til. sligt I Nu blir det altså 
udenbys folk, som går af med fordelen. 

Konsul Bernick. 
Men det er jo dog bare. et løst rygte. 

Hilmar Tønnesen. 
Det troes imidlertid, og imorgen eller iover- 
morgen vil naturligvis redaktør Hammer spigre 
det fast som et faktum. Der var allerede al- 
mindelig forbittrelse deroppe. Jeg hørte flere 
sige, at hvis det rygte bekræfter sig, så stryger 
de sig ud af listerne. 

Konsul Bernick. 
Umuligt I 

Hilmar Tønnesen. 
Så? Hvorfor tror du disse kræmmersjæle 
var så villige til at gå med på dit foretagende? 
Tror du ikke de selv havde spidset sine næser 
på at — ? 

Konsul Bernick. 
Umuligt, siger jeg; så meget borgersind er 
her dog i vort lille samfund — 

Hilmar Tønnesen. 
Her? Ja, du er nu optimist, og så dømmer 
du andre efter dig selv. Men jeg, som er en 
temmelig øvet iagttager — . Her er ikke en, — 
ja naturligvis med undtagelse af os, — ikke en, 
siger jeg, som holder ideens fane højt. (op mod 
baggrunden.) Uf, der ser jeg dem! 

Konsul Bernick. 
Hvem? 

• 

Hilm'ar Tønnesen. 
De to amerikanske, (ser ud tuhøjre.) Og hvem 
er det de går med? Ja, ved Gud, er det ikke 
kaptejnen på »Indian Girl«. Ufl 

Konsul Bernick. 
Hvad kan de ville ham? 

Hilmar Tønnesen. 
A, det er jo ret passende, selskab. Han skal 
jo have været slavehandler eller sørøver; og hvem 
ved, hvad de andre har bedrevet i alle disse år. 

Konsul Bernick: 
Jeg siger dig, det er højst urigtigt at tænke 
således om dem. 

Hilmar Tønnesen. 
Ja> du er nu optimist. Men nu har vi dem 
naturligvis på halsen igen; jeg vil derfor itide — 

(går op mod døren tilvenstre.) . 

(Frøken Hessel kommer fra højre.) 

Frøken Hessel. 
Nå, Hilmar, er det mig, som jager dig af 
stuen? 

Hilmar Tønnesen. 
Aldeles ikke; jeg stod her og havde hast- 
værk; jeg skulde tale et ord med Betty. 

(går ind i det bagerste værelse tilveustre). 

Konsul Bernick 

(efter en kort stilhed). 

Nu, Lona? 

Frøken Hessel. 
Ja. 

Konsul Bernick. 
Hvorledes står jeg idag for dig? 

Frøken Hessel. 
Som igår. En løgn mere eller mindre — 

Konsul Bernick. 
Du må få lys i dette. Hvor blev Johan af? 

Frøken Hessel. 
Han kommer; han havde noget at tale med 
én mand. 

Konsul Bernick. 
Efter det, du hørte igår, vil du begribe, at 
hele min tilværelse er ødelagt, hvis sandheden 
kommer for lyset. 

Frøken Hessel. 
Jeg begriber det. 

Konsul Bernick. 
Det er naturligvis en selvfølge, at jeg ikke 
har gjort mig skyldig i den forbrydelse, som her 
har gåt rygte om. 

Frøken Hessel. 
Det forstår sig af sig selv. Men hvem var 
tyven? 

Konsul Bernick. 
Der var ingen tyv. Der blev ingen penge 
stjålne; ikke en skilling er bleven borte. 

Frøken Hessel. 
Hvorledes? 

Konsul Bernick. 
Ikke en skilling, siger jeg. 

Frøken Hessel. 
Men rygtet? Hvorledes er det skammelige 
rygte kommet ud, at Johan — ? 

Konsul Bernick. 
Lona, med dig synes jeg, at jeg kan tale, som 
med ingen anden; jeg vil intet fortie for dig. 
Jeg har min del i, at rygtet blev udspredt. 

Frøken Hessel. 
Du? Og det kunde du gøre imod ham, som 
for din skyld — 1 

Konsul Bernick. 
Du skal ikke dømme uden at huske på, 
hvorledes sagerne stod dengang. Jeg fortalte 

dig det jo igår. Jeg kom hjem og fandt min 
moder indviklet i en hel række af ukloge fore- 
tagender; uheld af forskellig slags stødte til; det 
var, som om alt ondt stormed ind på os; vort 
hus var lige ved at ruineres. Jeg var halvt let- 
sindig og halvt fortvivlet. Lona, jeg tror det 
var mest for at døve tankerne, at jeg indlod 
mig i den forbindelse, som bragte Johan til at 
rejse. 

Frøken Hessel. 
Hm — 

Konsul Bernick. 
Du kan vel forestille dig, hvorledes alskens 
rygter sattes i omløb, da han og du var borte. 
Dette var ikke hans første letsindighed, blev der 
fortalt. Dorf havde fat en stor sum penge af 
ham for at tie og rejse sin vej, hed det; andre 
påstod, at hun havde fat dem. På samme tid 
blev det ikke skjult, at vort hus havde vanskeligt 
for at opfylde sine forpligtelser. Hvad var rime- 
ligere end at sladderhankene satte disse to rygter 
i forbindelse med hinanden? Da hun blev her 
og le ved i tarvelighed, så påstod man, at han 
havde taget pengene med sig til Amerika, og 
rygtet gjorde summen bestandig større og større. 

Frøken Hessel. 
Og du, Karsten — ? 

Konsul Bernick. 
Jeg greb dette rygte som en redningsplanke. 

Henrik Ibsen: Samfundeta støtter. 9 

Frøken Hessel. 
Du bredte det videre ud? 

Konsul Bernick. 

Jeg modsagde det ikke. Fordringshaverne 
var begyndt at gå os på livet; det galdt for 
mig om at berolige dem; det kom an på, at man 
ikke fatted mistanke til husets soliditet; et øje- 
blikkeligt uheld havde rammet os; man måtte 
blot ikke trænge på ; blot give tid ; enhver skulde 
få sit. 

Frøken Hessel. 

Og enhver fik også sit? 

Konsul Bernick. 
Ja, Lona, dette rygte redded vort hus og 
gjorde mig til den mand, jeg nu er. 

Frøken Hessel. 
En løgn har altså gjort dig til den mand, 
du nu er. 

Konsul Bernick. 
Hvem skaded det dengang? Det var Johans 
forsæt aldrig at komme tilbage. 

Frøken Hessel. 
Du spørger, hvem det skaded. Se ind i dig 
selv og sig mig, om ikke du har taget skade deraf. 

Konsul Bernick. 
Se ind i hvilken mand du vil, og du skal 
finde i hver eneste en e t mørkt punkt idetmindste, 
som han må dække over. 



131 



Frøken Hessel. 
Og I kalder jer samfundets støtter! 

Konsul Bernick. 
Samfundet har dem ikke bedre. 

Frøken Hessel. 
Og hvad magt ligger der på, om et sligt 
samfund støttes eller ikke? Hvad er det, som 
gælder her? Skinnet og løgnen — og intet 
andet. Her lever du, byens første mand, i her- 
lighed og glæde, i magt og i ære, du, som har 
sat forbrydermærket på en uskyldig. 

Konsul Bernick. 
Tror du ikke, at jeg dybt nok føler min uret 
imod ham? Og tror du ikke, jeg er beredt til 
at gøre den god igen? 

Frøken Hessel. 
Hvorved? Ved at tale? 

Konsul Bernick. 
Og det kunde du fordre? 

Frøken Hessel. 
Hvad andet kan gøre slig uret ^ god? 

Konsul Bernick. 
Jeg er rig, Lona; Johan kan stille hvad 
krav han vil — 

Frøken Hessel. 
Ja, byd ham penge, og du skal høre, hvad 
han svarer. 

9* 

Konsul Bernick. 
Ved du, hvad hans hensigter er? 

Frøken Hessel. 
Nej. Siden igår har han været taus. Det 
er, som om alt dette med et havde gjort ham 
til en fuldvoksen mand. 

Konsul Bernick. 
Jeg må tale med ham. 

^ Frøken Hessel. 

Der har du ham. 

(Johan Tønnesen kommer fra højre.) 

Konsul Bernick 

(imod ham). 

Johan — ! 

Johan Tønnesen 

(afværgende). 

Først jeg. Igår morges gav jeg dig mit 
ord på at tie. 

Konsul Bernick. 
Det gjorde du. 

Johan Tønnesen. 
Men da» vidste jeg endnu ikke — 

Konsul Bernick. 
Johan, lad mig blot med to ord oplyse dig 
om sammenhængen — 

Johan Tønnesen. 
Behøves ikke; jeg skønner sammenhængen 
meget vel. Huset var dengang i en vanskelig 

stillmg; og da så jeg var borte, og du havde et 
værgeløst navn og rygte at råde over — . Nå, 
jeg lægger dig det ikke så meget til last; vi var 
unge og letsindige i de dage. Men nu har jeg 
brug for sandheden og nu må du tale. 

Konsul Bernick. 
Og just nu har jeg brug for al min moralske 
anseelse, og derfor kan jeg ikke tale nu. 

Johan Tønnesen. 
Jeg bryder mig ikke stort om de opdigtelser, 
du har sat igang om mig; det er det andet, du 
selv skal tage skylden for. Dina skal blive min 
hustru, og her, her i byen, vil jeg leve og bo 
og bygge med hende. 

Frøken Hessel. 
Det vil du? 

Konsul Bernick. 
Med Dinal Som din hustru? Her i byen! 

Johan Tønnesen. 
Ja, just her; jeg vil blive her for at trodse 
alle disse løgnere og bagvaskere. Men for at 
jeg kan vinde hende, er det nødvendigt, at du 
frigør mig. 

Konsul Bernick. 
Har du betænkt, at om jeg vedgår det ene, 
så har jeg derved også med det samme taget 
det andet på mig? Du vil sige, at jeg af vore 

bøger kan bevise, at ingen uredelighed har fundet 
sted? Men det kan jeg ikke; vore bøger blev 
ikke ført så nøjagtigt dengang. Og selv om jeg 
kunde, — hvad var derved vundet? Vilde jeg 
ikke ialfald stå som den mand, der engang havde 
reddet sig ved en usandhed, og som i femten 
år havde ladet denne usandhed og alt det andet 
fa lov til at fæstne sig uden at have gjort et 
skridt derimod? Du kender ikke vort samfund 
længer, ellers måtte du vide, at dette vilde knuse 
mig i bund og grund. 

Johan Tønnesen. 
Jeg kan kun sige dig, at jeg vil tage madam 
Dorfs datter til hustru og leve med hende her 
1 byen. 

Konsul Bernick 

(tørrer sveden af panden). 

Hør mig, Johan, — og du også, Lona. Det 
er ikke vanlige forholde jeg står i netop i disse 
dage. Jeg står således, at hvis dette slag rettes 
imod mig, så har I ødelagt mig, og ikke alene 
mig, men også en stor. og velsignelsesrig fremtid 
for det samfund, som dog er eders barndomshjem. 

Johan Tønnesen. 
Og retter jeg ikke slaget imod dig, så øde- 
lægger jeg selv min hele fremtidslykke. 

Frøken Hessel. 
Tal videre, Karsten. 

Konsul Bernick. 
Så hør da. Det hænger sammen med jern- 
banesagen, og den sag er ikke så ganske ligetil, 
som I tænker. I har visst hørt omtale, at her 
ifjor handledes om en kystlinje? Den havde 
mange og vægtige stemmer for sig her i byen 
og i omegnen, og navnlig i pressen; men jeg 
fik den forhindret, fordi den vilde have skadet 
vQr dampskibstrafik langs kysten. 

Frøken Hessel. 
Er du selv interesseret i den dampskibs- 
trafik? 

Konsul Bernick. 
Ja. Men ingen voved at mistænke mig fra 
den side; jeg havde mit agtede navn som skjold 
og skærm over mig. Jeg kunde forøvrigt også 
have båret tabet; men stedet kunde ikke have 
båret det. Så blev indlandslinjen besluttet. Da 
dette var sket, forvissed jeg mig i al stilhed om, 
at en sidebane kunde lægges herned til byen. 

Frøken Hessel. 
Hvorfor i al stilhed, Karsten? 

Konsul Bernick. 
Har I hørt tale om de store opkøb af skov- 
ejendomme, af gruber og af vandfald — ? 

Johan Tønnesen. 
Ja, det er jo et udenbys selskab — 

Konsul Bernick. ■ 
Således, som disse ejendomme nu ligger, er 
de sågodtsom værdiløse for de spredte besiddere; 
de er derfor bleven solgt forholdsvis billigt. Havde 
man ventet til sidebanen var kommen på tale, 
vilde ejerne have fordret ublue priser. 

Frøken Hessel. 
Vel, vel; men hvad så? 

Konsul Bernick. 
Nu kommer det, som kan udtydes forskelligt, 
— det, som en mand i vort samfund kun kan 
vedgå, såfremt han har et uplettet og agtet navn 
at støtte sig til. 

Frøken Hessel. 
Nu? 

- Konsul Bernick. 
Det er mig, som har indkøbt altsammen. 

Frøken Hessel. 
Dig? 

Johan Tønnesen. 
For egen regning? 

Konsul Bernick. 
For egen regning. Kommer sidebanen 
istand, så er jeg millionær; kommer den ikke 
istand, så er j'eg ruineret. 

Frøken Hessel. 
Dette er vovsomt, Karsten. 

Konsul Bernick. 
Hele min formue har jeg vovet på dette. 

Frøken Hessel. 
Jeg tænker ikke på formuen; men når det 
kommer for dagen, at — 

Konsul Bernick. 
Ja, der er knudepunktet. Med det uplettede 
navn, jeg hidtil har båret, kan jeg tage denne 
sag på mine skuldre, bære den frem, og sige til 
mine medborgere: se, dette har jeg vovet til 
samfundets bedste. 

Frøken Hessel. 
Til samfundets? 

Konsul Bernick. 
Ja; og ikke en vil tvivle på mine hensigter. 

Frøken Hessel. 
Da er her dog mænd, som har handlet mere 
åbent, end du, uden bagtanker, ijden sidehensyn. 

Konsul Bernick. 
Hvem? 

Frøken Hessel. 
Naturligvis både Rummel og Sandstad og 
Vigeland. 

Konsul Bernick. 
For at vinde dem har jeg været nødt til at 
indvie dem i sagen. 

Frøken Hessel. 
Og så? 

Konsiil Bernick. 
De har betinget sig en femtedel af udbyttet 
til deling. 

Frøken Hessel. 

o 

A, disse samfundets støtter! 

Konsul Bernick. 
Og er det ikke samfundet selv, som tvinger 
os til at gå krogveje? Hvad vilde her sket, 
hvis jeg ikke havde handlet i stilhed? Alle vilde 
have kastet sig ind i foretagendet, delt, spredt, 
forkvaklet og forfusket det hele. Der er her i 
byen ikke en eneste mand, uden jeg, som for- 
står at lede en så stor bedrift, som denne vil 
blive; hertillands er det overhovedet kun de ind- 
vandrede familjer, som har anlæg for den større 
forretningsvirksomhed. Derfor er det, at min 
samvittighed frikender mig i dette stykke. Kun 
i mine hænder kan disse ejendomme blive til 
varig velsignelse for de mange, som de vil 
skaffe brød. 

Frøken Hessel. 
Det tror jeg du har ret i, Karsten. 

Johan Tønnesen. 
Men jeg kender ikke disse mange, og mit 
livs lykke står på spil. 

Konsul Bernick. 
Dit fødesteds velfærd står også på spil. 
Kommer der ting op, som kaster skygge på min 

tidligere færd, så vil alle mine modstandere med 
forenet magt falde oVer mig. En ungdoms- 
ubesindighed udviskes aldrig i vort samfund. 
Man vil gennemgå hele mit mellemliggende liv, 
trække tusende små begivenheder frem, tolke og 
tyde dem i lys af det, som er kommet for dagen; 
man vil knuse mig under vægten af rygter og 
bagvaskelser. Fra jernbanesagen må jeg træde 
tilbage ; og tager jeg min hånd fra den, så falder 
den, og jeg er på engang både ruineret og. 
borgerlig død. 

Frøken Hessel. 
Johan, efter det, du nu har hørt, må du 
rejse og tie. 

Konsul Bernick. 
Ja, ja, Johan, det må du I 

Johan Tønnesen. 
Ja, jeg rejser og tier også; men jeg kommer 
igen, og da taler jeg. 

Konsul Bernick. 
Bliv derover, Johan; ti," og jeg er villig til 
at dele med dig — 

Johan Tønnesen. 
Behold dine penge, men giv mig mit navn 
og mit rygte igen. 

Konsul Bernick. 
Og ofre mit egetl 

Johan Tønnesen. 
Det far du og dit samfund se at komme 
ud af. Jeg må og skal og vil vinde Dina for 
mig. Derfor rejser jeg endnu imorgen over med 
»Indian Girl« — 

Konsul Bernick. 
Med »Indian-Girl«? 

Johan Tønnesen. 
Ja. Kaptejnen har lovet at tage mig med. 
Jeg rejser over, siger jeg; jeg sælger min farm 
og ordner mine anliggender. Om to måneder 
er jeg her igen. 

Konsul Bernick. 
Og da vil du tale? 

Johan Tønnesen. 
Da skal den skyldige tage skylden selv. 

Konsul Bernick. 
Glemmer du, at så må jeg også tage det 
på mig, som- jeg ikke er skyldig i? 

Johan Tønnesen. 
Hvem var det, som for femten år siden 
drog nytte af det skammelige rygte? 

Konsul Bernick. 
Du driver mig til fortvivlelse I Men hvis du 
taler, så nægter jeg alt! Jeg siger, at det er et 
komplot imod mig; en hævn; at du er kommen 
herover for at presse penge af migl 

Frøken Hessel. 
Skam dig, Karsten 1 

Konsul Bernick. 
Jeg er fortvivlet, siger jeg; og jeg kæmper 
for livet. Jeg nægter alt, alt I 

Johan Tønnesen. 
Jeg har dine to breve. I min koffert fandt 
jeg dem mellem mine andre papirer. Imorges 
læste jeg dem igennem; de er tydelige nok. 

Konsul Bernick 
Og dem vil du lægge frem? 

Johan Tønnesen. 
Hvis det gøres fornødent. 

Konsul Bernick. 
Og om to måneder er du her igen? 

Johan Tønnesen. 
Det håber jeg, Vinden er god. Om tre 
uger er jeg i New -York — , hvis ikke »Indian 
Girl« går under. 

Konsul Bernick 

(studsende). 

Går under ^ Hvorfor skulde »Indian Girl« 
gå under? 

Johan Tønnesen. 
Nej, det mener jeg også. 

Konsul Bernick 

(neppe hørligt). 

Gå under? 

Johan Tønnesen. 
Ja, Bernick, nu ved du altså, hvad der fore- 
står; du far se at område dig imens. Farvel I 
Betty kan du hilse, skønt hun ikke har taget 
imod mig som en søster. Men Marta vil jeg 
dog se. Hun skal sige til Dina — ; hun skal 
love mig — 

(han g&r ud gennem den bagerste dør tilvenstre.) 

Konsul Bernick 

(hen for sig). 

»Indian Girl« — ? (hurtigt.) Lona, du må 
forhindre dette I 

Frøken Hessel. 
Du ser det selv, Karsten, — - jeg har ingen 
magt over ham længer. 

(hun går efter Johan ind i værelset tilvenstre.) 

Konsul Bernick 

(i urolige tanker). 

Gå under — ? 

(Skibsbygger Anne kommer fra højre.) 

Skibsbygger Aune. 
Med tilladelse, er det konsulen belejligt — ? 

Konsul Bernick 

(vender sig heftigt). 

Hvad vil De? 

Skibsbygger Aune. 
Bede om at måtte gøre konsulen et spørgsmål. 

Konsul Bernick. 
Nu vel ; skynd Dem. Hvad vil De spørge om? 

Skibsbygger Aune. 
Jeg vilde spørge, om det står fast, — 
uryggelig fast, — at jeg vilde få min afsked fra 
værftet, hvis »Indian Girl« ikke kunde sejle 
imorgen? 

Konsul Bernick. 
Hvad nu? Skibet blir jo sejlfærdigt. 

Skibsbygger Aune. 
Ja, — det gør så. Men hvis det nu ikke 
blev, — havde jeg så min afsked? 

Konsul Bernick. 
Hvad skal slige ørkesløse spørgsmål til? 

Skibsbygger Aune. 
Jeg vilde så gerne vide det, herr konsul. 
Svar mig på det: havde jeg så min afsked? 

Konsul Bernick. 
Plejer mit ord stå fast eller ikke? 

Skibsbygger Aune. 
Jeg havde altså imorgen mistet den stilling, 
jeg har i mit hus og blandt dem, jeg nærmest 
tilhører, — mistet min indflydelse i arbejdernes 
kreds, — mistet al anledning til at stifte gagn 
blandt de lavt og ringe stillede i samfundet. 

Konsul Bernick. 
Aune, med det punkt er vi færdige. 

Skibsbygger Aune. 
Ja, så får »Indian Girl« sejle. 

(kort tanshed.) 

Konsul Bernick. 
Hør her; jeg kan ikke have mine øjne alle- 
vegne; kan ikke være ansvarlig for alt; — De 
tør vel forsikre mig, at reparationen er upåklage- 
ligt udført? 

Skibsbygger Aune. 
De satte mig en knap frist, herr konsul. 

Konsul Bernick. 
Men reparationen er forsvarlig, siger De? 

Skibsbygger Aune. 
Vi har jo godvejr og sommertid. 

(atter tauBhed.) 

Konsul Bernick. 
Har De ellers noget at sige mig? 

Skibsbygger Aune. 
Jeg ved ikke noget andet, herr konsul. 

Konsul Bernick. 
Altså, — »Indian Girl« sejler — 

Skibsbygger Aune. 
Imorgen? 



Ja. 

Vel. 

Konsul Bernick. 

Skibsbygger Aune. 

(han hilser og går.) 



(Konsul Bernick står et øjeblik tvivlrådig; derpå går han raskt 

hen imod udgangsdøren, som om han vilde kalde Aune tilbage, men 

standser urolig med hånden på dørvrideren. I det samme åbnes 

døren udenfira og fuldmægtig Krap træder ind.) 

Fuldmægtig Krap 

(dæmpet). 

Aha, han var her. Har han tilståt? 

Konsul Bernick. 
Hm — ; har De opdaget noget? 

Fuldmægtig Krap. 
Hvad behøves det? Så ikke konsulen den 
onde samvittighed skotte ud af øjnene på ham? 

Konsul Bernick. 
Å hvad; — sådant ses ikke. Har De opdaget 
noget, spørger jeg? 

Fuldmægtig Krap. 
Kunde ikke komme til; var forsent; de holdt 
allerede på at hale skibet ud af dokken. Men 
just dette hastværk viser tydeligt, at — 

Konsul Bernick. 
Viser ingenting. Besigtigelsen har altså 
fundet sted? 

Fuldmægtig Krap. 
Forstår sig; men — 

Henrik Ibsen: Samfundets støtter. H> 

Konsul Bernick. 
Ser De vel. Og man har naturligvis intet 
fundet at anke over? 

Fuldmægtig Krap. 
Herr konsul, De ved visst godt, hvorledes 
slige besigtigelser går for sig, især på et værft, 
der har et så godt navn som vort. 

Konsul Bernick. 
Lige meget; vi er altså angerløse. 

Fuldmægtig Krap. 
Herr konsul, har De virkelig ikke kunnet 
mærke på Aune, at — ? 

Konsul Bernick. 
Aune har fuldstændig beroliget mig, siger 
jeg Dem. 

Fuldmægtig Krap. 
Og jeg siger Dem, at jeg er moralsk over- 
bevist om, at — 

Konsul Bernick. 
Hvad skal dette betyde, herr Krap? ^Jeg 
skønner nok, at De har et horn i siden til 
manden; men vil De ham tillivs, så bør De 
vælge en anden anledning. De ved, hvor magt- 
påliggende det er mig — eller rettere sagt 
rederiet — at »Indian Girl« går under sejl 
imorgen. 

Fuldmægtig Krap. 
Vel, vel; lad så ske; men hvad tid vi hører 
fra det skib — hm! 

(Købmand Vigeland kommer fra bøjre.) 

Købmand Vigeland. 
Ærbødigst goddag, herr konsul. Har De 
tid et øjeblik. 

Konsul Bernick. 
Til tjeneste, herr Vigeland. 

Købmand Vigeland. 
Ja, jeg vilde bare høre, om ikke De også 
stemmer for, at »Palmetræet« sejler imorgen? 

Konsul Bernick 
Jo; det er jo en aftalt sag. 

Kjaibmand Vigeland. 
Men nu kom kaptejnen til mig og meldte, 
at der er givet stormsignaler. 

Fuldmægtig Krap. 
Barometret er faldet stærkt siden imorges. 

Konsul Bernick. 
Så? Kan vi vente storm? 

Købmand Vigeland. 
En stiv kuling ialfald; men ingen modvind; 
tvertimod — 



Konsul Bernick. 
Hm; ja, hvad siger så De? 

Købmand Vigeland. 
Jeg siger, som jeg sagde til kaptejnen, at 
»Palmetræet« står i forsynets hånd. Og desuden, 
det går jo bare over Nordsjøen for det første; 
og i England står jo fragterne nu så tålelig 
højt, at — 

Konsul Bernick. 
Ja, det vilde sandsynligvis lede til tab for 
os, om vi vented. 

Købmand Vigeland. 
Skibet er jo også solid, og desuden fuldt 
assureret. Nej, da er det sandeligen resikablere 
for »Indian Girl« — 

Konsul Bernick. 
Hvorledes mener De det? 

Købmand Vigeland. 
Den sejler jo også imorgen. 

Konsul Bernick. 
Ja, rederiet har skyndet så stærkt på, og 
desuden — 

Købmand Vigeland. 
Nå, kan den gamle kasse vove sig ud, — 
og ovenikøbet med slig besætning, — så var det 
en skam, om ikke vi — 

Konsul Bernick. 

Vel, vel. De har formodentlig skibspapirerne 
hos Dem? 

Købmand Vigeland. 
Ja her. 

Konsul Bernick. 
Godt; vil De så gå ind med herr Krap. 

Fuldmægtig Krap. 
Værs'god; skal snart være besørget. 

KøbmaMd Vigeland. 
Tak. — Og udfaldet lægger vi i almagtens 
hånd, herr konsul. 

(Han går med fuldmægtig Krap ind i det forreste værelse tilvenstre. 
Adjunkt Børlund kommer gennem haven.) 

Adjunkt Rørlund. 
Ah, skal jeg træffe Dem hjemme på denne 
tid af dagen, herr konsul? 

Konsul Bernick 

(i tanker). 

Som De ser. 

Adjunkt Rørlund. 
Ja, det var egentlig for Deresv frues skyld, 
jeg gik indom. Jeg tænkte mig, hun kunde 
trænge til et trøstens ord. 

Konsul Bernick. 
Det kan hun visst. Men jeg vilde også 
gerne tale lidt med Dem. 

Adjunkt Rørlund. 
Med fornøjelse, herr konsul. Men hvad fejler 
Dem? De ser ganske bleg og forstyrret ud. 

Konsul Bernick. 
Så? Gør jeg det? Ja, hvor kan det være 
andet, — så meget, som der i denne tid optårner 
sig omkring mig? Hele min store forretning, — 
og så jernbaneanlægget — . Hør; sig mig et ord, 
herr adjunkt; lad mig gøre Dem et spørgsmål. 

Adjunkt Rjjrlund. 
Meget gerne, herr konsul. 

Konsul Bernick. 

Der er en tanke, som er faldet mig ind. 

Når man står ligeoverfor et så vidtrækkende 

foretagende, der sigter til at fremme tusenders 

.velfærd — . Hvis det nu skulde kræve et enkelt 

offer — ? 

Adjunkt Rørlund. 
Hvorledes mener De? 

Konsul Bernick. 
Jeg sætter for exempel, en mand tænker 
på at anlægge en stor fabrik. Han ved med 
sikkerhed — thi det har al erfaring lært ham 
— at sent eller tidligt vil der under denne fabriks 
drift gå menneskeliv tilspilde. 

Adjunkt Rørlund. 
Ja, det er kun altfor sandsynligt. 

Konsul Bernick. 
Eller der er en, som kaster sig på grube- 
drift. Han tager både familjefædre og unge 

livsfriske mennesker i sin tjeneste. Lader det 
sig ikke med visshed sige, at ikke alle disse yil 
slippe fra det med livet? 

Adjunkt Rørlund. 
Jo, desværre, det er visstnok så. 

Konsul Bernick. 
Nå. En sådan mand ved altså på forhånd, 
at det foretagende, som han vil sætte iværk, 
utvivlsomt engang kommer til at koste menneske- 
liv. Men dette foretagende er almengavnligt; for 
hvert menneskeliv, det koster, vil det ligeså utvivl- 
somt fremme mange hundreders velfærd. 

Adjunkt Rørlund. 
Aha, De tænker på jernbanen, — på alle 
disse farlige udgravninger og fjeldsprængninger 
og alt dette — 

Konsul Bernick. 
Ja; ja vel; jeg tænker på jernbanen. Og 
desuden, — jernbanen vil jo fremkalde både 
fabriker og grubedrift. Men mener De ikke al- 
ligevel — ? 

Adjunkt Rørlund. 
Kære kerr konsul. De er næsten altfor sam- 
vittighedsfuld. Jeg mener, at når De lægger 
sagen i forsynets hånd — 

Konsul Bernick. 
Ja; ja visst; forsynet — 

Adjunkt Rørlund. 
— så er De angerløs. Byg De kun trøstig 
jernbanen. 

Konsul Bernick. 
Ja, men nu sætter jeg et særligt tilfælde. 
Jeg sætter, der fandtes et borehul, som skulde 
sprænges på et farligt sted; men uden at dette 
borehul sprænges, vil ikke jernbanen kunne komme 
istand. Jeg sætter, ingeniøren ved, det vil koste 
livet for den arbejder, som skal tænde minen; 
men tændes må den, og det er ingeniørens pligt 
at sende en arbejder hen for at gøre det. 

Adjunkt Rørlund. 
Hm — 

Konsul Bernick. 
Jeg ved, hvad De vil sige. Det vilde være 
stort, om ingeniøren selv tog lunten og gik hen 
og tændte borehullet. Men sligt gør man ikke. 
Han må altså ofre en arbejder. 

Adjunkt Rørlund. 
Det vilde aldrig nogen ingeniør gøre hos os. 

Konsul Bernick. 
Ingen ingeniør i de store lande vilde betænke 
sig på at gøre det. 

Adjunkt Rørlund. 
I de store lande? Nej, det tror jeg nok. I 
hine fordærvede og samvittighedsløse samfund — 

Konsul Bernie k. 
A, der er adskilligt godt ved de samfund. 

Adjunkt Rørlu'nd. 
Og det kan De sige, De, som selv — ? 

Konsul Bernick. 
I de store samfund har man dog plads til 
at fremme et gavnligt foretagende; der har man 
mod til at ofre noget for en stor sag; men her 
snevres man ind af alskens smålige hensyn og 
betænkeligheder. 

Adjunkt Rørlund. 
Er et menneskeliv et småligt hensyn? 

Konsul Bernick. 
Når dette menneskeliv står som en trusel 
imod tusenders velfærd. 

Adjunkt Rørlund. 
Men De opstiller jo rent utænkelige tilfælder, 
herr konsul! Jeg forstår Dem slet ikke idag. 
Og så viser De hen til de store samfund. Ja, 
derude, — hvad gælder et menneskeliv der? 
Der regner man med menneskeliv som med 
kapitaler. Men vi står dog på et ganske andet 
moralsk standpunkt, skulde jeg mene. Se til vor 
hæderlige skibsrederstand! Nævn en eneste reder 
her hos os, som for ussel vinding vilde ofre et 
menneskeliv! Og tænk så på hine skurke i de 
store samfund, som for fordelens skyld bortfragter 
det ene usødygtige skib efter det andet — 



Konsul Bernick. 
Jeg taler ikke om usødygtige skibel 

Adjunkt Rørlund. 
Men jeg taler om dem, herr konsul. 

Konsul Bernick. 
Ja, men hvad skal det til? Det kommer jo 
ikke sagen ved. — Å, disse små frygtagtige 
hensyn I Hvis en general hos os skulde føre sine 
folk i ilden og fa dem nedskudt, han vilde fa 
søvnløse nætter bagefter. Således er det ikke 
andetsteds. De skulde høre, hvad han derinde 
fortæller — 

Adjunkt Rørlund. 
Han? Hvem? Den amerikanske — ? 

Konsul Bernick. 
Ja vel. De skulde høre hvorledes man i 
Amerika — 

Adjunkt Rørlund. 
Han er derinde? Og det siger De mig ikke. 
Jeg vil straks — 

Konsul Bernick. 
Det nytter Dem ikke; De kommer ingen 
vej med ham. 

Adjunkt Rørlund. 
Det skal vi få se. Nå, der har vi 'ham. 

(J o h a u Tønnesen kommer fra værelset tilvenstre.) 



Johan Tønnesen 

(taler tilbage geuuem deu åbuo dør): 

Ja ja, Dina, lad så være; men jeg gir ikke 
slip på Dem alligevel. Jeg kommer igen, og da 
skal det blive godt imellem os. 

Adjunkt Rørlund. 
Med tilladelse, hvad sigter De til med de 
ord? Hvad er det De vil? 

Johan Tønnesen. 
Jeg vil, at den unge pige, som Deigår sværted 
mig for, skal blive min hustru. 

Adjunkt Rørlund. 
Deres — ? Og De kan tænke Dem, at — ? 

Johan Tønnesen. 
Jeg vil have hende til hustru. 

Adjunkt Rørlund. 
Nu, da skal De også erfare — (går hen tii dea 
haiv&biie dør.) Fru Bernick, De må have den godhed 
at være vidne — . Og De også, frøken Marta. 

Og lad Dina komme. (»er frøken Hessel.) Ah, 

er De også her? 

Frøken Hessel 

(i døren). 

Skal jeg også komme? 



Så mange 



Adjunkt Rørlund. 

e der vil; jo flere jo bedre. 



Konsul Bernick. 
Hvad har De isinde? 

(Frøken Hessel, fra Bernick, frøken Bernick, 
Dina og Hilmar Tønnesen kommer ud fra værelset.) 

Fru Bernick. 
Herr adjunkt, jeg har ikke med min bedste 
vilje kunnet forhindre ham — 

Adjunkt Rørlund. 
Jeg skal forhindre ham, frue. — Dina, De 
er en ubetænksom pige. Men jeg bebrejder Dem 
ikke så meget. De har altfor længe stat her 
uden det moralske støttepunkt, som skulde holde 
Dem oppe. Jeg bebrejder mig selv, at jeg ikke 
før har tilført Dem dette støttepunkt. 

Dina. 
De skal ikke tale nul 

Fru Bernick. 

Men hvad er det? 

• 

Adjunkt Rørlund. 
Just nu må jeg tale, Dina, skønt Deres ad- 
færd igår og idag har gjort mig det tifold van- 
skeligere. Men for Deres redning må alle andre 
hensyn vige. De mindes det ord, jeg gav Dem. 
De mindes, hvad De loved at svare, når jeg fandt, 
at tiden var kommen. Nu tør jeg ikke længer 

betænke mig, og derfor — (til Johan Tønnesen.) 

denne unge pige, som De efterstræber, er min 
trolovede. 

Fru Bernick. 
Hvad siger De! 

Konsul Bernick. 
Dina [ 

Johan Tønnesen. 
Hun! Deres — ? 

Frøken Bernick. 
Nej, nej, Dina I 

Frøken Hessel. 
Løgn ! •; 

Johan Tønnesen. 
Dina, — taler den mand sandt? 

Dina 

(efter et kort ophold). 

Ja. 

Adjunkt Rørlund. 
Hermed er forhåbentlig alle forlokkelsens 
kunster gjort magtesløse. Det skridt, jeg for 
Dinas vel har besluttet mig til, må gerne gøres 
kundbart for vort hele samfund. Jeg nærer det 
sikre håb, at det ikke vil mistydes. Men nu, 
frue, tænker jeg, det er bedst, vi fører hende 
herfra og søger at bringe ro og Ugevægt i hendes 
sind igen. 

Fru Bernick. 
Ja, kom. O, Dina, hvilken lykke for dig I 

(Htm fører Dina ud tilvenstre ; adjunkt Børlund følger 

med dem.) 

Frøken Bernick. 
Farvel, Johan! 

(hun går.) 

Hilmar Tønnesen 

(i havedøren). 

Hm — det må jeg rigtignok sige — 
Frøken Hessel, 

(8001 har fulgt Dina med øjnene.) 

Ikke forknyt, gut I Jeg blir her og passer på 
pastoren. 

(hun g&r ud til højre.) 

Konsul Bernick. 
Johan, nu rejser clu ikke med »IndianGirlc 

Johan Tønnesen. 
Just nu. 

Konsul Bernick. 
Men du kommer dog ikke igen? 

Johan Tønnesen. 
Jeg kommer igen. 

Konsul Bernick. 
Efter dette? Hvad vil du her efter dette? 

Johan Tønnesen. 
Hævne mig på jer alle; knuse så mange, 
jeg kan, af jer. 

(Han går ud til højre. Købmand Vigeland og fuldmægtig 
Krap kommer fra kousulens værelse.) 

Købmand Vigeland. 
Se så, nu er papirerne i orden, herr konsul. 

Konsul Bernick. 
Godt, godt — 

Fuldmægtig Krap 

(dæmpet). 

Og det står altså fast, at »Indian Girl« sejler 
imorgen. 

Konsul Bernick. 
Den sejler. 

(Han går ind i Bit værelse. Købmand Vigeland og fuld- 
mægtig Krap går ud tilhøjre. Hilm ar Tønn.esen vil følge 
efter dem, men i det samme stikker Olaf hovedet forsigtigt ud 

gennem døren tilvenstre.) 

Olaf. 
Onkel! Onkel Hilmari 

Hilmar Tønnesen. 
Uf, er det dig? Hvorfor blir du ikke 
ovenpå? Du har jo arrest. 

Olaf 

(et par skridt frem). 

Hysl Onkel Hilmar, ved du nyt? 

Hilmar Tønnesen. 
Ja, jeg ved, at du har fåt prygl idag. 

Olaf . 

(aer truende mod faderens værelse). 

Han skal ikke slå mig oftere. Men ved du, 
at onkel Johan sejler imorgen med Amerikanerne ? 

Hilmar Tønnesen. 
Hvad rager det dig? Se at komme dig 
ovenpå igen. 

Olaf. 
Jeg kan kanske også engang komme på 
bøflfeljagt, onkel. 

Hilmar Tønnesen. 
Vås; slig en kryster, som du — 

Olaf. 
Ja, bi bare ; du far nok vide noget imorgen 1 

Hilmar Tønnesen. 
Klodrian 1 

(Han går ud gennem haven. Olaf løber ind i TæreUet igen og 
lukker døren, da han ser fuldmægtig Krap, som kommer fra 

højre.) 

Fuldmægtig Krap 

(går hen til konsulens dør og åbner den halvt). 

Undskyld, at jeg kommer" igen, herr konsul; 
men det trækker op til et overhændigt uvejr. 

(venter et øjeblik; intet svar.) 

Skal »Indian GirU sejle alligevel? 

(Efter et kort ophold svarer:) 

Konsul Bernick 

(inde i værelset). 

»Indian Girl« sejler alligevel. 

(Fuldmægtig Krap lukker døren og går atter ud til højre.) . 



FJERDE AKT. 



(Havesalen hos konsul Bemick. Arbejdsbordet er udflyttet. Det 
er stormfuld eftermiddag og allerede tusmørke, hvilket tiltager 

under det følgende.) 

(En t j e n e r tænder lysekronen ; et par tj e n es tepi ger bringer 

blomsterpotter, lamper og lys, der stilles på borde og opsatser 

langs væggene' G-rosserer Bummel, i kjole, med handsker og 

hvidt halstørklæde, står i salen og giver anordninger.) 

Grosserer Rummel 

(til tjeneren). 

Bare hvert andet lys, Jakob. Det bør ikke 
se altfor festligt ucl; det skal jo komme over- 
raskende. Og alle disse blomster — ? Å jo; 
lad dem kun stå; det kan jo se ud, som om de 
stod der til daglig — 

(Konsul Bemick kommer ud fra sit værelse.) 

Konsul Bernick 

(i døren). 

Hvad skal dette sige? 

Grosserer Rummel. 
Au, au, er du der? (tu tjenestefolkene.) Ja, nu 
kan I gerne gå sålænge. 

(Tj «neren og pigerne går ud gennem den øverste dør tilvenatre.) 
Henrik Ibsen : Samfundets støtter. 1 1 

Konsul Bernick 

(kommer nærmere). 

Men, Rummel, hvad skal dette betyde? 

Grosserer Rummel. 
Det betyder, at dit stolteste øjeblik er 
kommet. Byen bringer sin første mand et fane- 
tog iaften. 

Konsul Bernick. 
Hvad siger du! 

Grosserer Rummel. 
Fanetog med musik! Fakler skulde vi også 
have havt; men det turde vi ikke vove i dette 
stormfulde vejr. Nå, illumineret blir der; og det 
lyder jo også ganske godt, når det kommer i 
aviserne. 

KoHsul Bernick. 
Hør, Rummel, dette vil jeg ikke vide 
noget af. 

Grosserer Rummel. 
Ja, nu er det for sent; om en halv time 
har vi dem. 

Konsul Bernick. 
Men hvorfor har du ikke sagt mig det før? 

Grosserer Rummel. 
Just fordi jeg var bange, du skulde gøre 
indvendinger. Men jeg satte mig i forbindelse 
med din frue; hun tillod mig at arrangere lidt, 
og så vil hun sørge for forfriskninger. 

Konsul Bernick 

(lytter). 

Hvad er det? Kommer de allerede? Jeg 
synes, jeg hører sang. 

Grosserer Rummel 

(red havedøren). 

Sang? Å, det er bare Amerikanerne. Det 
er »Indian Girl«, som haler ud til tønden. 

Konsul Bernick. 
Haler den ud! Ja — ; nej, jeg kan ikke 
dette iaften, Rummel; jeg er syg. 

Grosserer Rummel. 
Ja, du ser virkelig dårlig ud. Men du må 
mande dig op. Du må, død og pine, mande 
dig op! Både jeg og Sandstad og Vigeland 
har lagt den største vægt på at fa denne til- 
stelning istand. Vore modstandere må trykkes 
ned under tyngden af en så fyldig opinions- 
ytring som muligt. Byrygterne formerer sig; 
meddelelsen om ejendomskøbene kan ikke holdes 
tilbag« længere. Du må nødvendigvis allerede 
iaften, under sang og taler, under glassenes 
klang, kort sagt, under en svulmende feststemning 
lade dem vide, hvad du har risikeret til sam- 
fundets bedste. Under en sådan svulmende fest- 
stemning, som jeg nys udtrykte mig, kan man 
udrette overordentlig meget her hos os. Men 

den må også til, ellers går det ikke. 

II* 

Konsul Bernick. 
Ja, ja, ja — 

Grosserer Rummel. 
Og især når et så delikat og kildent punkt 
skal frem. Nå, du har. Gud ske lov, et navn, 
som kan magte det, Bernick. Men hør nu; vi 
skulde dog træffe lidt aftale. Student Tønnesen 
har skrevet en sang til dig. Den begynder 
megef smukt med de ord: »Løft ideens fane 
højt«. Og adjunkt Rørlund har fat det opdrag 
at holde festtalen; Den må du naturligvis 
svare på. 

Konsul Bernick. 
Jeg kan det ikke iaften. Rummel. Kunde 
ikke du — ? 

Grosserer Rummel. 
Umuligt, så gerne jeg end vilde. Talen 
blir jo, som du kan vide, særligt henvendt til 
dig. Nå, måske rettes der også nogle ord til os 
andre. Jeg har talt med Vigeland og Sandstad 
on^ det. Vi havde tænkt, at du kunde svare 
med et leve for vort samfunds trivsel: Sandstad 
vil tale nogle orfl om endrægtighed mellem de 
forskellige samfundslag; Vigeland vil nok ytre 
noget om det ønskelige i, at det nye foretagende 
ikke må forrykke det moralske grundlage hvorpå 
vi nu står, og jeg tænker i nogle fa passende 
ord at erindre kvinden, hvis mere beskedne virken 

heller ikke er uden betydning for samfundet. 
Men du hører jo ikke — 

Konsul Bernick. 
Jo — jo visst. Men sig mig, tror du der 
er et så overhændigt hav udenfor? 

Grosserer Rummel. 
Å, du er bange for »Palmetræet«? Det er 
jo godt assureret. 

Konsul Bernick. 
Ja, assureret; men — 

Grosserer Rummel. 
Og i god stand; og det er det vigtigste. 

Konsul Bernick. 
Hm — . Om der tilstøder et fartøj noget, så 
er det jo heller ikke sagt, at der går menneskeliv 
tilspilde. Der kan gå skib og ladning tabt, — . 
og man kan miste kofferter og papirer — 

Grosserer Rummel. 
For pokker, kofferter og papirer ligger der 
da ikke stor magt på. 

Ko.nsul Bernick. 
Ikke detl Nej, nej, jeg mente blot — . 
Hys; — der synger de igen. 

Grosserer Rummel. 
Det er ombord i »Palmetræet«. 

(Købmand Vigeland kommer fra højre.) 

Købmand Vigeland. 
Ja, nu haler »Palmetræet« ud. Godaften, 
herr konsul. 

Konsul Bernick. 
Og De, som søkyndig mand, holder frem- 
deles fast ved, at — ? 

Købmand Vigeland. 
Jeg holder fast ved forsynet, jeg, herr 
konsul; jeg har desuden selv været ombord og 
uddelt nogle små traktater, som, jeg har det 
håb, skal virke til velsignelse. 

(Købmand Sandstad og fuldmægtig Krap kommer 

fra højre.) 

Købmand Sandstad 

(endnu i døren). 

Ja, går det godt, så går alting godt. A se, 
godaften, godaften! 

Konsul Bernick. 
Noget påfærde, herr Krap? 

Fuldmægtig Krap. 
Jeg siger intet, herr konsul. 

Købmand Sandstad. 
Hele besætningen på »Indian Girl« er 
drukken; jeg skal ikke være en ærlig mand, 
hvis de udyr kommer levende frem: 

(Frøken Hessel kommer fra højre.) 

Frøken Hessel 

(til konsul Bernick). 

Ja, nu kan jeg hilse fra ham. 

Konsul Bernick. 
Allerede ombord? 

Frøken Hessel. 
Snart ialfald. Vi skiltes udenfor hotellet. 

Konsul Bernick. 
Og hans forsæt står fast? 

Frøken Hessel. 
Fast som fjeld. 

Grosserer Rummel 

(oppe ved vinduerne). 

Pokker i disse nymodens indretninger; jeg 
kan ikke få forhængene ned. 

Frøken Hessel. 
Skal de ned? Jeg trode tvertom — 

Grosserer Rummel. 
Først ned, frøken. Ja, De ved dog, hvad 
der forestår? 

Frøken Hessel. 

Ja vel. Lad mig hjælpe; (tager fat l snorene.) 

jeg skal lade forhænget gå ned for svoger, — 
skønt jeg heller lod det gå op. 

Grosserer Rummel. 
Det kan De også siden. Når haven er fyldt 
af den bølgende mængde, går forhængene op, 

og man skuer indenfor en overrasket og glad 
familje; — en borgers hjem bør være som et 
glasskab. 

Konsul Bernick 

(Bynes at ville sige noget, men vender eig hurtigt og går ind i sit 

værelse). 

Grosserer Rummel. 
Ja, lad os så holde den sidste rådslagning. 
Kom med, herr Krap; De må bistå os med et 
par faktiske oplysninger. 

(Alle lierreme g&r ind i konsolene værelse. Frøken Hessel har 
trukket forhængene for vinduerne og vil just gøre det samme med 
forhænget for den åbne glasdør, da Olaf ovenfra springer ned på 
havetrappen; han har et plaid over skuldren og en bylt i hånden.) 

Frøken Hessel. 
Åh, Gud forlade dig, gut, hvor du skræmte 
mig I 

Olaf 

(skjuler bylten). 

Hys, tante I 

Frøken Hessel. 
Springer du ud af vinduet? Hvor skal 
du hen? 

Olaf. 
Hys; sig ingenting. Jeg vil til onkel Johan; 
— bare ned på bryggen, forstår du; — bare 
sige ham farvel. Godnat, tante! 

(han løber ud gennem haven.) i 

Frøken Hessel. 
Nej, blivl Olaf — Olafl 

(Johan Tønnesen, rejseklædt, med en taske over skuldren, 
kommer varsomt gennem døren tilhøjre.) 

Johan Tønnesen. 
Lonal 

Frøken Hessel 

(yender sig). 

Hvadl Kommer du igen? 

Johan Tønnesen. 
Der er endnu nogle minutters tid. Jeg må 
se hende endnu en gang. Vi kan ikke skilles 
således. 

(Frøken Bernick og Dina, begge med k&ber på, og den sidste 
med en liden vadsæk i hånden, kommer fra den øverste dør til- 

venstre.) 

Dina. 
Til ham; til ham! 

Frøken Bernick. 
Ja, du skal komme til ham, Dinal 

DJna. 
Der er han I 

Johan Tønnesen. 
Dinal 

Dina. 
Tag mig med Dem I 

Johan Tønnesen. 
Hvad — ! 

Frøken Hessel. 
Du vil? • 

Dina. 
Ja, tag mig med Deml Den anden har 
skrevet mig til, har sagt, at iaften skal det gøres 
offentligt for alle mennesker — 

Johan Tønnesen. 
Dina, — De elsker ham ikke? 

Dina. 
Jeg har aldrig elsket det menneske. Jeg 
kaster mig på bunden af fjorden, hvis jeg blir 

o 

hans forlovede! A, hvor knuged han mig ikke 
iknæ igår med sine hovmodige ordl Hvorledes 
lod han mig ikke føle, at han drog en ringeagtet 
skabning op til sig I Jeg vil ikke ringeagtes 
længer. Jeg vil rejse. Må jeg følge med Dém? 

Johan Tønnesen. 
Ja, ja — og tusend gange ja I 

Diil^a. 
Jeg skal ikke længe falde Dem til besvær. 
Hjælp mig blot over; hjælp mig lidt tilrette i 
førstningen — 

Johan Tønnesen. 
Hurra, det finder sig nok, Dina! 

Frøken Hessel 

(peger mod konsulens dør). 

Hys; sagte, sagte I 

Johan Tønnesen. 
Dina, jeg skal bære Dem på hænderne I 

Dina. 
Det får De ikke lov til. Jeg vil bære mig 
selv frem; og derover kan jeg det nok. Bare 

o 

jeg kommer bort herfra. A, disse fruer, — De 
ved det ikke, — de har også skrevet mig til idag; 
de har formanet mig at skønne på min lykke, 
foreholdt mig, hvilken højmodighed han har vist. 
Imorgen og alle dage vil de passe på mig, for 
at se om jeg gør mig værdig til alt dette. Jeg 
har en rædsel for al denne skikkelighed I 

Johan Tønnesen. 
Sig mig, Dina, er det kun derfor De rejser? 
Er jeg ingenting for Dem? 

Dina. 
Jo, Johan, De er mig mere end alle andre 
mennesker. . ^ 

Johan Tønnesen. 
O Dina —1 

Dina. 

Alle siger de her, at jeg må hade og afsky 

Dem; at det er min pligt; men jeg skønner ikke 

dette med pligt; jeg kommer aldrig til at skønne 

det. 

Frøken Hessel. 

Det skal du heller ikke, barn I 

Frøken Bernick. 
Nej, det skal du ikke; og derfor skal du 
også følge ham som hans hustru. 

Johan Tønnesen. 
Ja, jal 

Frøken Hessel. 
Hvad? Nu må jeg kysse dig, Marta! Det 
havde jeg ikke ventet af dig. 

Frøken Bernick. 
Nej, det tror jeg nok; jeg havde ikke selv 
ventet det. Men engang måtte det komme til 
udbrud i mig. Å, hvor vi her lider under mis- 
handling af vaner og vedtægter! Gør oprør 
imod dette, Dina. Bliv hans hustru. Lad der 
ske noget, som trodser al denne skik og brug. 

Johan Tønnesen. 
Hvad svarer De, Dina? 

D^ n a. 
Ja, jeg vil være Deres hustru. 

Johan Tønnesen. 
Dina! 

Dina. 
Men først vil jeg arbejde, blive noget selv, 
således, som De er det. Jeg vil ikke være en 
ting, som tages. 

Frøken Hessel. 
Ja, ret; så skal det være. 

Johan Tønnesen. 
Godt; jeg venter og håber — 



173 



Frøken Hessel. 
— og vinder, gut I Men nu ombord! 

Johan Tønnesen. 
Ja, ombord 1 Ah, Lona, du kære søster, et 
ord; hør her — 

(hån fører hende op mod baggrunden og taler ilsomt med hende.) 

Frøken Bernick. 
Dina, du lykkelige, — lad mig se på dig, 
kysse dig endnu en gang, — den. sidste. 

Dina. 
Ikke den sidste; nej, kære elskede tante, vi 
ses nok igen. 

Frøken Bernick. 
Aldrig I Lov mig det, Dina, kom aldrig 

tilbage, (griber begge hendes hænder og ser på hende.) Mu 

går du til lykken, du elskede barn; — over 
havet. O, hvor ofte har jeg ikke i skolestuen 
stundet didover! Derude må det være skønt; 
en større himmel; skyerne går højere end her, 
en friere luft svaler over menneskenes hoveder — 

Dina. 
O, tante Marta, engang følger du efter os. 

Frøken Bernick. 
Jeg? Aldrig; aldrig. Her har jeg min lille 
livsgerning, og nu tror jeg nok, at jeg kan blive 
fuldt og helt, hvad jeg skal være. 

Dina. 
Jeg kan ikke tænke at skulle skilles fra dig. 

Frøken Bernick. 
Ak, et menneske kan skilles fra meget, 
Dina. (kysser hende.) Men det får du aldrig prøve, 
søde barn. Lov mig at gøre ham lykkelig. 

Dina. 
Jeg vil ikke love noget; jeg hader det at 
love; alt må komme, som det kan. 

Frøken Bernick. 
Ja, ja, det må det; du skal blot blive, som 
du er, — sand og tro imod dig selv. 

Dina. 
Det vil jeg, tante. 

Frøken Hessel 

(gemmer i lommen nogle papirer, som Johan har giret hende). 

Brav, brav, min kære gut. Men nu afsted. 

Johan Tønnesen. 
Ja, nu er der ingen tid at spilde. Farvel, 
Lona; tak for al din kærlighed. Farvel, Marta, 
og hav tak, du også, for dit trofaste venskab. 

Frøken Bernick. 
Farvel, Johan 1 Farvel, Dina! Og lykke 
over alle eders dage! 

(Hun og frøken Hessel trænger dem mod døren i baggranden. 

Johan Tønnesen og Dina går hurtigt ned gennem h&ven. 

Frøken Hessel lakker døren og trækker forhænget for.) 

Frøken Hessel. 
Nu er vi alene, Marta. Du har mistet hende 
og jeg ham. 

Frøken Bernick. 
Dii — ham? 

Frøken Hessel. 
A, jeg havde allerede halvvejs mistet ham 
derover. Gutten gik og længted efter at få stå 
på egne ben; derfor bildte jeg ham ind, at jeg 
led af hjemve. 

Frøken Bernick. 
Derfor? Ja, så forstår jeg, at du kom. Men 
han vil kræve dig tilbage, Lona. 

Frøken Hessel. 

En gammel halvsøster, — hvad skal han 

med hende nu? — Mændene river mangt og 

meget isønder omkring sig for at komme til 

lykken. 

Frøken Bernick. 

Det hænder stundom. 

Frøken Hessel. 
Men vi vil holde sammen, Marta. 

Frøken Bernick. 
Kan jeg være noget for dig? 

Frøken Hessel. 
Hvem mere? Vi to fostermødre, — har vi 
ikke begge mistet vore børn? Nu er vi alene. 

Frøken Bernick. 
Ja, alene. Og derfor skal du også vide det, 
— jeg har elsket ham højere end alt i verden. 

Frøken Hessel. 
Marta 1 (griber hendes arm.) Er dette sandhed? 

Frøken Bernick. 
Hele mit livs indhold ligger i de ord. Jeg 
har elsket ham og ventet på ham. Hver sommer 
har jeg ventet, at han skulde komme. Og så 
kom han; — men han så mig ikke. 

Frøken Hessel. 
Elsket ham! Og stiv var du den, som gav 
ham lykken ihænde. 

Frøken Bernick. 
Skulde jeg ikke give ham lykken ihænde, 
når jeg elsked ham? Ja, jeg har elsket ham. 
Hele mit liv har været et liv for ham, lige siden 
han rejste. Hvad grund jeg havde til at håbe, 
mener du? O, jeg tror dog, jeg havde nogen 
grund til det. Men da han så kom igen, — da 
var det som om alt var udslettet af hans erindring. 
Han så mig ikke. 

Frøken Hessel. 
Det var Dina, som skygged for dig, Marta. 

Frøken Bernick. 
Vel, at hun gjorde det. Den tid han rejste, 
var vi jævnaldrende; da jeg så ham igen, — o, 

■den forfærdelige stund, — da gik det op for 
mig, at nu var jeg. ti år ældre end han. Der 
havde han færdedes ude i det blanke dirrende 
solskin og suget ungdom og sundhed af hvert 
luftdrag; og herinde sad jeg imens og spandt 
og spandt — 

Frøken Hessel. 
— hans lykkes tråd, Marta. 

Frøken Bernick. 
Ja, det var guld, jeg spandt. Ingen bitterhed ! 
Ikke sandt ^ Lona, vi har været ham to gode 
søstre? 

Frøken Hessel 

(slår armene om hende). 

Marta 1 

(Konsul Bernick kommer ad fra sit værelse.) 

Konsul Bernick 

(til herrerne derinde). 

Ja ja, styr med det hele, som I vil. Når 
tiden kommer, skal jeg nok — dukker døren.) Ah, 
er man der? Hør, Marta, du må klæde dig en 
smule om. Og sig Betty, at hun gør det samme. 
Jeg ønsker ingen pragt, naturligvis; blot et net 
husligt tilsnit. Men I må skynde jer. 

Frøken Hessel. 
Og en lykkelig, oprømt mine, Marta; glade 
øjne må I sætte op. 

Henrik Ibsen: Sarafundets støtter. '2 

Konsul Bernick. 
Olaf skal også komme ned; jeg vil have 
ham ved siden af mig. 

Frøken Hessel. 
Hm; Olaf — 

Frøken Bernick. 
Jeg skal sige Betty besked. 

(hun går ud gennem den øverste dør tilvenatre.) 

Frøken Hessel. 
Ja, nu er altså den store højtidelige stund 
oprunden. 

Konsul Bernick, 

(der går urolig frem og tilbage). 

Ja, den er så. 

Frøken Hessel. 
I en slig stund må en mand føle sig stolt 
og lykkelig, kan jeg tænke. 

Konsul Bernick 

(ser på hende). 

Hml 

Frøken Hessel. 
Hele byen skal jo illumineres, hører jeg. 

Konsul Bernick. 
Ja, de har faldet på noget sådant. 

Frøken Hessel. 
Alle foreninger vil møde frem med sine 
faner. Dit navn vil komme til at lyse i ildskrift. 

Inat vil der blive telegraferet til alle kanter af 
landet »Omgiven af sin lykkelige familje modtog 
konsul Bernick sine medborgeres hyldest som en 
af samfundets støtter«. 

Konsul Bernick. 
Det vil ske; og der vil blive råbt hurra 
udenfor, og mængden vil juble mig frem i døren 
der, og jeg vil blive nødt til at bukke mig og 
takke. 

Frøken Hessel. 
Å, nødt til det — 

Konsul Bernick. 
Tror du, jeg føler mig lykkelig i denne 
stund ? 

Frøken Hessel. 
Nej, jeg tror ikke, at du kan føle dig så 
ganske rigtig lykkelig. 

Konsul Bernick. 
Lona, du foragter mig. 

Frøken Hessel. 
Endnu ikke. 

Konsul Bernick. 
Du har heller ikke ret til det. Ikke til at 
foragte mig! — Lona, du kan ikke fatte, hvor 
usigelig ensom jeg står her i dette sammen- 
knebne forkrøblede samfund, — hvorledes jeg år 
for år har måttet slå af på min fordring til en 

12* 

hel udfyldende livsgerning. Hvad har jeg ud- 
rettet, så mangfoldigt det end kan synes? Styk- 
værk, — småpuslerier. Men andet eller mere 
tåles ikke her. Vilde jeg gå et skridt foran den 
stemning og det syn, som just er oppe i døgnet, 
så var det ude med min magt. Ved du, hvad 
vi er, vi, som regnes for samfundets støtter? 
Vi er samfundets redskaber, hverken mere eller 
mindre. 

Frøken Hessel. 
Hvorfor ser du dette først« nu? 

Konsul Bernick. 
Fordi jeg har tænkt meget i den sidste tid, 
— siden du kom igen, — og mest i denne 
aften. — Å, Lona, hvorfor kendte jeg dig ikke 
tilbunds dengang — i gamle dage. 

Frøken Hessel. 
Hvad så? 

Konsul Bernick. 
Aldrig havde jeg da givet slip på dig; og 
havde jeg havt dig, da stod jeg ikke, hvor jeg 
nu står. 

Frøken Hessel. 
Og tænker du ikke på, hvad hun kunde 
blevet for dig, hun, som du valgte i mit sted? 

Konsul Bernick. 
Jeg ved ialfald, at hun intet er blevet for 
mig af det, jeg trængte til. 



i8i 



Frøken Hessel. 
Fordi du aldrig har delt din livsgerning med 
hende; fordi du aldrig har stillet hende fri og 
sand i sit forhold til dig; fordi du lader hende 
gå her og segne under bebrejdelsen for den 
skam, du har væltet over på hendes nærmeste. 

Konsul Bernick. 
Ja, ja, ja; det kommer altsammen fra løgnen 
og hulheden. 

Frøken Hessel. 
Og hvorfor bryder du så ikke med al denne 
løgn og hulhed? 

Konsul Bernick. 
Nu? Nu er det forsent, Lona. 

Frøken Hessel. 
Karsten, sig mig, hvad tilfredsstillelse dette 
skin og bedrag bringer dig. 

Konsul Bernick. 
Mig bringer det ingen. Jeg må gå tilgrunde 
som hele dette forhutlede samfund. Men der 
vokser op en slægt efter os ; det er min søn, jeg 
arbejder for; det er for ham jeg lægger et livs- 
værk tilrette. Der vil komme eh tid, da der 
sænker sig sandhed ned i samfundslivet, og på 
den skal han grunde en lykkeligere tilværelse 
end hans faders. 

Frøken Hessel. 
Med en løgn til underlag? Betænk, hvad 
det er, du giver din søn i arv. 

Konsul Bernick 

(i undertrykt fortvivlelse). 

Jeg giver ham tusende gange værre arv, 
end du ved. Men engang må dog forbandelsen 
vige. Og dog — alligevel — (udbrydende) Hvor 
kunde I bringe alt dette over mit hoved 1 Men 
nu er det sket. Nu må jeg fremad. Det skal 
ikke lykkes jer at fa knust mig! 

(HilmaT Tønnesen, med en åben billet i hånden , kommer 

ilsomt og forstyrret fra højre.) 

Hilmar Tønnesen. 
Men dette er jo — . Betty, Betty ! 

Konsul Bernick. 
Hvad nu? Kommer de allerede? 

Hilmar Tønnesen. 
Nej, nej; men jeg må nødvendig tale med 
nogen — 

(han g&r ud gennem den øverste dør tilvenstre.) 

Frøken Hessel. 
Karsten; du taler om, at vi kom for at knuse 
dig. Så lad mig da sige dig, hvad malm han 
er af, denne forlorne søn, som eders moralske 
samfund skyr lig en pestbefængt. Han kan und- 
være jer, for nu er han rejst. 

Konsul Bernick. 
Men han vilde komme igen — 

Frøken Hessel. 
Johan kommer aldrig igen. Han er rejst 
for stedse, og Dina er rejst med ham. 

Konsul Bernick. 
Kommerikke igen? Og Dina rejst med ham? 

Frøken Hessel. 
Ja, for at blive hans hustru. Således slår 
de to eders dydsirede samfund i ansigtet, ligesom 
jeg engang — nål . 

Konsul Bernick. 
Rejst; — hun også — med »Indian Girl« — 1 

Frø^ken Hessel. 
Nej; så dyr en fragt turde han ikke betro 
til den ryggesløse bande. Johan og Dina er 
rejst med »Palmetræet«. 

Konsul Bernick. 

Ah 1 Og altså — • forgæves (går hurtig hen, 

river op døren til sit værelse og råber ind.) Krap, Stands 

»Indian Girl« ; den må ikke sejle iaften ! 

Fuldmægtig Krap 

(indenfor). 

»Indian Girl« står alt tilhavs, herr konsul. 
Konsul Bernick 

(lukker døren og siger mat). 

Forsent, — og uden nytte — 

Frøken Hessel. 
Hvad mener du? 

Konsul Bernick. 
Intet, intet. Vig fra mig — ! 

Frøken Hessel. 
Hm ; se her, Karsten. Johan lader dig sige,, 
at han betror til mig det navn og rygte, han 
engang lånte dig, og ligeså det, du raned fra 
ham, da han var borte. Johan tier; og jeg kan 
gøre og lade i den sag, hvad jeg vil. Se, her 
holder jeg dine to breve i min hånd. 

Konsul Bernick. 
Du har dem! Og nu — nu vil du — alle- 
rede iaften, — kanske når fanetoget — 

Frøken Hessel. 
Jeg kom ikke herover for at røbe dig, mea 
for at ryste dig således op, at du frivilligt skulde 
tale. Det er ikke lykkedes. Så bliv da stående 
i løgnen. Se her; her river jeg dine to breve 
istykker. Tag stumperne; der har du dem. Nu 
er der intet, som vidner imod dig, Karsten. 
Nu er du tryg; vær nu også lykkelig, — om 
du kan. 

Konsul Bernick 

(gennemrystet). 

Lona, — hvorfor gjorde du ikke dette ført 
Nu er det for sent; nu er hele livet forspildt for 
™g; jeg kan ikke leve mit liv efter denne dag. 

Frøken Hessel. 
Hvad er her sket? 

Konsul Bernick. 
Spørg mig ikke. — Men jeg må leve 
alligevel I Jeg vil leve — for Olafs skyld. Han 
skal oprette alt og sone alt — 

Frøken Hessel. 
Karsten — ! 

(Hilmar Tønnesen kommer ilsomt tilbage.) 

Hilmar Tønnesen. 
Ingen at finde; borte; ikke Betty heller! 

Konsul Bernick. 
Hvad fejler dig? 

Hilmar Tønnesen. 
Jeg tør ikke sige dig det. 

Konsul Bernick. 
Hvad er det? Du må og skal sige mig det! 

Hilmar Tønnesen. 
Nu vel; Olaf er rømt med »Indian.Girl«. 

Konsul Bernick 

(tumler tilbage). 

Olaf — med »Indian Girl« 1 Nej, nej 1 

Frøken Hessel. 
Jo, han er! Nu forstår jeg — ; jeg så, han 
sprang ud af vinduet. 

Konsul Bernick 

(i døren til sit værelse, råber fortvivlet). 

Krap, stands »Indian Girl« for enhver pris! 
Fuldmægtig Krap 

(kommer ud). 

Umuligt, herr konsul. Hvor kan De tænke 
Dem — ? 

Konsul Bernick. 
Vi må standse det: Olaf er ombord 1 

Fuldmægtig Krap. 
Hvad siger Del 

Grosserer Rummel 

(kommer ud). 

Olaf løbet bort? Ikke muligt I 
Købmand Sandstad 

(kommer). 

Han blir sendt tilbage med lodsen, herr 
konsul. 

Hilmar Tønnesen. 
Nej, nej; han har skrevet mig til; (viser bu- 
letten.) han siger, han vil skjule sig i lasten til 
de er i rum sø. 

Konsul Bernick. 
Jeg ser ham aldrig mere I 

Grosserer Rummel. 
Å, hvad snak; et stærkt godt skib, nylig 
repareret — 

Købmand Vigeland 

(der ligeledes er kommen ud.) 

— fra Deres eget værft, herr konsul 1 

Konsul Bernick. 
Jeg ser ham aldrig mere, siger jeg. Jeg har 
mistet ham, Lona, og -- nu ser jeg det — jeg 
har aldrig ejet ham. (lytter.) Hvad er det? 

Grosserer Rummel. 
Musik. Nu kommer fanetoget. 

Konsul Bernick. 
Jeg kan ikke, jeg vil ikke modtage nogen 1 

Grosserer Rummel. 
Hvad tænker du på? Det går umuligt an. 

Købmand Sandstad. 
Umuligt, herr konsul; betænk, hvad der 
står på spil for Dem. 

Konsul Bernick. 
Hvad gælder alt det nu for migl Hvem 
har jeg nu at arbejde for? 

Grosserer Rummel. 
Kan du spørge så? Du har da os selv og 
samfundet. 

Købmand Vigeland. 
Ja, det var et sandt ord. 

Købmand Sandstad. 
Og konsulen glemmer da vel ikke, at vi — 



1 88 

(Frøken Bernick kommer geunem den øverste dør tilvenstre. 
Musiken høres dæmpet, langt nede i gaden.) 

Frøken Bernick. 
Nu kommer toget; men Betty er ikke 
hjemme; jeg forstår ikke hvor hun — 

Konsul Bernick. 
Ikke hjemmel Der ser du, Lona; ingen 
støtte, hverken i glæde eller i sorg. 

Grosserer Rummel. 
Væk med forhængene I Kom og hjælp mig, 
herr Krap. Kom De også, herr Sandstad. 
Jammerskade at familjen just nu skal være så 
splittet ad; ganske imod programmet. 

(Forhængene drages fra vindner og dør. Man ser hele gaden 
illumineret. På huset ligeoverfor er et stort transparent med ind- 
skrift: „Leve Karsten Bernick, vort samfunds støtte I") 

Konsul Bernick 

(viger sky tilbage). 

Bort med alt dette I Jeg vil ikke se det! 
Sluk, slukl 

Grosserer Rummel. 
Med respekt at spørge, er du ikke vel be- 
vaæt? 

Frøken Bernick. 
Hvad fejler ham, Lona? 

Frøken Hessel. 
Hys I 

(taler sagte med hende.) 

Konsul Bernick. 
Væk med denne hånende indskrift, siger 
jeg 1 Ser I ikke, at alle disse lys rækker tungen 
ud efter os? 

Grosserer Rummel. 
Nej, nu må jeg tilstå — 

Konsul Bernick. 
A, hvad forstår I — ! Men jeg, jeg — ^ 
Alt dette er lys i en ligstue! 

Fuldmægtig Krap. 
Hm — 

Grosserer Rummel. 
Nej, men ved du hvad, — du tager dig det 
også altfor nær. 

Købmand Sandstad. 
Gutten får sig en tur over Atlanterhavet, og 
så har De ham igen. 

Købmand Vigeland. 
Bare tillid til almagtens hånd, herr konsul. 

Grosserer Rummel. 
Og til skuden, Bernick; den er da ikke 
synkefærdig, ved jeg. 

Fuldmægtig Krap. 
. Hm — 

Grosserer Rummel. 
Ja, var det en af disse svømmende ligkister, 
som man hører om i de store samfund — 

Konsul Bernick. 
Jeg føler, at mit hår gråner i denne stund. 

(Fru Bernick, med et stort shawl oyer hovedet, kommex 

gennem havedøren.) 

Fru Bernick. 
Karsten, Karsten, ved du — ? 

Konsul Bernick. 
Ja, jeg ved — ; men du, — du, som intet 
ser, — du, som ikke har en moders øje for ham — ! 

Fru Bernick. 
O hør dog — 1 

Konsul Bernick. 
Hvorfor har du ikke våget over ham? Nu 
har jeg mistet ham. Giv mig ham igen, om 
du kanl 

Fru Bernick. 
Ja, jeg kan; jeg har ham! 

Konsul Bernick. 
Du har haml 

Herrerne. 
Ahl 

Hilmar Tønnesen. 
Nå, det tænkte jeg nok. 

Frøken Bernick. 
Du har fåt ham igen, Karsten 1 

Frøken Hessel. 
Ja, vind ham nu også. 

Konsul Bernick. 
Du har haml Er det sandt, hvad du siger? 
Hvor er han? 

Fru Bernick. 
Det får du ikke vide, før du har tilgivet ham. 

Konsul Bernick. 
A hvad, tilgivet — 1 Men hvorledes fik du 
vide — ? 

Fru Bernick. 

Tror du ikke en moder ser? Jeg var i 

dødsangst for at du skulde erfare noget. Et 

par ord, som han lod falde igår — ; og da hans 

værelse var tomt, og randsel og klæder borte — 

Konsul Bernick. 
Ja, ja — ? 

Fru Bernick. 
Jeg løb; fik fat i Aune; vi kom ud i hans 
sejlbåd; det amerikanske skib holdt på at sejle. 
Gud ske lov, vi kom dog tidsnok, — kom om- 
bord, — fik undersøgt i rummet, — fandt ham. 
— O, Karsten, du må ikke straffe haml 

Konsul Bernick. 
Bettyl 

Fru Bernick. 
Og ikke Aune heller 1 

Konsul Bernick. 
Aune? Hvad ved du om ham? Er »Indian 
Girl« under sejl igen? 

Fru Bernick. 
Nej, det er just sagen — 

Konsul Bernick. 
Tal, tal! 

Fru Bernick. 
Aune var ligeså rystet som jeg; under- 
søgelsen tog tid; mørket faldt på, så lodsen 
gjorde vanskeligheder; og så dristed Aune sig 
til — i dit navn — 

Konsul Bernick. 

Nu? 

Fru Bernick. 
At standse skibet til imorgen. 

Fuldmægtig Krap. 
Hm — 

Konsul Bernick. 
O, hvilken usigelig lykke I 

Fru Bernick. 
Du er ikke vred? 

Konsul Bernick. 
O, hvilket overmål af lykke, Bettyl 

Grosserer Rummel. 
Du er da også altfor samvittighedsfuld. 



193 



Hilmar Tønnesen. 
Ja, så snart det gælder en liden kamp med 
elementerne, så — uf! 

Fuldmægtig Krap 

(oppe ved vinduerne). 

Nu kommer toget gennem haveporten, herr 
konsul. 

Konsul Bernick. 
Ja, nu kan de komme. 

Grosserer Rummel. 
Hele haven fyldes med mennesker. 

Købmand Sandstad. 
Hele gaden er propfuld. 

Grosserer Rummel. 
Hele byen er på benene, Bernick. Dette er 
virkelig et ildnende øjeblik.. 

Købmand Vigeland. 
Lad os tage det med et ydmygt sind, herr 
Rummel. 

Grosserer Rummel. 
Alle fanerne er ude. Hvilket tog! Der har 
vi festkommitteen med adjunkt Rørlund i spidsen. 

Konsul Bernick. 
Lad dem komme, siger jeg! 

Grosserer Rummel. 
Men hør; i den oprørte sindstilstand, du 
er i — 

Henrik Ibsen: Samfundets støtter. 1 3 

Konsul Bernick. 
Hvad så? 

Grosserer Rummel. 
Jeg skal ikke være utilbøjelig til at gribe 
ordet på dine vegne. 

Konsul Bernick. 
Nej tak; iaften vil jeg tale selv. 

Grosserer Rummel. 
Men ved du også, hvad du bør sige? 

Konsul Bernick. 
Ja, vær tryg, Rummel, — nu ved jeg, hvad 
jeg bør sige. 

(MuBiken er imidlertid ophørt. Havedøren sl&s op. Adjunkt 
B T 1 un d i spidsen for festkommitteen træder ind, ledsaget af 
et par lejetjenere, der bærer en tildækket kurv . Efter dem 
kommer byens borgere af alle klasser, s& mange, salen kan 
rumme. En uoverskuelig mængde med faner og flag skim- 
tes udenfor i haven og p& gaden.) 

Adjunkt Rørlund. 
Højt ærede herr konsul! Jeg ser af den 
overraskelse, der maler sig i Deres åsyn, at vi 
her som uventede gæster trænger ind til Dem i 
Deres lykkelige familjekreds, ved Deres fredelige 
arne, omringet af hæderlige og virksomme venner 
og medborgere. Men det har været os en hjertets 
trang at bringe Dem vor hyldest. Det er ikke 
førstegang, at sådant sker, men dog første gar>g 
i en så omfattende målestok. Vi har mangen 
gang bragt Dem vor tak for det brede moralske 

grundlag, hvorpå De, så at sige, har bygget vort 
samfund. Dennegang hylder vi Dem navnlig 
som den klartskuende, utrættelige, uegennyttige, 
ja selvopofrende medborger, der har grebet initia- 
tivet til et foretagende, som efter alle kyndiges 
mening vil give et mægtigt fremstød til jdette 
samfunds timelige trivsel og velvære. 

Stemmer blandt mængden. 

Bravo, bravo I 

Adjunkt Rørlund. 

Herr konsul. De har i en række af år fore- 
gået vor by med et lysende exempel. Jeg taler 
ikke her om Deres mønstergyldige familjeliv, ej 
heller om Deres uplettede moralske vandel over- 
hovedet. Deslige ting være henviste til løn- 
kamret og ikke til festsalen! Men jeg taler om 
Deres borgerlige virksomhed, således, som den 
ligger åben for alles øjne. Veludrustede sldbe 
går ud fra Deres værfter og viser flaget på de 
fjerneste have. En talrig og lykkelig arbejdsstok 
ser op til Dem, som til en fader. Ved at kalde 
nye erhvervsgrene tillive har De grundlagt hun- 
dreder af familjers velfærd. Med andre ord . — 
De er dette samfunds grundpille i eminent be- 
tydning. 

Stemmer. 

Hør, hør, bravo I 

Adjunkt Rørlund. 
Og just dette uegennyttighedens skær, der 
hviler over al Deres vandel, er det, der virker 

13* 

så usigelig velgørende, besynderligen i disse tider. 
De står nu i begreb med at skaffe os en — ja, 
jeg tager ikke i betænkning at nævne ordet pro- 
saisk og ligefrepi — en jernbane. 

Mange stemmer. 
Bravo 1 Bravo! 

Adjunkt Rørlund. 
Men dette foretagende lader til at skulle 
støde på vanskeligheder, væsentlig dikterede af 
snevre selviske hensyn. 

Stemmer. 
Hør; hør! 

Adjunkt Rørlund. 
Det er nemlig ikke forbleven ubekjendt, at 
visse individer, der ikke hører til vort samfund, 
er kommen dette steds stræbsomme borgere i 
forkøbet, og har sat sig i besiddelse af visse for- 
dele, som retteligen burde være kommen vor 
egen by tilgode. 

Stemmer. 
Ja, ja! Hør! 

Adjunkt Rørlund. 
Denne beklagelige kendsgerning er natur- 
ligvis også kommen til Deres kundskab, herr 
konsul. Men ikke desto mindre forfølger De 
urokkelig Deres forehavende, vel vidende at en 
statsborger ikke blot bør have sin egen kommune 
for øje. 

Forskellige stemmer. 
Hml Nej; nej! Jo; jol 

Adjunkt Rørlund. 
Det er således mennesket som borger i 
staten, — manden, som han skal og bør være, 
— hvem vi iaften i Dem bringer vor hyldest. 
Gid Deres foretagende må vorde til sandt og 
varigt held for dette samfund! Jernbanen kan 
visselig blive en vej, hyorpå vi udsætter os for 
at tilføres fordærvelige elementer udenfra, men 
også en vej, der hurtigt skaffer os af med dem. 
Og slette elementer udenfra kan vi jo, selv nu, 
ikke holde os fri for. Men at vi just på denne 
festlige aften, efter hvad rygtet siger, heldigen 
og hurtigere end forventet, er bleven visse så- 
danne elementer kvit — 

Stemmer. 
Hys! Hys! 

Adjunkt Rørlund. 
— det tager jeg som et lykkeligt varsel for 
foretagendet. At jeg berører dette punkt her, 
viser at vi befinder os i et hus, hvor den ethiske 
fordring stilles højere end familjebåndet. 

Stemmer. 
Hør! Bravo! 

Konsul Bernick 

(samtidigt). 

Tillad mig — 

Adjunkt Rørlund. 
' Kun fa ord endnu, herr konsul. Hvad De 
har udrettet for denne kommune, har De visselig 
ikke udrettet med den bagtanke, at det for Dem 
skulde drage nogen håndgribelig fordel efter sig. 
Men et ringe tegn på erkendtlige medborgeres 
påskønnelse tør De dog ikke tilbagevise, og det 
allermindst i denne betydningsfulde stund, da vi, 
efter praktiske mænds forsikring, står foran be- 
gyndelsen til en ny tid. 

Mange stemmer. 
Bravo 1 Hør I Hør I 

(Han giver l^etjenexne et vink; de bringer kurven nærmere; med- 
lemmer af festkommitteen fremlager og præsenterer under det føl- 
gende de genstande, hvorom der bliver talt.) 

Adjunkt Rørlund. 

Så har vi da her, herr konsul, at overrække 
Dem et sølv-kaife-service. Lad det smykke Deres 
bord, når vi i fremtiden, som så ofte før, har den 
glæde at samles i dette gæstfrie hus. 

Og også Dem, mine herrer, der så redebon 
har stat vort samfunds første mand bi, beder vi 
modtage en liden erindringsgave. Denne sølv- 
pokal er til Dem, herr grosserer Rummel. De 
har så ofte, i veltalende ord, under pokalernes 
klang forfægtet dette samfunds borgerlige inter- 
esser; gid De ofte må finde værdige anledninger 
til at løfte og tømme denne pokal. — Dem, herr 
købmand Sandstad, overrækker jeg dette album 

med fotografier af medborgere. Deres bekendte 
og anerkendte humanitet har sat Dem i den be- 
hagelige stilling at tælle venner indenfor alle 
partier i samfundet. — Og til Dem, herr køb- 
mand Vigeland, har jeg, til pryd for Deres løn- 
kammer, at frembyde denne huspostille på velin 
og i pragtbind. Under årenes modnende ind- 
flydelse har De nået frem til en alvorsfuld livs- 
betragtning; Deres virksomhed i døgnets gøremål 
har gennem en årrække været lutret og adlet af 
tanken på det højere og det hinsidige, (vender sig 
til mængden.) Og hermed, mine venner, et leve for 
konsul Bernick og hans medkæmpere I Et hurra 
for vort samfunds støtter 1 

Hele skaren. 
Leve konsul Bernick I Leve samfundets støtter 1 
Hurra, hurra, hurra! 

Frøken Hessel. 
Til lykke, svoger! 

(Forventningsfuld stilhed.) 

Konsul Bernick 

(begynder alvorligt og langsomt). 

Mine medborgere, — gennem Deres ordfører 
blev det sagt, at vi iaften står foran begyndelsen 
til en ny tid, — og det håber jeg skal blive til- 
fældet. Men for at dette kan ske, må vi tilegne 
os sandheden, — sandheden, som indtil iaften 
gennemgående og i alle forholde, har været hus- 
vild i dette samfund. 

(Overraskelse blandt de omstående.) 



2CX) 



Konsul Bernick. 
Jeg må da begynde med at vise tilbage de 
lovord, som De, herr. adjunkt, efter sldk og brug 
ved deslige anledninger, har overøst mig med. 
Jeg fortjener dem ikke; thi jeg har indtil idag 
ikke været nogen uegennyttig mand. Har jeg 
end ikke altid efterstræbt pengefordel, så er jeg 
mig ialfald dog nu bevidst, at et begær og eii higen 
efter magt, indflydelse, anseelse, har været driv- 
kraften i de fleste af mine handlinger. 

■ 

Grosserer Rummel 

(halvhøjt). 

Hvad nu? 

Konsul Bernick. 
Lige over for mine medborgere gør jeg mig 
ingen bebrejdelse herfor; thi jeg tror endnu, at 
jeg tør stille mig i første række blandt de dyg- 
tige her hos os. 

Mange stemmer. 
Ja, ja, ja! 

Konsul Bernick. 
Men hvad jeg lægger mig selv til last er, 
at jeg så ofte har været svag nok til at bøje ind 
på krogveje, fordi jeg kendte og frygted vort 
samfunds tilbøjelighed til at skimte urene bevæg- 
grunde bagved alt det, en mand her foretager 
sig- Og nu kommer jeg til et punkt, som ved- 
rører dette. 

Grosserer Rummel 

(urolig). 

Hm — hm! 

Konsul Bernick. 
Her går rygter om store ejendomskøb op- 
over i landet. Disse ejendomme har jeg købt, 
allesammen, jeg alene. 

Dæmpede stemmer. 
Hvad siger han? Konsulen? Konsul Bernick? 

Konsul Bernick. 
De er foreløbig i min hånd. Naturligvis har 
jeg betroet mig til mine medarbejdere, de herrer 
Rummel, Vigeland og Sandstad, og vi er bleven 
enige om — 

Grosserer Rummel. 
Det er ikke sandt 1 Bevis — bevis — I 

Købmand Vigeland. 
Vi er ikke bleven enige om nogenting 1 

Købmand Sandstad. 
Nej, nu må jeg da sige — 

Konsul Bernick. 
Det er ganske rigtigt; vi er endnu ikke 
bleven enige om det, jeg vilde nævnt. Men jeg 
håber sikkert, at de tre herrer samstemmer med 
mig, når jeg fortæller, at jeg iaften er bleven 
enig med mig selv om, at disse ejendomme skal 
udbydes til almindelig aktietegning ; enhver, som 
vil, kan få del i dem. 

Mange stemmer. 
Hurra 1 Leve konsul Bernickl 

Grosserer Rummel 

(eagte til konsul Bernick). 

Et så nedrigt forræderi — ! 

Købmand Sandstad. 

(ligeså). 

Altså narret os — 1 

Købmand Vigeland. 
Nå, så dævelen rive — 1 A kors, hvad er 
det jeg siger? 

Mængden 

(udenfor). 

Hurra, hurra, hurra I 

Konsul Bernick. 
Stilhed, mine herrer. Jeg har ingen adkomst 
til denne hyldest; thi hvad jeg nu har besluttet, 
var ikke fra først af min hensigt. Min hensigt 
var at beholde det hele selv, og jeg er fremdeles 
af den mening, at disse ejendomme bedst kan 
nyttiggøres, om de forbliver samlet på en hånd. 
Men man kan vælge. Ønsker man det, så er 
jeg villig til at forvalte dem efter bedste skøn. 

Stemmer. 
Jaljaljal 

Konsul Bernick. 
Men først må mine medborgere kende mig 
tilbunds. Lad så enhver granske sig selv, og 
lad det så stå fast, at fra iaften begynder vi en 

ny tid. Den gamle, med sin sminke, med sit 
hykleri og sin hulhed, med sin løjede skikkelighed 
og med sine jammerlige hensyn, skal stå for os 
som et musæum, åbent til belærelse; og til dette 
musæum skænker vi, — ikke sandt, mine herrer? 
— både kaffeservicet og pokalen og albumet og 
huspostillen på velin og i pragtbind. 

Grosserer Rummel. 
Ja naturligvis. 

Købmand Vigeland 

(mumler) . 

Har De taget alt det andet så — 

Købmand Sandstad. 
Vær så god. 

Konsul Bernick. 
Og nu hovedopgøret med mit samfund. Der 
blev sagt, at slette elementer havde forladt os 
iaften. Jeg kan tilføje, hvad man ikke ved : den 
mand, der sigtedes til, er ikke rejst alene; med 
ham fulgte for at blive hans hustru — 

Frøken Hessel 

(højt). 

Dina Dorf I 

Adjunkt Rørlund. 
Hvad I 

Fru Bernick. 

Hvad siger dul 

(Stor bevægelse.) 

Adjunkt Rørlund. 
Flygtet? Løbet bort — med ham! Umuligt I 

Konsul Bernick. 
For at blive hans hustru, herr adjunkt. Og 
jeg tilføjer mere. (aagte.) Betty, fat dig, og bær, 
hvad der nu kommer. (hje<jt.) Jeg siger: hatten 
af for den mand ; thi han har højmodig taget en 
andens brøde på sig. Mine medborgere, jeg vil 
ud af usandheden; den har været nær ved at 
forgifte hver eneste trævl i mig. De skal vide 
alt. Jeg var for femten år siden den skyldige. 

Fru Bernick 

(Bagte og bævende) : 

Karsten 1 

Frøken Bernick 

(ligeså). 

Ah, Johan — ! 

Frøken Hessel. 
Der vandt du endelig dig selvl 

(Målløs forbauselse blandt de tilstedeværende.) 

Konsul Bernick. 
Ja, mine medborgere, jeg var den skyldige, 
og han rejste. De onde og usande rygter, som 
bagefter udbredtes, står det ikke nu i menneskelig 
magt at modbevise. Men herover tør jeg ikke' 
beklage mig. For femten år siden svang jeg 
mig ivejret på disse rygter ; om jeg nu skal falde 
på dem, det får enhver overlægge med sig selv. 

Adjunkt Rørlund. 
Hvilket lynslag I Byens første mand — I 
(dæmpet til fru Bernick.) O, hvoF jeg beklager Dem, 
frue! 

Hilmar Tønnesen. 
En sådan tilståelse 1 Nå, det må jeg sige — I 

Konsul Bernick. 
Men ingen afgørelse iaften. Jeg beder en- 
hver gå til sit, — at samle sig,, — at se ind i 
sig selv. Når ro er falden over sindene, vil det 
vise sig, om jeg har tabt eller vundet ved at jeg 
talte. Farvel! Jeg har endnu meget, meget, at 
angre ; men det vedkommer kun min samvittighed. 
Godnat! Bort med al festpragt. Det føler vi 
alle, at sligt er ilcke her på sin plads. 

Adjunkt Rørlund. 
Visselig ikke. (dæmpet tn fru Bernick.) Løbet bort I 
Hun var mig altså dog fuldstændig uværdig, 
(halvhøjt til feBtkommitteeii.) Ja, mine herrer, efter dette 
tænker jeg det er bedst, at vi fjerner os i al 
stilhed. 

Hilmar Tønnesen. 
Hvorledes man herefter skal kunne holde 
ideens fane højt, det — .Uf! 

(Meddelelsen er imidlertid gåt hviskende fra mund til mund. Alle 
deltagerne i fanetoget fjerner sig gennem haven. Bummel, Sand- 
stad og Vigeland g&r bort under hæftig men dæmpet ordstrid. 
Hilmar Tønnesen lister sig ud tilhøjre. Under taushed bliver 
tilbage i salen konsul Bernick, fru Bernick, frøken Bernick, frøken 

Hessel og fuldmægtig Krap.) 

Konsul Bernick. 
Betty, har du tilgivelse for mig? 

Fru Bernick 

(ser smilende p& ham). 

Ved du, Karsten, at nu har du åbnet mig 
den gladeste udsigt i mange år? 

Konsul Bernick. 
Hvorledes — ? 

Fru Bernick. 
I mange år har jeg troet, at jeg engang 
havde ejet dig* og tabt dig igen. Nu ved jeg, at 
jeg aldrig har ejet dig; men jeg skal vinde dig. 

Konsul Bernick 

(slår armene om hende). 

O, Betty, du har vundet mig 1 Gennem Lona 
har jeg først lært dig rigtig at kende. Men lad 
nu Olaf komme. 

Fru Bernick. 
Ja, nu skal dU fa ham. — Herr Krap — ! 

(Htm taler sagte med ham i baggrunden. Han g&r nd gennem 
havedøren. Under det følgende slukkes efterhånden alle trans- 
parenter og lys i husene.) 

Konsul Bernick 

(dæmpet). 

Tak, Lona, du har reddet det bedste i mig 
— og for mig. 

Frøken Hessel. 
Var det andet, jeg vilde? 

Konsul Be.rnick. 
Ja, var det, — eller var det ikke? Jeg kan 
ikke blive klog på dig. 

Frøken Hessel. 
Hm — 

Konsul Bernick. 
Altså ikke had? Ikke hævn? Hvorfor kom 
du da herover? 

Frøken Hessel. 
Gammelt venskab ruster ikke. 

Konsul Bernick. 
Lonal 

Frøken Hessel. 
Da Tohan fo rtalte mig dette om lø.gxifin, da. 
svor jeg ved mig selv: min ungdoms helt skal 
stå fri og sand. 

Konsul Bernick. 
O, hvor lidet har jeg jammerlige menneske 
fortjent det af dig! 

Frøken Hessel. 
Ja, dersom vi kvinder spurgte efter fortjene- 
sten, Karsten — I 

(Skibsbygger Anne kommer med Olaf fra haven.) 

Konsul Bernick 

(imod ham). 

Olafl 

Olaf. 
Fader, jeg lover dig, jeg skal aldrig mere — 

Konsul Bernick. 
Løbe bort? 

Olaf. 
Ja, ja, det lover jeg dig, fader. 

Konsul Bernick. 
Og jeg lover dig, du skal aldrig fa grund 
til det. Herefter skal du få lov til at vokse op, 
ikke som arvetager til min livsgerning, men 
som den, der selv har en livsgerning ivente. 

Olaf. 1 

Og far jeg også lov til at blive, hvad 
jeg vil? 

Konsul Bernick. 
Ja, det far du. 

Olaf. 
Tak. Så vil jeg ikke blive samfundets støtte. 

Konsul Bernick. 
Så? Hvorfor ikke det? 

Olaf. 
Nej, for jeg tror, det må være så kedeligt. 

Konsul Bernick. 
Du skal blive dig selv, Olaf; så får resten 
gå, som det kan. — Og De, Aune — 

Skibsbygger Aune. 
Jeg ved det, herr konsul; jeg har min afsked 

Konsul Bernick. 
Vi bliver sammen, Aune; og tilgiv mig — 

Skibsbygger Aune. 
Hvorledes? Skibet sejler ikke iaften. 

Konsul Bernick. 
Det sejler heller ikke imorgen. Jeg gav Dem 
for knap frist. Det må ses grundigere efter. 

Skibsbygger Aune. 
Skal ske, herr konsul, — og det med de 
nye maskineri 

Konsul Bernick. 
Så skal det være. Men grundigt og ærligt. 
Her er mangt hos os, som trænger til en grundig 
og ærlig reparation. Nå, godnat, Aune. 

Skibsbygger Aune. 
Godnat, herr konsul; — og tak, tak, tak! 

(han går ud tilhøjre.) 

Fru Bernick. 
Nu er de alle borte. 

Konsul Bernick. 
Og vi er alene. Mit navn lyser ikke i ild- 
skrift længer; alle lys er slukket i vinduefne. 

Frøken Hessel. 
Vilde du ønske dem tændt igen? 

Konsul Bernick. 
Ikke for nogen pris i verden. Hvor har 
jeg været henne! I vil forfærdes, når I får vide 

Henrik Ibsen: Samfundets støtter. I^, 

det. Nu er det som jeg var kommen til sans 
og samling efter en forgiftelse. Men jeg føler 
det, — jeg kan blive ung og sund igen; O, 
kom nærmere, — tættere omkring mig. Kom, 
Bettyl Kom, Olaf, min gutl Og du, Marta; — 
jeg har ikke set dig i alle disse år, synes jeg. 

Frøken Hessel. 
Nej, det tror jeg gerne; jert samfund er et 
samfund af pebersvend-sjæle; I ser ikke kvinden. 

Konsul Bernick. 
Sandt, sandt; og just derfor, — ja, det står 
fast, Lona, — du rejser ikke fra Betty og mig. 

Fru Bernick. 
Nej, Lona, det må du ikke! 

Frøken Hessel. 
Nej, hvor kunde jeg forsvare at rejse fra 
jer unge folk, som skal begynde at sætte bo? 
Er jeg ikke fostermoder? Jeg og du, Marta, vi 
to gamle tanter — . Hvad ser du efter? 

Frøken Bernick. 
Hvor himlen klarner. Hvor det lysner over 
havet. ' »Palmetræet« har lykken med sig. 

Frøken Hessel. 
Og lykken ombord. 

Konsul Bernick. 
Og vi — vi har en lang alvorlig arbejdsdag 
ivente; jeg mest. Men lad den komme; slut jer 

blot tæt om mig, I trofaste sanddru kvinder. 
Det har jeg også lært i disse dage: det er I 
kvinder, som er samfundets støtter. 

Frøken Hessel. 
Da har du lært en skrøbelig visdom, svoger. 

(lægger hånden vægtigt på hans skulder.) Nej , du J Sand- 

hedens og frihedens ånd, — det er samfundets 
støtter. 



